周赧王，姓姬，名延，又名赧，皇甫謐叫佢姬誕。又叫周隱王，係周朝最後一個君主，周慎靚王個仔 ，周顯王個孫 ，在位59年，係周朝在位最長嘅君主。但係佢在位嗰陣，周王室基本上係廢嘅。周王赧五十九年，秦國破洛陽，貶姬赧做周公，周朝正式滅亡。


周赧王五十六年，秦軍圍攻邯鄲，魏國同楚國都起兵相救，大破秦軍。楚考烈王決定組織各國合縱。同時派人去赧王嗰庶請求赧王以天下共主名義落組建聯軍嘅柯打，赧王為此搵西周公幫手。西周公用盡嗮佢嘅國力組建起一隻五六千人嘅迷你軍隊，同諸侯商定喺伊闕會師。


但最後淨係得楚國同燕國軍隊到達，合縱失敗。當時周赧王為咗聯軍嘅開銷，向當地有錢佬借錢，重應承班師嗰日以戰利品歸還。事後當地有錢佬向周赧王追數，佢匿喺宮入面一座高台，呢座台後來叫做避債台，成語「債台高築」就係咁嚟嘅。


蒙恬細佬蒙毅以前得罪咗趙高，搞到趙高對蒙氏兄弟懷恨在心。前210年，秦始皇過身。趙高夾埋李斯立胡亥做太子，跟住整封書信作啲罪名，派使者帶去蒙恬同扶蘇度，叫佢哋兩個自殺。蒙恬覺得可疑，唔肯自殺，就畀使者韞咗喺陽周度。


胡亥知道扶蘇死咗之後，就想放過蒙恬，但係趙高唔想放過蒙氏兩兄弟，仲講掂胡亥韞埋蒙毅。到咗胡亥正式繼位做二世皇帝之後，趙高就係咁對住胡亥講蒙氏兩兄弟嘅壞話，而胡亥最後都係決定要殺蒙恬同蒙毅，最後蒙恬就被迫服毒自盡。


京杭運河早喺春秋戰國時期，吳王夫差為咗北伐齊國而稱霸中原，就喺公元前485年開咗條邗溝將長江同淮河連埋一齊。公元605年，隋煬帝為咗從外地調運糧食到京師，同埋去揚州睇「琼花」，就喺洛陽調咗幾百萬民工挖通濟渠，同時從洛陽附近挖水濟渠去到天津，之後跟住永定河通到薊。


京杭運河通航之後，一直係中國內地漕運同商旅往返嘅緊要通道，由於運河冇獨立嘅水系，所以流經地區嘅地勢高低都唔一樣。1911年嘅津浦鐵路通車之後，曾經一度拋棄，直到1949年之後幾次分段整治，大部分嘅河都通返航。


皆因大清打輸第二次鴉片戰爭，朝中一啲大臣認為應該要向西方世界列強學佢哋嘅工業技術，所以就有洋務運動嘅出現，不過因為受到保守勢力嘅制肘，洋務運動嘅成效大打折扣，1894年甲午戰爭爆發，大清北洋艦隊响1895年全軍覆沒，標誌住洋務運動失敗收場。


但係，光緒皇帝主導嘅變法其後受到慈禧太后同守舊派嘅反撲，發動戊戌政變，戊戌變法經歷咗一百零三日就告終。維新派首領康有為同埋梁啟超走佬，戊戌六君子被趙舒翹下令處斬，載湉就喺中南海瀛台涵元殿、頤和園玉瀾堂交替軟禁，而支持變法嘅珍妃就失去自由，太后重新執政。


傳統史觀多按照梁啟超編寫嘅《戊戌政變記》作為基礎，將變法失敗歸咎於保守派同慈禧太后嘅阻力，近代史學界對呢次變法雖然有好多新嘅研究成果，但係顯然未有全面性改變一般人對戊戌變法嘅歷史評價。佢失敗嘅原因議論紛紛，而其中主要原因係守舊派阻撓同埋維新派亦即係康有為等人未有睇清局面導致。


佢哋認為光緒係大清嘅掌權者，但事質上，掌權嘅係慈禧太后，而光緒只不過係個扯綫公仔，實質上無幾多權力，令到康有為等人喺行動上處處受到阻撓，而且本身佢哋亦只係位居末職，比起一啲守舊派既老前輩，佢哋嘅職位實在發揮唔到幾大用處，最終種種原因下，百日維新實行得103日就失敗告終，畫上句號。


天津條約係指天津簽嘅和約。尤其係大清響第二次鴉片戰爭首輪戰敗後，響咸豐八年五月，即1858年6月，同俄國、美國、英國，法國，各自簽訂四和約。當時和約並無名，後世以簽約地為名，都稱之為天津條約，尤其係大清同英國所訂嘅天津條約。


《璦琿條約》，係大清帝國同俄羅斯帝國喺1858年5月28號喺璦琿簽嘅條約，內容係大清需要將烏蘇里江以東嘅60萬平方公里外滿洲領土割讓畀俄國，而烏蘇里江以東嘅40萬平方公里外滿洲領土就變成清俄共管，取代兩國1689年簽訂嘅《尼布楚條約》。


《北京條約》係1860年10月18號，第二次鴉片戰爭戰敗國大清帝國響北京同英國、法國、俄羅斯帝國簽訂嘅不平等條約，清朝代表係欽差大臣奕訢。當中同英國簽嘅北京條約，割讓廣東新安嘅九龍半島畀英國，成為香港殖民地嘅一部份。


《中法會訂越南條約十款》，又喊做1885年《天津條約》或者《中法新約》，係1885年6月9日清朝政府同法國為唨結束個中法戰爭喺天津簽訂嘅和約，兩方簽字代表係李鴻章同法國駐華公使巴蒂挪忒。正本原本存喺中華民國外交部，而今寄存喺國立故宮博物院個恆溫恆濕庫房度保存住。


載淳喺五歲登基，由清文宗皇后慈安太后同自己母后慈禧太后掌權，而一直喺兩位太后嘅控制下，响十八歲親政，載淳在位期間，歐洲列強未有入侵，而且太平天國嘅大本營天京亦都喺1864年畀清軍收復，剩低嘅太平軍亦陸續被消滅。


1900年1月24號，慈禧太后接受瓜爾佳·榮祿嘅建議，以清德宗名義頒詔，話清德宗冇生育能力，冊立端郡王載漪二阿哥溥儁做大阿哥，並改年號做保慶，史稱保慶帝，但係外國公使唔承認，慈禧被迫停止廢立計劃。同年，義和團運動爆發，八國聯軍亦乘機侵華，慈禧挾持清德宗去西安走難，並派崔玉貴掟珍妃落井。


1900年，佢個仔溥儁本嚟畀慈禧太后冊立做大阿哥，準備隨時取代載湉做皇帝，史稱「己亥建儲」，只不過，外國公使唔單止唔承認，而佢同三弟載瀾喺義和團運動搞出個大頭佛，搞到載漪、溥儁兩仔爺失勢，被流放新疆。


馮桂芬，字林一，號景亭，晚號鄧尉山人，係大清思想家、學者同政府官員，江蘇蘇州府吳縣木瀆鎮人。佢主張以西方嘅方式對國家進行全面改革，認為選擇性噉吸收西方思想可以補充中國傳統文化。雖然自強運動失敗咗，但係馮桂芬嘅願景對後來嘅改革運動具有重要意義。


馮桂芬於1809年出生喺江蘇蘇州一個商人家庭。1840年通過科舉成為進士，入咗翰林院工作。1850年佢被調到揚州修訂同執行鹽法，同時他重寫咗一啲作品，呼籲減輕人民嘅稅負。1853年被調返江蘇協助抵抗太平軍，喺嗰度遇到李鴻章。


馮桂芬喺江蘇嗰陣，寫咗好多手稿，後來編成《校邠廬抗議》兩卷，主張自強去抵禦國內外敵人。李鴻章喺北京發起自強運動，揾咗馮桂芬幫手，採納咗佢部份嘅建議。根據馮桂芬嘅建議，成立咗一啲專門研究西方出版物嘅學院，例如係同文館，由馮桂芬負責管理上海分館。


慈禧太后死咗六年之後，即係民國三年，四川省嘅民政長陳廷傑要求政府對戊戌六君子平反昭雪。北洋政府接受咗佢嘅要求，兼且交由內務部從優獎恤，以昭激勸之餘，並且下令喺北京建立祠堂祭奠，並且將事蹟交畀清史館立傳。


佢精於詩詞，有佢啲作品有《感懷》、《感時》等，佢嘅其他書嘅作品編輯成書己錄計有《秋瑾詩詞》、《秋女士遺稿》、《秋女烈士遺稿》、《精衛石》、《秋瑾遺集》、《秋瑾女俠遺集》、《秋瑾史跡》、《秋瑾集》同埋呢幾種嘅作品。


「寧波」嘅意思係「海定則波寧」，因為寧波係中國重要埠頭，江南經濟發達、物阜民豐，對外貿易上寧波係個重要口岸，所以起個名求「海不揚波」。作為良港，佢有曲折而長嘅岸綫，經濟上2012年GDP 6524.70億人民幣，人均GDP 8萬5475人民幣。


寧波歷來係個重要大埠，匯聚咗東亞、東南亞嘅商船，宋代時呢度設市舶司，管海貿邦交，講明寧波發展成國際都會，有外國僑民商人旅居。1523年寧波之亂，演變成嚴重外交事件，結果廢咗浙江、福建嘅市舶司，留番廣東一處，禁止日本商船入港，中日貿易斷咗，於是日後倭寇橫行。


江東地方古代係鄮縣轄地，後來鄮縣改名做鄞縣。因為呢度位於三江口以東，所以嗌做江東。近代寧波開埠之後，呢度嘅江東鎮發展成寧波嘅工業重鎮。1951年5月從鄞縣分出部分成立江東區，區名出自原先嘅江東鎮。2004年，全區29條行政村全部改爲居委會，係寧波第一個無行政村嘅市轄區。


Downtown 呢個概念最先出現喺美國紐約市曼克頓南面，因為南面即係地圖嘅下面位置，所以嗰度叫曼克頓下城，而嗰度又係全個市最繁盛嘅地區，所以喺北美洲，downtown 通常係指市中心，而唔係指南便。


榕樹之所以有「獨木成林」嘅名，主要係佢喺樹枝上面髧好多向下生嘅氣根落嚟，係落咗地下之後，又變成支柱根。由於佢搞出咗柱根相連相襯同枝葉擴展嘅嘢，所以就搞咗遮天蔽日同獨木成林嘅嘢。如估係真正嘅大榕樹，樹冠嘅投影面積可以去到1ha咁大，可以畀1000人嘅集體入去避太陽光嘅。


重有一個話榕樹之所以「獨木成林」，主要係佢嘅果係扁圓，一般都生喺葉杈。雖然話佢嘅果實直徑唔夠1cm到，但係可以用嚟食嘅。不過由於佢啲核識得好快生樖嘢出嚟，加上附近有好多雀仔喺度飛或喺橫風橫雨天氣嗰陣，搞到佢啲核猛咁生嗮喺雌樹嗰度吸收佢啲營養，所以就有垂直嘅氣根髧出嚟，而呢啲氣根可以吸收喺潮濕嘅空氣入面啲水份，而入咗地下嘅支柱根，重加咗喺泥土入面吸收水份同無機鹽嘅作用。


喺廣州越秀區嘅中山六路同百靈路之間嘅位嗰度，有個地名嗌「六榕」嘅名，而呢啲地方就係因為之前有間六榕寺響度先至改成噉嘅名。而所謂嘅六榕寺，就喺大宋嗰時，蘇軾嚟咗嗰頭因為發現咗間寺，後嚟之前嘅名唔接地氣先至按寺入面嘅6樖榕樹響度先至改咗而家嗌「六榕寺」嘅名。


呢種植物係深根性嘅樹種，鍾意喺有陽光嗰度生同深厚比較肥又濕嘅酸性或中性泥嗰度生，而且佢比較禁旱同濕，但係唔禁好似威尼斯噉周街都係水嘅景同乾旱好周街都係爛地嘅土同埋堿性地。萌芽力强，由於佢嘅發芽能力比較犀利，佢比較禁俾人剪。


白果除咗可以用嚟煲腐竹同糖水之外，佢嘅葉同核皮可以用嚟做土製農藥，用嚟專門整蠱啲農田嘅害蟲。而葉重可以用嚟做書籤都得。佢啲木可以用嚟做建築材料，另外喺藥用方面，佢嘅果可以做藥，專門醫哮喘同肺病呢啲病。


白果之所以係世界上其中一種最古老嘅樹，其實早喺兩億七千幾萬年前，白果同嗰時話「成個地球我大嗮」嘅恐龍一樣，分佈喺全球各地。喺冰川運動時期，絕大多數嘅白果同恐龍一齊死嗮，凈係喺中國內地部分地區保存咗落嚟，而且都唔多，但係佢一直可以流傳到而家而變成稀世之寶，所以「最古老嘅樹」會有佢份。


王羲之喺西晉太安二年出世，鄉下係琅邪郡臨沂，家下屬於山東省。琅邪王氏係魏晉時期嘅名門望族，出過唔少達官貴人。例如王羲之阿爺王正就做過尚書郎，太爺王覽做到光祿大夫，王羲之個伯父王導後來仲做埋東晉嘅丞相。


王羲之老竇叫王曠，阿媽係衛氏，仲有個阿哥叫王籍之。西晉末年嘅八王之亂政治内鬥嗰陣，王羲之老竇第一個提議後來嘅東晉開國皇帝司馬睿南遷。於是喺王羲之十歲嗰年，佢全家就同其他士族一齊跟住司馬睿渡江走佬，搬咗去依家南京嗰頭。


王羲之喺廿一歲嗰年娶咗太尉郗鑒個女郗璿做老婆。據講當時郗鑒派人去王府睇下邊個啱做佢女婿，啲王氏子弟就個個執到姿姿整整噉等住俾佢揀中。唯獨係王羲之一個人攤咗喺東面張床度，仲突住個肚食嘢，成幅闊佬懶理噉嘅樣。


王羲之廿三歲開始做官，開初做嘅係秘書郎，負責執宮入面啲藏書。佢之後又做過江州刺史、將軍幕僚呢啲細官仔，但就係噉拒絕朝廷嘅徵召，唔肯入朝做侍中或者吏部尚書。比起其他差唔多家族背景嘅人嚟講，其實王羲之嘅仕途開始得算遲。


項羽，本名項籍，係秦代末年起義者，建立西楚政權，自封「西楚霸王」。前202年，佢最後畀劉邦打到輸咗，割頸自殺，被譽為中國史上最勁揪嘅軍事家，史學家話「羽之神勇，千古無二」，而且响「楚霸王」一詞通常專係指項羽。


秦二世元年七月，陳勝、吳廣喺大澤起義，開始反秦。到咗九月，會稽郡假守殷通打算先發制人派兵反秦，於是搵咗項梁傾。但項梁就命令項羽趁機殺咗殷通，史書記載嗰陣時項羽喺殷通府入面拔劍斬咗佢頭，同埋殺死佢門下百幾人。


項梁封自己做會稽郡郡守，而封項羽做任裨將，帶八千子弟，渡長江，得到一啲反秦軍隊嘅歸附，兵力增至六、七萬人，進駐下邳，而且消滅咗自立做楚王嘅景駒勢力。范增講過楚國好興「楚雖三戶，亡秦必楚」呢個講法，所以建議項梁立楚國嘅後人做王，項梁採納咗，就係民間搵咗楚懷王嘅嫡孫熊心，立佢做楚王，亦叫佢做「楚懷王」，以爭取楚地民心。


就喺呢個時代，人類開始從事農業同埋畜牧，將植物嘅果實加以栽種，並將野生動物馴服咗攞嚟食。人類唔再剩係依賴大自然提供食物，因此食物來源變得穩定。同時農業同畜牧嘅經營亦令人類由逐水草而居變為定居落嚟，慳返更多時間同精力，而人類亦已經能夠製作陶器、紡織。


」佢哋代表全國57名黨員。呢13名代表嘅身份都係記者、學生或教師。但係喺全國有重要影響嘅「南陳北李」陳獨秀、李大釗都因事冇參加會議。陳獨秀嗰時喺廣州，而李大釗6月3號到新華門總統府請願期間，被刺刀拮傷頭。


7月30號晚，大會會場遭到法租界巡捕房嘅搜查，喺上海代表李達嘅夫人王會悟建議下，去浙江嘉興南湖繼續會議。於是各代表响8月2號前往南湖，响煙雨樓前租咗一艘絲網船，假扮遊湖嘅客人，舉行咗最後一日嘅會議。馬林同陳公博未去南湖。


根據《風景名勝區條例》，「風景名勝區」係指有觀賞、文化或科學價值，比較集中啲自然、人文方面嘅景觀，環境優美，可以畀人遊覽、或者搞科學、文化活動嘅區域。風景名勝區分兩級，即係國家級同省級，成爲國家級風景名勝區，要求當中嘅自然、人文景觀反映出重要嘅自然變化過程、重大嘅歷史文化發展過程，基本處於自然狀態、或保持歷史原貌，而且代表到中國國家。


恆山有150公里長，其中最高峰係玄武鋒，有2016.1米高。其中主峰嘅東邊有天峰嶺，西邊有翠屏山，兩座山係隔咗條河對住嘅，所以佢嘅地勢好牙煙吓。喺山上嘅懸空寺就同日本嘅三佛寺一樣，都係掛喺半空嘅。喺上面望落嚟，就好似掛喺天空噉，係北嶽有名嘅景觀。


鏡泊湖好大，形狀細長，南北長45公里，東西最闊6公里，最窄300米，一般闊500~1000米，湖水面積79.3平方公里，平均水深40米，個湖北深南淺，最淺得1米，湖北部有最深水位達70米，儲水量約16億立方米。


喺之前，個湖曾有過幾個唔同嘅名。《新唐書》叫湄沱湖，清代時叫畢爾騰湖。有攷據認爲，根據「湄沱」嘅中古漢音，有可能係轉音自古代滿洲話，呢個詞嘅現代滿文係ᠮᡝᡳᡨᡝ，意思係「截」。換言之，「湄沱湖」嘅意思可能係「截住嘅湖」，啱好鏡泊湖又真係熔岩堰塞湖。


鏡泊湖地區西北部有火山群，一百萬年前開始不斷噴發，以致形成百餘里長嘅玄武岩臺地。火山最後一次噴發係4800年前，呢次嘅熔岩塞住牡丹江河道，於是形成鏡泊湖，之外重形成小北湖、鑽心湖、鴛鴦池等一系列大大細細嘅堰塞湖。


滿洲國成立、日本勢力佔據當地後，鏡泊湖一帶多咗好多日本人，佢哋係日本派去滿洲嘅漁農開拓團，入殖鏡泊湖嘅叫秋田漁業開拓團，喺康德六年入殖，呢個日本開拓團來自秋田縣。佢哋喺當地調查研究，開發森林、發掘古蹟，起咗總容量3.


鏡泊湖景區嘅旅遊資源有72處，包括48處自然景觀，佔67%，24處人文景觀，佔33%。鏡泊湖作爲百里長湖，喺群山之中彎彎曲曲，又水平如鏡，山水相應，景色怡人。有諸如白石砬子、城牆砬子、老鴰砬子、珍珠門、毛公山、大孤山、小孤山、道士山等等景點。


條熔岩隧道位於地下森林東南13公里處，據科學家推測，係四千到八千年前嘅火山噴發形成嘅，個樣好似桂林嘅石灰岩溶洞，不過成因同溶洞唔同，係啲熔岩流晒後形成嘅空洞。探測過嘅隧道當中，最短幾十米，長嘅有500米以上，一般闊5米、高3米。


鏡泊湖嘅雜魚有72種咁多，比如有鯉魚、紅尾、鰲花、重唇魚、大白魚。鏡泊湖出產嘅鯽魚雖然細條，但啲肉鮮甜，清代時係皇家貢品。另外湖度重出產一種叫黃瓜香嘅魚，呢種魚本身有青瓜香味。除咗魚，鏡泊湖度重有淡水珊瑚。


植物方面，鏡泊湖地區嘅植被保存得幾好，覆蓋率達九成以上，當地屬温帶闊葉混交林，主要有紅松林、紅松闊葉混交林、落葉闊葉林。主要樹種有蒙古櫪、槭、椴、水曲柳、楡、樺、五味子、山葡萄、狗棗、獼猴桃、遼東冷杉、杜松。


紫金山嘅名源自佢山岩泛紫色，有紫色嘅頁岩層，紫金即係紫銅，亦即純銅，銅又叫赤金，因爲座山銅色，以赤金嘅名嗌做金陵。呢個就係南京雅稱金陵嘅來由，係因山立號。金陵個名度，陵就係山噉解，後人冇再噉用詞，所以加多山字尾做金陵山。


紫金山風景好靚，自古有名，而家係中國嘅國家級景區，相當於係中國嘅國家公園。喺古代，紫金山素稱「鐘山龍蟠，石頭虎踞」，講嘅係南京城有鐘山同石頭山嘅山水形勢，所謂鐘山龍蟠，係話長江似條龍噉兜住咗鐘山，正因爲話南京地方有龍虎氣象，有定爲帝都嘅風水價值，所以南京成爲中國四大古都之一。


喺漢末時，秣陵縣尉蔣子文剿匪，戰死呢處兼葬喺呢度，啲人睇佢做呢座山嘅山神，於是有名叫蔣山。東吳時因爲孫權有祖先叫孫鐘，要避佢名諱，因而蔣山一度係正式名。孫權落葬呢度，佢係第一位葬紫金山嘅皇帝，皇陵亦隨山名叫蔣陵，民間俗稱吳王墳、孫陵崗，民國時種晒梅花，因而又叫梅花山，係中國四大梅園之一，譽爲「天下第一梅山」，現時係明孝陵景區嘅一部分。


東晉時，十一位皇帝中有五位落葬紫金山。到明代，座山又叫神烈山，同朱元璋落葬嘅明孝陵有關，朱元璋將成座紫金山列爲皇家禁區，山陽留畀自己同特許功臣，山陰賜畀其他功臣安葬。而到咗民國，呢度又有落葬孫中山嘅中山陵，因而紫金山擁有多處陵寢。


話南京有帝都氣象嘅事好早就有，傳說話喺秦代，因爲睇到紫金山有紫氣昇，紫色喺古代係帝王高官嘅顏色，啲人話嗰度將來會出天子，秦皇自然唔想有人搶佢位，於是想搞衰金陵嘅風水，鑿穿座山，挖咗條河，呢條河係秦朝挖嘅，於是叫秦淮河，按風水講法，座山鑿崩咗，而秦淮河彎彎曲曲，歷代係煙花之地，叫做紅顏禍水禍君王，就噉樣令南京風水唔好。


紫金山係中山陵、明孝陵、靈谷寺呢啲觀光地嘅位置所在。喺紫金山設置咗全長2350米嘅觀光吊車，可以喺吊車度見到明孝陵、中山陵、靈谷寺。向山頂徒步時，可以利用紫金山東西兩麓做起點嘅山道。喺山頂整備有山頂公園，可以從山頂一下子望曬南京市內。


泰山係中國名山，係五嶽中嘅東嶽，係五嶽之首，位於山東泰安泰山區，高1532.7米，最高峰叫做玉皇頂。又叫岱山、岱宗、天孫。而家佢列入爲世界遺產，係文化同自然嘅雙料遺產，劃入世遺嘅範圍有250 km²。


呢座山有200公里長，最高峰係玉皇頂，有1532.7米高，由於泰山係位於平原嘅獨山，相對高差大，令遊客覺得泰山好高，所以有「登泰山而小天下」嘅講法。山上面有南天門、斗母宮、經石裕、黑龍潭同日觀峰呢啲景點。


衡山有差唔多80公里長，其中最高峰係祝融峰，有1300.2米高。雖然衡山係五嶽中最矮嘅，不過佢東邊係湘江谷地，所以喺嗰度望去都顯得好高大。衡山有72峰，最出名嘅係祝融峰、天柱峰、芙蓉峰、紫益峰同石廪峰。


呢座山嘅最高峰有2154.9米高，好似一把利劍直接插去天入面噉。佢係座斷層山。因為呢座山嘅北邊係渭河平原，相對高差令座山望落又高又牙煙噉，而且座山唔易爬。華山有名嘅山峰有蓮花峰、落雁峰、朝陽峰、玉女峰、五雲峰。


珠江三角洲一帶，遠古係個海灣。四五千萬年之前，有次海底火山爆發，噴出大量溶岩，溶岩喺海中間凝結，造咗個錐形山，呢個就係西樵山嘅雛形。之後呢一帶火山爆完又爆，溶岩變成72峰，火山亦都逐漸變成死火山，再經幾千萬年風化侵蝕，先變成今日咁樣。


西樵山至特色係佢奇峰怪石同埋流泉飛瀑。西樵山有72峰，主峰大秤峰高海拔346米，成個峰羣喺珠江三角洲百里平川拔起，直聳空庭，清幽秀麗。西樵山上重有42洞，同無數奇崖怪壁，比較有名嘅有九龍岩、冬菇石、燕岩等，姿態萬千，精美絕侖。


6000到8000年前，西樵山就有人類活動，考古學家叫佢做“西樵山文化”，又叫做“雙肩石器文化”。啲人整出來嘅細石器同埋雙肩石斧精細實用，影響咗珠江流域嘅原始文明。大明同大清嗰時，包括湛若水、何白雲在內一大批文人先後隱居西樵山，喺度探求理學，吟詩作畫，西樵山成為南粵理學探究之地。


當中最出名嘅莫過於康有為，佢後生嗰時，就係西樵山出來，及後搞咗百日維新。西樵山重係南拳宗師黃飛鴻發源地，黃飛鴻百幾年前就喺呢處出世，苦煉武功，修心養德，成為武術宗師。現代文人墨客好似秦牧、黃施民、郭沫若等，都喺處留過詩。


西樵山宗教上，集合咗佛、道、儒三敎。山上有尊高61.9米觀音座像，係世界至高嘅觀音座像。觀音坐正喺西樵山第二高峰，即係大仙峰上便。西樵山嘅民俗，以廣府文化為代表，村民婚嫁習俗，生活習俗都好特別，民風古樸，民間藝術最特色嘅有“半山扒龍舟”，“阿婆扒龍舟”、“新年獅藝”等。


西夏王陵，位於中華人民共和國寧夏回族自治區銀川市西夏區，係對賀蘭山東麓西夏帝王陵園遺址嘅統稱，面積約為50平方公里。該陵園遺址係中國現存規模最大、地面遺蹟保存最完整嘅帝王陵園之一，被譽為「戈壁上嘅金字塔」。


西夏王陵建於西夏存續期間，喺西夏滅亡時遭到蒙古軍隊嘅毀滅性破壞，以至於喺中華人民共和國政府組織考古探察之前，呢啲陵墓嘅建造年代一直得唔到確認。1972年，國家文物局對西夏王陵組織大規模考古發掘，並從中發掘出咗大量文物。


1038年，党項族首領李元昊建立西夏。佢將阿爺李繼遷、阿爸李德明遷葬於賀蘭山東麓，其中李繼遷葬於裕陵，李德明葬於嘉陵。此後，喺西夏國存續期間，除神宗李遵頊、獻宗李德旺同末主李睍之外，每一任皇帝都記載咗明確嘅陵名，但冇記載埋葬嘅具體位置。


1227年，西夏俾蒙古滅咗，西夏末主李睍投降，冇幾耐後被殺害，葬處不詳，西夏滅亡。此後，西夏王陵被蒙古軍隊嚴重破壞。明代洪武年間，西夏王陵被明朝政府發現，亦都出現咗認為呢度係西夏王陵嘅論斷。曾有人盜掘部分西夏王陵，但並未發現有價值嘅陪葬品。


1949年，中華人民共和國建立之後，當地文物管理部門一度認為西夏王陵係一片唐墓。1972年，中國國家文物事業管理局正式作出挖掘西夏王陵嘅決定。呢次發掘活動嘅負責人為王冶秋，寧夏回族自治區展覽館承擔西夏王陵嘅主要發掘工作。


此外，九座帝陵現存碑亭遺址共16處，其中一號、二號陵各3座，三號陵2座，四號陵現只存1座西碑亭，五號陵3座，六號陵2座，七號陵2座。八號、九號陵除陵塔外，所有地面建築均被夷平，故碑亭已經冇咗。按照西夏陵區其他帝陵嘅陵園建築規制、布局，估計呢八號、九號陵原來至少各有2座碑亭。


陵區北部偏東，有一座規模較大嘅陵邑性質嘅建築遺址。遺址內廣場、道路、院落、水井同房屋等遺蹟都清晰可見，布局十分規範整齊，總面積近10萬平方米。四周築有夯土城牆。城內分前、中、後三個部分，中部同後部嘅正中各有一座規模宏大嘅殿堂，其他建築多集中喺城嘅前部同中部，並組成一座座封閉式庭院。


陵邑附近，西乾渠西岸、昊王渠及其東西兩側嘅自然岡丘上，由北向南分布住一系列西夏窰址，綿延七八公里，計幾十餘處之多。其中有燒制方磚、長方磚、條磚、板筒瓦、瓦當、滴水、琉璃飾件等建材嘅磚瓦窰同石灰窰。據研究人員推測，該窰址為專門燒制西夏王陵建築材料而建。


現殘存平頂，周圍殘存板瓦、筒瓦殘片以及磚塊、褐紅泥皮堆積。陵園內共有三座碑亭遺址，其中喺東側有2座，西側有1座。靠北嘅一側東西兩座碑亭相對，距離闕台各40米，兩碑亭相距65米。西碑亭殘存台基約1.5米，台面邊長10米，台面殘存鋪地磚，台基周圍被倒塌嘅殘磚亂瓦及土石填起，堆積呈圓台型，堆積之上及其周圍散布大量磚瓦、石碑碎塊，仲有少量琉璃瓦同槽心瓦殘塊。


東碑亭比西碑亭略高，其他情況與西碑亭類似。東碑亭南側10米處有1座小碑亭，堆積高約1米，正方形台基，邊長約8米，其他殘骸與另兩座碑亭類似。喺碑亭以北約110米處有一處月城遺址，神牆多已倒塌，門址兩側各殘存一段較高嘅牆體。


月城以北為內城遺址，該遺址呈南北長方形，南北長約115米，東西長200米。四面以神牆環繞，南端距離外城137米，東、西、北三面均相距22米左右。牆基闊約3米，黃沙土分段夯築，殘存最高可達4米有餘。南神門遺址闊12米，周圍有大量磚、瓦以及琉璃瓦、槽心瓦殘塊。


門址兩側牆體加闊，另外3面神牆正中亦闢門，都散見磚瓦，門道暢通。內城牆四個轉角處夯土皆殘存較多，均有磚瓦等建築材料散布。喺南神門內偏西約30米處有一處獻殿遺址，殘存台基為東西向長方形，台面長18米，闊12米，其上及周圍散見大量磚、瓦、琉璃瓦、槽心瓦、脊飾等建築材料。


從遺址堆積分析，獻殿嘅風格疑似為歇山式殿堂。喺獻殿之後約5米處為墓道封土，成魚脊形狀隆起，東南低西北高，除砂礫填土外，表面多較大嘅石塊，其末端已經被破壞。墓道封土北端東側約15米處近距陵台嘅地方有1處鍾虡遺址，僅剩高約4米，底面邊長5米嘅夯土台，其周圍散見琉璃瓦等建築材料陵園內城西北有1處陵台，該陵台距離北牆35米，距離西牆45米，外形呈八角形，分七個層次，每層向內收分，頂部趨尖。


三號陵園座落喺一片開闊地上，其西南約3公里遠處為一號、二號陵，其北約1.5公里為五號、六號陵，其西約2公里則為四號陵。三號陵園坐北朝南，方向南偏東55度。地面建築被嚴重破壞。整座陵園從南到北由角台、闕台、碑亭、月城、內城、獻殿、墓道封土、陵台等共同組成。


陵園南端左右兩側各有1座闕台遺址，兩座遺址東西相距約120米，由純淨黃土築成。東闕台基部呈方形，邊長約8米，高約8米，上部向內收，頂部有一較細嘅台基，頂部同周圍散落有大量建築殘塊，經過細緻發掘後發現根部已經被掏空。


35米。台而為圓角方形，邊長15.5米，中部為一圓形基址，直徑13.4米，室內直徑7.5米，其外為闊2.85米嘅牆基，室內鋪方磚、中部殘存3個人像石座。周圍有大量西夏文碑殘塊及銅鈴鐺、甲片等建築材料。


碑亭南面開門，門內有25塊方形花紋磚呈方形排列，門外延伸出斜坡式踏道。喺西、北兩邊側有5座灶坑，灶坑鑿穿咗台基，內壁堅硬，有好重嘅烟痕，坑內堆積與台基上部堆積嘅殘塊種類相同。發掘物中以建築用磚最多，數量驚人，但係極少見列瓦片。


喺發掘過後，西碑亭上方加蓋咗簡易保護棚，東碑亭已用砂土封蓋。碑亭北側有一處月城遺址，該遺址呈東西長方形，東西長約130米，南北闊約50米。月城築於陵城南面，由東牆、南牆、西牆圍成，南牆中部闢門，月城東牆、西牆北接陵城嘅南牆。


月城北側為內城遺址，四面用神牆環繞，呈南北長方形，南北長180米，東西闊160米。佔地約40畝。神牆中部較窄，靠近轉角漸闊大，純淨黃土分段夯築而成，中部每段約3米，殘高約3米，比較平齊，各段如須彌座形狀。


神牆四處轉角皆好高大，類圓柱形，從各轉角往神牆兩側，連體圓柱愈來愈矮小，各有5個，共40個。其殘存最高達6米以上，最低嘅3米，發而家轉角處5個連體圓柱夯土台周圍皆有磚瓦殘存。內城四面神牆皆正中闢門，門址闊約12米，地面散布瓦片、脊飾殘塊等。


內城西北隅有一處陵台，八角形，高約20米，分7級，每級向內收分。陵台收分處及周圍地面散布大量瓦片、瓦當、滴水等建築材料。夯土台整體形狀為塔形，其上露出一個個椽洞，有水平方向嘅，仲有豎斜方向嘅，證明原來有椽出頭。


四號陵位於三號陵以西2公里處嘅賀蘭山下，該陵園東、西、北三面環山，面北朝南，朝向為南偏東16度。地面建築除早年破壞外，現代都有破壞。陵園布局同建築類型與三號陵基本相同，由闕台、碑亭、月城、獻殿、陵台、角台等部分組成。


該闕台東側相應位置已經變成廣場，無法確認係咪曾經存在碑亭。碑亭北側為月城，曾長期被當地放羊人佔用，破壞嚴重。現存牆基闊約2米，東西長方形，東西長90米，南北闊40米，南牆正中留門，門址兩側各殘存加闊嘅斷牆，長約15米，闊約3米、高約2.


南神門址闊約1.5米，兩側闊大嘅牆體厚4米，高約5米。門址周圍磚瓦建樹散布，四面神牆當中，東面嘅保存較好。喺神牆各個轉角處散落住建築材料。南神門內偏西處有一處獻殿遺址，基址較大。獻殿嘅遺址為一座東西長22米，南北闊14米嘅長方台基，高約1米，上面及周圍散落住大量板瓦、筒瓦、琉璃瓦、磚殘塊等，型號、規格都比較大。


獻殿之後約2米嘅位置為墓道封土，南端比較高大，一直延伸到陵台，高約1米，類似魚脊，坡度比較緩，闊約10米，北端受盜坑影響，破壞嚴重。盜坑喺陵台前約15米處，直徑10米，深有4米，封土表面有多角頁岩石塊。


位於內城偏西北嘅位置有一處陵台，整體由黃砂土夯築，每個夯層10厘米。基部平面呈八邊形，邊長11米，明顯分為5級，從上至下逐層收縮，高約15米。收分處掛有瓦片等。陵台西北一角坍塌，整座陵園包括陵台周圍都散落住磚瓦碎塊。


雙闕台北側有3座碑亭，其中西邊1座，東邊2座南小北大。兩座較大嘅碑亭各距闕台50米，二者相距55米，已經冚唪唥清理完畢。碑亭台基呈方形，邊沿豎宜，台基邊長14.5米，高1.5米，黃土夯築，其中夾有石塊，夯層7至10厘米不等。


東碑亭之前約10米有1個小碑亭，未經清理，方形，台基邊長約8米，周圍堆積物基本上類似已經清理嘅兩座碑亭。喺碑亭以北約28米處有一月台遺址，整體形狀為東西長方形，長130米，闊50米。牆基闊約2米，月城正中開門，門址兩側各有1個方形土台，已坍塌，範圍唔清楚，可能係門闕，喺夯層中夾雜住大量石塊。


月城北側為內城，四面環繞嘅補牆多已坍塌，從遺址上睇近似方形，南北長190米，東西闊180米，神牆正中各有神門，南神門址高出地面半米多，闊12米，門址兩側神牆比其他地方嘅更闊，周圍散落住大量建築材料，其他各門址周圍亦散見磚瓦等建築用材。


各轉角處略顯高大，可能原來建有角樓。南神門內中軸線40米偏西約8米處有一處獻殿遺址，已清理，台基為東西長方形，長20.2米，闊15.2米，高70厘米，台基邊緣向上略有收分，上部為黃沙土夯築，下部為黃沙土層與砂石層相間夯築，南部有踏道，斜長3.


內城西北處有一陵台，四面坍塌嚴重，殘高約為10米，黃土夯築，各層夯土之間夾有幾層石塊，椽洞分布不勻，夯層嘅厚度喺8至13厘米不等。西側清理嘅堆積中有磚瓦等建築用材。從盜坑斷面嚟睇，陵台似乎係平地起建嘅，冇打地基陵台底部嘅外表覆蓋有紅泥皮。


外神牆外有4座角台遺址，已經冚唪唥坍塌，北面兩座角台基址相距340米，南面兩座角台相距365米。東南角台仲殘存大約4.5米嘅部分，方形夯土台邊長4.5米，夯土中央有石塊，周圍散落部分建築材料，其餘三座角台殘存均唔超過1.


六號陵係西夏王陵當中截至2014年唯一一個打開地宮進行發掘嘅遺址，喺發掘嗰陣該陵址嘅編號為八號陵。六號陵位於陵區中部偏西，依賀蘭山而建，整體朝向為南偏東15度，成個陵園由闕台、碑亭、月城、內城、獻殿、墓道、陵台、角台等部分組成。


陵園南端有2座闕台遺址，東西相對，間距為65米，由夯土築成，基部呈方形，邊長9米，高7.1米，頂部有台基，以土坯砌成，殘高1.3米，台基上及四周散落住大量磚瓦等建築材料。闕台北側有2座碑亭遺址，呢2處遺址東西相對，東碑亭台基近方形，長22米，闊21米，台基四周以條磚砌成5級逐漸收縮嘅台階，高2.


4米，台面長19米，闊18米，檯面上有1個圓形基址，地面鋪方磚，西側有斜坡踏步。喺東側碑亭周圍發現大量西夏文、漢文碑殘塊及磚塊，但就冇瓦片。西碑亭台基都近似方形，長16米，闊15米，台基四面外壁用碎石縱向砌成，台面鋪方磚，以自然扁平石塊為柱礎。


月城北側為內城，呈南北長方形，南北長183米，東西闊134米，神牆基闊3米，分段夯築，殘高5米，南神門正中有門道，闊17米、門道內外均有3條斜坡式踏道，每條闊約3米，用磚鑲砌，門址內外散落住大量磚瓦、鴟惜等建築用材。


另外三面神牆正中都有門道，但門道內側用土坯砌成高4米多嘅一堵牆，睇起來無法通行。位於南神門內偏西位置有一處獻殿遺址，台基為東西長方形，高約90厘米，地面以方形花紋磚砌之，殘缺不全，底端可見柱礎。內城西北處有一座陵台，用黃沙土夯築，八角形，底面邊長12米，高約20米，分成7級，從下至上逐級收縮，原建築底部外有包磚，其中幾層塗有紅泥。


陡台每層出槽，形狀睇起來似係浮圖。陵台喺墓室後部約10米處。該陵園嘅墓道呈30度斜坡，水平長度49米，墓道東西兩壁各有上下二列與墓道相平行嘅椽洞，相距2米，甬道嘅基道表面做有草拌泥，但唔太光整，但多已剝蝕，並冇繪製壁畫。


甬道門前發現有散亂嘅圓木同朽木板，可能係用於封閉甬道口嘅。南道兩壁繪有武士修番一幅，但大部分已遭破壞。武士似臉面朝甬道口，南道門以北直到墓室冚唪唥被盜坑破壞。墓室地面距地表將近25米，墓室分主室同左右配室，中室前闊6.


8米，後闊7.8米，南北長5.6米，墓壁同頂部已經被破壞，左右配室闊約2米，長約5米，過道為窿誇頂，墓室下壁有護地板痕跡，空間較細。中室充滿淤泥及回填盜坑時嘅大石塊同陵園地面建築石雕，室內冇發現葬具。


七號陵喺陵區北部，距離五號陵約1.5公里，喺柏油馬路以南約200米。陵園大部分為現代住房同場院侵佔，破壞嚴重，陵園建築僅剩下雙闕台、雙碑亭、月城、內城嘅南神牆同西神牆、陵台及西南角台、外神牆嘅一部分。


位於陵園南端有2座闕台遺址，東西相對，距離70米形、雙闕周圍皆已坍塌，邊長難以測量，高約7米，平頂處攀上頂部，煙臺周圍散見磚瓦建築材料。位於雙闕台以北約50米，月城以南50米嘅位置有2處碑亭遺址，皆已經過清理，高2米，台基呈正方形，邊長10米，周圍殘存大量磚、瓦、石碑殘塊，喺清理後發現西夏文殘塊1265塊，漢文碑殘塊51塊。


獻殿同墓道封土都已經唔存在，地面已經成為一片場地。位於內城偏西處有一座陵台，八角形，分作7級，從下至上逐級收縮，出簷結構明顯。陵台周圍喺二十世紀九十年代時被改建為場地同庫房。從陵園西南部殘存有部分外神牆，從其走向睇大致為封閉式。


殘存嘅外神牆闊約1.8米，黃土夯築，但因破壞嚴重，總闊度同長度都已經無法睇出，內外神牆相距22米。喺陵園嘅西北角，緊挨外神牆邊側有一處已經坍塌嘅角台，該角台嘅位置喺月城中部連線嘅延長線上，由黃土夯築而成。


八號陵位於陵區北部，僅存1座陵台。喺九號陵場塌裂嘅陵台之西約300米，喺七號陵台西北約300米，陵園其他建築已經冚唪唥被破壞，二十世紀九十年代初，陵園被現代住房、道路、廣場侵佔，當時陵台就喺一排住房之後嘅一片樹林中、陵台頂部修有水塔，水塔後被拆除。


陪葬墓主人一般為爵高位重嘅皇親國慼或貴族官僚。每座帝陵嘅陪葬墓多寡不等。喺西夏陵區內，除咗個別較大之外，絕大多數陪葬墓規模都比帝陵小得多。喺形制上，陪葬墓冇帝陵所必有嘅闕台、角台、獻殿等個體建築，喺墓塚嘅形狀、城垣嘅顏色以及建築材料嘅使用上，都有明顯嘅差距。


喺呢254座陪葬墓中，多座陪葬墓被徹底發掘，其中第182號陪葬墓喺墓中發現咗殘存嘅碑文，經整理後證實墓主人為西夏梁國正獻王嵬名安惠。部分考古人員喺根據第161號陪葬墓與帝陵相近嘅陵台形制、發掘時發現嘅殘存碑文及墓前盜洞嘅規格推斷，該墓有可能係西夏喺滅亡之前搶修完成嘅一座神宗李遵頊與獻宗李德旺嘅合葬陵。


由三座相連接嘅四台院組成，兩座呈方形居東西兩側，一座為長方形居中，三座相連形成凸字形。凸字形底邊係三座院落嘅過殿，都係一、二部分嘅分界線。東院呈方形，邊長56米，四面均有夯土房基，院內有1座天井，直徑2米，已經被淤泥填滿，院內東南拐角有高約2米嘅疑似樓闕類建築遺蹟。


該遺址係於1972年對西夏陵區進行調查時發現嘅。1986年同1987年，文物部門先後兩次呢度進行過考古發掘，揭露面積超過4000平方米，主要集中喺第二部分嘅中院一帶。清理過殿堂、過道、廂房等建築基址多處以及牆基、鋪地磚、鋼路石、路道等多處重要遺蹟及遺物。


喺第177號陪葬墓嘅墓室中，出土有鎏金銅牛、鐵狗等金屬製品，仲有石馬等石雕。喺第78號陪葬墓中，出土有石狗等石雕。喺第182號陪葬墓中，發現開元通寶、樣符通寶、天聖元寶、皇宋通寶、熙寧通寶等錢幣。墓室內仲發現綠釉罐同白瓷碗殘片，殘碎銅片、銅塊，殘斷銀絲、銀帽鐵釘等。


喺陵邑遺址第二部分中，共出土建築構件、瓷器、陶器、泥塑、石刻及銅、鐵器等編號文物近300件，其中出土白瓷樽1件，白瓷缽1件，白瓷高足碗多件，白瓷平底碗多件，白瓷小碗數件，白瓷盆1件，青釉牡丹紋碗多片殘片，青釉葵紋碗1件，灰釉碗殘片數件，醬釉小盤1件，泥塑碎塊若干，石碑殘塊若干。


1972年起，寧夏考古研究機構對西夏王陵進行咗一系列考古發掘，其中包括七號陵及六號陵地宮。二十世紀九十年代初，六號陵地宮被回填。由於回填土未夯實，使回填土因雨水浸泡下陷形成咗一個大嘅積水坑，雨水連年浸泡使墓室同墓道均出現咗坍塌。


1988年1月13日，西夏陵被國務院公布為第三批全國重點文物保護單位，同年8月1日被國務院公布為第二批國家級風景名勝區。喺冇確切證據支持除七號陵之外其他帝陵嘅歸屬問題嘅情況下，西夏王陵景區根據部分考古學家嘅推測，直接以昭穆次序依次將一號陵至九號陵分別定為裕陵、嘉陵、泰陵、安陵、獻陵、顯陵、壽陵、莊陵、康陵，並圍繞三號陵『泰陵』建立咗景區嘅主要設施。


2006年，西夏王陵被中華人民共和國建設部列入中國國家自然與文化雙遺產預備名錄。同年，由於長時間風化，西夏陵出現大面積坍塌危險，中國加大咗對西夏王陵嘅保護力度。2009年，一號、二號、四號陵開通馬車旅遊線路。


雖然西北邊有條布哈河、北邊有條沙柳河、東北邊有條哈爾蓋河流入，但冇流出。入面有4個島，其中最大嘅島係海心島，入面有流泉同草地，重有座喇嘛廟。喺深冬時節，喇嘛成日帶齊聖湖用品從結嗮冰嘅湖面行入島入面，直到4月底5月初時先至坐船返嚟湖邊。


好耐之前，青海湖係個好大嘅湖。但從1960年代開始，由於佢冇河可以流出，加上人為開發同暖乾氣候同蒸發量比較大而導致湖面積逐步縮水。從而引發一系列生態問題，直到1980年代先至引起關注。嗰時個湖縮咗差唔多原嚟⅓面積，青海省人民政府從1982年開始實行咗夾埋5次封湖育魚嘅政策。


2003年，雖然湖平面下降出現明顯減緩，但湖面積重喺度縮緊水。2007年，中國環境部門出咗4.7億嚟保護青海湖嘅生態同環境，重搞咗退耕、荒山造林種草、防沙、治沙、封山育林而初步抑制咗青海湖地區生態出現退化同惡化嘅趨勢。


賽里木湖，古時候叫做「淨海」，係中國新疆一個湖，喺博爾塔拉博樂市境內嘅北天山山脈，緊鄰伊犁州霍城縣。湖面海拔2070米，東西長30公里，南北寬25公里，面積458平方公里。平均水深46.4米，最深處達106米，蓄水量210億立方米。


清河邨，香港公共屋邨之一，喺新界上水清曉路五號，英文叫Ching Ho Estate。行政上歸北區，香港房屋委員會劃入新界東。二〇〇六年入伙。屋宇設計為新和諧式一型。一共有八座，分別係清澤樓、清照樓、清頌樓、清顯樓、清朗樓、清平樓、清譽樓、清潤樓。


李林，原名李秀若，福建尤溪縣人。細個曾經僑居印度尼西亞，1929年回流中國。1937年抗日戰爭爆發，李林積極參加抗日活動。1940年4月，日軍掃蕩整個平魯區，為咗掩護重要軍事機關同埋老百姓，於是佢走去引開日軍，最後被包圍，中彈犧牲。


聞喜，秦國之前叫桐鄉。秦國改名做左邑。漢元鼎五年秋，卽公元前一百一十二年，當時皇帝劉徹，派咗十萬大軍打南越國。打咗一年零，卽六年冬，就平定南越。當時劉徹去視察河南緱氏，或征伐匈奴之中，捷報傳到皇帝手上。


聞喜一帶，係上古姜姓人聚居之地。周嘅始祖，姬棄后稷。佢老母姜嫄，就係呢度嘅人。姜嫄墓記講，邑西北卅五里有冰池，世傳后稷棄此，卽係《詩經》講嘅「寘之寒冰」。池東有姜嫄墓，山後荒壟數十畝，係邰氏墳。稷播穀於此始，所以叫山做稷。


離石區係中國山西呂梁一個市轄區，總面積1324平方公里，轄下有2鎮3鄉7個街道，分別係濱河街道、蓮花池街道、鳳山街道、城北街道、交口街道、田家會街道、西屬巴街道、信義鎮、吳城鎮和紅眼川鄉、坪頭鄉、棗林鄉。


截止2020年底，人口45.6萬。2021年，離石區生產總值係205億元人民幣。根據唐代《元和郡縣圖志》記載，因為東北面有條離石水，所以起呢個名。旅遊景點有白馬仙洞、安國寺、鳳山天貞觀、西華鎮生態旅遊景點等等。


蛟河係中國吉林省吉林市嘅縣級市，位於吉林省東部、吉林市東南部，東面同敦化隔住張廣才嶺，南面同樺甸隔住新開嶺，西面同吉林市區、永吉隔住松花湖，北面接住舒蘭同埋黑龍江嘅五常。面積6429平方公里，人口44萬人。


蛟河位於長白山西麓，喺威虎嶺同老爺嶺之間嘅蛟河盆地，當地四面都係山，東北高，西南低，有松花江、牡丹江水系穿過。境內有長圖鐵路、拉濱鐵路、302國道、204省道穿過。當地資源豐富，有豐厚嘅礦藏、水資源、動植物資源、林木資源，其中鎳嘅儲量排吉林省第二，更係中國四大花崗石產地之一，同時蛟河係國家商品糧基地之一。


蛟河嘅舊名叫額穆，係滿文名，得自佢嘅舊縣城額穆鎮。根據典籍記載，「額穆」係縮寫，記有全名，之後有人攷據，典籍中記嘅滿文全名同對應嘅漢文全名都係訛誤，解出嘅意思亦係附會，全名應該係ᠣᠮᠣᡭᠣᡤᠣᠯᠣ，意思係「湖河路」或者「湖河堡、湖河寨」，當中「湖·河」係指舊縣城附近嘅塔拉泡、塔拉河，或者係連去鏡泊湖嘅牡丹江，「路」係話舊縣城所在地係古驛站，又解嘅「堡、寨」係話呢度係處聚落。


宣統元年喺佐領衙門所在地設額穆縣，屬吉林省五常府，當時縣府同佐領衙門一度並存，而今日嘅蛟河市區屬當時額穆縣第二警區。民國後，一度屬吉林省延吉道，之後直屬於省。1932年縣署暫搬到蛟河鎮，1934年12月正式確定蛟河鎮做駐地，於是搬咗縣治。


國共內戰及之後，蛟河有多次隸屬更改。1945年11月13號屬吉合區嘅吉林地區，當年12月歸吉林省永吉地區。1946年2月歸吉東專區，1947年4月歸吉敦專區，當年9月畀吉林省直轄。1958年10月23號，吉林省將蛟河放畀吉林市管轄，1966年1月10號劃畀永吉專區，1969年2月23號，又再屬吉林市，之後冇變過隸屬。


薩爾圖區係中國黑龍江大慶嘅市轄區，位於市區東北部。面積548km²，人口45萬。佢係大慶嘅金融、政治、經濟、文化、交通中心，亦係大慶市政府嘅駐地。佢嘅原油年產量佔大慶油田總產四分一，不過而家佢嘅經濟發展第三產業，主要有商貿、金融、物流、服務外包、旅遊、中介、文化娛樂。


另外重有種講法話係「泥沼、濕地」。有資料話，當地最早蒙古文講法係「薩勒墾圖」，當地原本係蒙古人遊牧地，屬哲里木盟杜爾伯特旗，由哈布圖哈爾後裔阿都齊管轄，阿都齊死咗後，清太宗將杜爾伯特旗畀佢個仔做世襲封地，後來蒙古文嘅「薩勒墾圖」變成滿文嘅「薩勒圖」。


清代時呢度係蒙古哲里木盟杜爾伯特旗固山貝子嘅遊牧地。1903年7月，東清鐵路通車，鐵路沿綫畀沙俄劃做「中東鐵路附屬地」。1905年呢度放荒開墾。1906年2月，設安達廳，薩爾圖受安達廳第二區管轄。1913年，安達廳改爲安達縣，呢度改爲縣嘅西鄉管轄。


1945年後屬縣嘅第三區，1951年10月，薩爾圖街改爲薩爾圖鎮。1955年3月，第三區改爲薩爾圖區，1956年4月，徹區，個鎮由縣直轄。1958年9月，薩爾圖鎮、三發鄉、紅色草原牧場合併成紅色草原人民公社。


1965年12月28號安達市嘅人民委員會由天泉區移駐薩爾圖，並且將佢區改鎮，即係薩爾圖鎮。1969年3月，薩爾圖一度改名紅旗鎮。1974年7月2號恢復爲薩爾圖區。1978年1月27號，讓胡路區併入到薩爾圖。


1906年二月，靠近中東鐵路安達站嘅地段歸咗安達廳。十月多耐站設杜爾伯特沿江荒務行局，放時、和、年、豐四段荒地，後來成為泰來設治局轄地。1927年4月設泰康設治局，又放出民、康、物、阜四段荒地。因為吸引咗漢人移民，開始設縣，同時旗縣分治，改歸黑龍江省。


大慶油田係中國最大嘅油田，係世界上無幾多嘅特大型砂岩油田，由薩爾圖、杏樹崗、喇嘛甸、朝陽溝等52個油氣田組成，含油面積6000幾平方公里，而勘探範圍包括黑龍江全省、內蒙古海拉爾、吉林延吉、琿春等15個盆地，登記探礦權面積16萬平方公里。


大慶油田喺1960年代開發，嗰時中國技術落後，靠係噉抌人力嘅人海戰術去開發。開發呢個油田時幾乎無用到外國技術、設備，全靠班勞工，所以出咗啲勞動模範，亦都嗌咗個口號叫做「工業學大慶」。作爲現代工業奇蹟，亦鑑於大慶油田對中國工業嘅貢獻，喺舊陣時經常畀人提起，甚至聲名傳出國外，喺1970年代～1990年代時上過日本嘅地理敎科書。


結果，人事重組，大規模裁員，兼削減福利，作爲好大型嘅國企，佢裁得嘅員工非常之多，於是引發工潮，發生大規模示威。當個油田開採到差唔多時，浄低嘅石油嘅開採難度會慢慢加大，同時油質下降，由此開採成本上升，同時由於市場，令大慶油田嘅利潤持續低走，後備資源唔夠，有都好投資成本都緊張，呢啲壓力直接轉嫁喺員工，加唔到人工，而中國物價飛漲，令員工生活質量下降。


大慶油田曾經係中國原油產量最大嘅油田，不過到2000年前後，油田老化，採出物當中含水量高達九成，原油一成未到。成個油田入到開發中後期，高含水、產量遞減避免唔到，所以原油產量下降，自1976年產量上到5000萬噸量級、穩產27年後，2003年下調到4000萬噸級至今。


2012年之後，大慶油田再都唔係中國產量最大嘅油田，而排喺長慶油田之後。不過，雖然原油產量下滑，天然氣產量反而上升，所以而家油田逐漸轉產天然氣，叫做「以氣補油」。比如2007年時，大慶油田原油產量4169.


雖然係噉，大慶油田嘅利潤持續走低，2005年稅前利潤破千億元，2011年跌成701億，2013年下滑到573億。此外，由於環境政策，好似廢水處理呢啲環保成本都唔輕。此外大慶油田要面臨國際競爭，比如2004年之後，世界油價高企，同時中國對外國石油依存度高，好多生意佬出國搵石油來賣，同時中石油本身亦有海外開發項目。


2002年3月，大批失業工人抗議保險金上漲政策、以及要求保障醫療、退休福利，此外重指責政府腐敗、出賣國有資產而撢曬入自己荷包度，要求發返拖欠人工，成立獨立工會，控制當局幹部嘅年終獎金。示威持續約三個禮拜，人數有話幾千人，亦有話四、五萬人，係當地有史以來最大嘅工潮。


2014年4月、9月，過千職工家屬、仔女示威，抗議大慶油田放棄「職工仔女畢業包分配」嘅制度。包分配制度係大學生一畢業就有工開、唔使自己見工嘅制度，而家得少數好似大慶油田嘅企業單位重保留緊，企業內嘅職工佢哋嘅仔女就享受呢種待遇。


噉樣嘅制度，入得大慶油田嘅人，佢嘅後代唔憂無米落鑊。所以導致大慶油田人力成本過高，機構腫滯，蝕咗利潤。有啲人認爲間企業根本唔使咁多人，裁噉啲係啱嘅，招工都應該搵嗰啲過到考核嘅人。而有啲人認爲，大慶喺黑龍江西部偏遠地方，唔入大慶油田呢個米飯班主，啲後生都唔知點搵食，而當年班工仔背井離鄉來大慶掘油田，對國家好大功勞，而家爲咗減員增效，而拋棄對員工嘅承諾，係面對社會道義嘅卸膊行爲。


肇州位於松嫩平原腹地，全境都係沖積平原，地勢平，平均海拔150米，境域內未有洪水記錄。肇州處於長春、哈爾濱、大慶、齊齊哈爾經濟地帶，境內有大廣高速、203國道同埋其他高級公路穿過。肇州係大慶油田緊要嘅外圍開發區，年產原油100萬噸，其中慶深氣田探明天然氣儲量一千億立方米以上，係中國五大氣田之一。


「肇州」個名源於金太祖完顏阿骨打喺呢帶打咗場出河店之戰，大敗遼軍，奠定咗金國基礎，所以喺金國立國後話呢度係「祖宗肇興」「肇基王績」，所以設個州起名爲「肇州」，「肇」嘅意思係「開始、興起」，州治喺今日肇源茂興鎮東南12公里處嘅勒勒營子。


金、清兩代，都因爲南下中原，帶走咗大批滿洲人口，清代時重封禁滿洲，唔畀關內人入，所以當時滿洲有大片無人區，肇州當時亦好荒蕪。光緒年間終於開禁，開荒招墾，呢度係蒙古人牧地，係蒙荒，之後闖關東嘅移民潮令呢度嘅主體民族變成咗山東來嘅漢人，經濟由遊牧變成農耕。


光緒三十一年設立郭爾羅斯後旗巡防局，正式放荒。當時嘅理刑主事慶山勘定安字十二井子中心做設署基地，呢個地方即係而家嘅肇州縣城肇州鎮，又叫老城基、老街基。不過遞年正式設署時，當時嘅同知認爲駱駝脖子喺松花江邊，交通便利過老城基，結果將衙門搬來呢度，駱駝脖子即係而家嘅肇源縣城肇源鎮。


1903年穿過呢度嘅中東鐵路通車，肇州東面發展起身，於是民國成立後，1912年11月將東部劃出做肇東設治局，1914年將鐵路沿線1700平方公里嘅肇州地方劃出做肇東縣，至此肇州分出咗肇東。期間嘅1913年因爲省都督令，廳改爲縣做肇州縣，一直延續到家下。


隸屬方面，設廳時作爲直隸廳屬黑龍江將軍，1907年設省改屬黑龍江省。1914年6月屬新設嘅龍江道，1929年2月廢道再由省直轄，爲二等縣。滿洲國時初屬黑龍江省，1934年12月改屬濱江省。1945年滿洲國崩潰後，初屬哈西專區，1946年3月改屬吉江行政區，當年6月改爲嫩江省。


1947年2月到9月間屬黑嫩聯合省第四專區，黑嫩分開後繼續屬嫩江。1949年5月，嫩江併入到黑龍江，肇州由黑龍江省直轄。1958年8月27號，由省直轄改屬松花江專區。1959年11月，肇州轄下嘅大同、群眾、新生、聯合、中心5個鄉鎮同肇源嘅大官、興隆兩個鄉合併做大慶區，1960年5月26號大慶區同安達縣合併成安達市，日後安達市演變成而家嘅大慶市。


原先屬安達縣第二區，喺共和國成立後，1949年11月從第二區劃出爲第十區，1955年3月改名爲中內泡區，1956年4月，徹區劃鄉，變成杏樹崗鄉。1958年1月，併入義和鄉，當年9月改名爲太陽昇人民公社，1960年11月再改名爲杏樹崗公社，當年12月，設杏樹崗區，屬安達市。


安達係中華人民共和國黑龍江省綏化市嘅縣級市。面積3586km²，人口52萬，其中市民有22萬。安達位於黑龍江西南部，地處松嫩平原腹地，係哈大齊工業走廊五個重要節點之一。經濟上，係黑龍江十強縣之一，喺中國亦係實力比較強嘅中小城市。


安達地方舊時係北方遊牧民族嘅遊牧地，「安達」呢個名係諧音自蒙古話嘅「諳達」，意思係「老友、夥記、無血緣嘅生死至交」。安達市嘅駐地原名叫「諳達店」，整中東鐵路時呢度設個站，因為附近有諳達店，就諧音做「安達站」，後來呢個火車站吸引咗啲移民，逐漸發展成市鎮。


1913年2月，安達廳改為安達縣，初時係黑龍江省直轄，1914年6月改屬龍江道，直到1929年2月恢復爲省直轄。之後安達一路係省轄縣，不過轉屬過濱江省、松江省、嫩江省、黑龍江省。1956年3月5號，唔再由黑龍江省直轄，劃入嫩江專區。


1960年5月26號，安達縣同肇州一部分合爲安達市，後來呢個安達市演變成而家嘅大慶市。1964年6月23號，由於石油開發，撤銷安達市，恢復安達縣，但個油區劃爲安達特區。1965年3月27號，安達市同安達縣正式分離，呢陣時安達市同安達縣並存兼同級。


1965年12月28號，安達市升爲地級市，脫離咗專區，並且喺1979年12月14號改名爲大慶市。而喺安達市改名大慶市嘅當年，7月16號，安達縣畀咗部分入安達市，去同佢市內嘅薩爾圖區嘅一部分合併爲安達市大同區。


「松北」意思係「松花江北」。呢個政區成立於2004年，係黑龍江唯一嘅政區型開發區，設立來就係爲咗開發江北地帶。當地原本係呼蘭縣轄地，後來哈爾濱市區發展到呢度，於是納入到市政範圍。設松北區前，當地由哈爾濱嘅道外區同呼蘭縣分治。


1994年9月，哈爾濱市委成立松北區開發建設管理辦公室，着手籌備松北區。2004年2月4號，國務院批準哈爾濱設松北區，將道外區嘅松北、松浦、萬寶三個鎮，以及太陽島、三電兩條街道，再加上呼蘭嘅樂業、對青山兩個鎮，合併出松北區。


2004年3月30號，松北從道外、呼蘭度接收啲街鎮，當年9月24號，市政府第26次常務會議通過咗《松北區保留松北鎮、松浦鎮、萬寶鎮同時設立松北、松浦、萬寶街道辦事處的意見》，於是呢三個鎮同時設成街道。


香坊區係中華人民共和國黑龍江省哈爾濱市嘅市轄區。面積339.55km²，市區面積96.06km²，人口92萬。郵編好多個，有150030、150036、150038、150039、150040、150046、150049、150069。


，係中華人民共和國黑龍江省會哈爾濱嘅九個區之一，係都市核心區嘅一個地方。北同呼蘭區接壤，東南同阿城區接壤，南同香坊區接壤，西南同南崗區接壤，西同松北區接壤，東同賓縣接壤。面積618.6平方公里，人口喺2010年係906,421人。


龍沙區得名自區內嘅龍沙公園，係齊齊哈爾老城區。「龍沙」來源於《後漢書·班超傳》一句「坦步葱雪，咫尺龍沙」，李白亦有句「將軍分虎竹，戰士臥龍沙」，起初「龍沙」係指西北嘅白龍堆沙漠，清初，濟隨父流放到齊齊哈爾，佢寫咗本書叫《龍沙紀略》，指嘅就係黑龍江地方。


清康熙24年，因為沙俄壓境、鞏固邊疆，喺索倫總管嘅駐地卜奎村起咗個卜奎驛站，又叫西站，並且築齊齊哈爾新城。康熙38年黑龍江將軍移駐齊齊哈爾，使齊齊哈爾成為黑龍江地方嘅中心，城市發展起身。抗戰勝利後整理滿洲國設嘅11個區成6個區，後來第五區分開兩部分，一部分同第一區合成北關區，一部分同第四區合成龍沙區。


昂昂溪區係中國黑龍江省齊齊哈爾嘅一個市轄區。面積623km²，人口9萬。轄4條街道，1個鎮，1個民族鎮。昂昂溪個名係清末當地昂阿奇屯嘅訛轉，「昂阿奇」係達斡爾話，意思係「狩獵場」。清末東清鐵路穿過呢道，於是發展爲街區。


「富裕」呢個名係訛轉自縣內嘅「烏裕爾河」嘅名。「烏裕爾」喺女真話嘅意思係低窪地噉解。古稱瑚裕爾，又寫富裕爾，此外重有烏裕、瑚裕、蒲峪、福余等一系列女真話各時期嘅同音異字寫法。未設縣前就經已有胡雨爾屯，之後又嗌富裕屯，後來變成富裕鄉、富裕設治局，最終升爲富裕縣，箇名一路繼承過來。


有呢種感情關係嘅人互相稱之爲朋友，朋友之間通常無血緣關係，不過記掛、友愛、相處方面唔輸蝕過親人。不過唔係所有嘅朋友都會有友情，有時朋友關係出於利益交換，又或者單純係唔覺對方乞人憎，真正嘅友情係要有足夠嘅自我犧牲、爲對方着想、互相幫助、互相安慰、共同進步。


透過友情而結成嘅朋友，會將對方睇做有個人價値嘅人，會願意爲對方好。一般友情以相互之間嘅好感、信任、以及相同或接近嘅價值觀、諗法做基礎，有時各人嘅背景亦影響到友情發展。而特別親嘅友誼，啲人可以唔計較利益、收益而爲對方自我犧牲。


「友情」呢個詞，通常係講無近親關係嘅人。不過時至今日，呢個詞亦可以用喺家庭成員之間。雖然可以噉用，不過實際上除咗夫妻之間可能有友情式愛情之外，長輩同後輩之間更多重係一種基於血緣嘅親情，只不過有啲親情能夠以朋友嘅方式相處。


喺日常講嘢，「朋友」呢個詞係好模糊嘅，無講清彼此之間關係嘅深度，實際上有好多詞分別描述唔同程度嘅友情關係。關係最淺嘅講法就係「我識得佢、點頭之交、見過嘅」，而關係最深係「做咗一世老友、知己、世交」。對於後一種咁深嘅關係，就算好耐無見、無互通音訊，就算彼此之間離得好遠都好，佢哋嘅關係都唔會變差變淡，無論幾時見都重係老友，呢種關係有個特點就係雙方都係無條件信賴對方。


雖然話高尚嘅友情唔計犧牲，不過畢竟同愛情唔同。原則上認爲友情係喺人需要團結互助時至體現到，比如話士兵、救火隊、童軍、爬山隊、比賽隊、乃至活動社團、工會等等。呢啲都叫友情，不過同嗰種入心嘅自發友情唔同，喺噉嘅時候，友情出自於人需要彼此協作、喺信得過對方嘅情況下一齊組織行動。


「友情」呢個詞經常用喺其他嘅關係度，所以有引申意思。比如話同事之間亦會話係朋友，噉呢個時候，可能真係有朋友關係，但亦都可能只係單純嘅同僚關係，所以呢個詞會變得好曖昧，具體係點，噉就要睇雙方之間係真係彼此有好感，定浄係上班時先見。


而對同性戀，友情亦同其他群體一樣，相對來講，會同異性相處得好老友。比較典型嘅係一啲男同志同女性朋友嘅關係。大抵上男同志可以同女性友人傾好多女人比較關注、乃至比較私密嘅話題，同時雙方之間嘅交流好密切、好流暢，而一般來講，好少有男人可以同女人傾到咁埋，除非嗰個係自己嘅配偶。


喺社會學上，斐迪南·滕尼斯將友情歸爲「精神共同體」呢個範疇。雖然係共同體，友情之中嘅亦有啲社會學研究喺裏頭。一般來講，好親嘅朋友，佢哋之間嘅衝突詏撟多過相識嘅熟人。心理學家、社會學家畀嘅解釋係，相比識得嘅熟人，親朋戚友會多份互相信任，於是乎相比會留番個面嘅熟人，對親友講嘢會直腸直肚啲，無心之間就將真正諗法講咗出口，加之因爲親，相處接觸嘅機會多啲，於是摩擦、衝突嘅機會亦都多啲。


基鄂·贍繆喺佢嘅《友情社會學》度提出友情係有各種唔同嘅方式、程度分化而成。佢反對亞里士多德，因爲佢見到友情有唔同嘅層次、階段。佢認爲，兩個人之間嘅友情開始於佢哋嘅相識，換句話講，相對於自身嘅對方於自己係個未知存在，噉喺呢個基礎之上，兩個人開始彼此滲透、關涉對方嘅生活領域。


呢種他人對自己生活嘅涉入深度、廣度在於自己嘅意願以及開放程度，所以友情係有限界嘅，即係話自己有啲生活內容唔係對方可以隨便干涉嘅。舉個可能唔係好啱雅嘅例，波友一齊喺睇波呢個生活內容上有偈傾，不過除非係交往得深，一般都唔會同人講起自己近排離咗婚嘅事，而同佢一齊嘅人就算發覺佢唔開心亦都唔會去特別關心佢出咩事，呢啲私事就係佢哋友誼嘅界限。


不過，友情嘅深化唔一定就在於雙方界限嘅退縮，唔係話深厚嘅友情就一定會開放好多私人事務畀對方知、參與，友情亦可以通過生活領域涉入廣度來深化，換言之，就係有幾項共同興趣嘅朋友，佢哋嘅關係會深過只有一項共同興趣嘅朋友。


贍繆重認爲，婚姻係一種特殊友誼。噉係因爲既然友誼係逐步開放個人領域畀對方、彼此融合成精神共同體，噉婚姻亦就有友情嘅特徵。喺舊時，直到蒙田嘅時代，婚姻重係利益交換嘅一種，到近代之後，愛情先成爲婚姻區別於其他關係嘅特徵。


不過雖然結婚係一種愛情關係，佢入面重係有友情嘅特點。贍繆警告話，唔好以爲一結咗婚就應該自動自覺交曬個底畀配偶，實際上噉會衝擊婚姻關係。佢認爲，結婚時未必就認清自己嘅配偶，結婚嘅價値在於日久知人心，就好似朋友嘅相知相惜噉，一開始都笑騎騎，但坦誠可靠嘅關係要靠長時間嘅關係探索、磨合。


之所以會認唔清自己嘅配偶，係因爲個人領域嘅開放與否全在於佢自己嘅意願，可能有時講嘢、做嘢嘅細節會無意透露，但畢竟坦誠可靠嘅關係唔係靠「讀心術」來維持，更何況，呢啲估估下其實唔可靠，於是婚姻關係入面係有「盲點」嘅。


既然有啲嘢係睇唔清，噉亦就無理由一上來就交曬底畀人，要交幾多嘢畀人，都係睇關係進展、對眼前人嘅評價判斷，同時對方亦睇唔清自己，可能未做好準備去接受自己完全真實嘅面目，如果一結婚就完全顯示本性，噉可能會導致婚姻嘅幻滅。


肇東地處松嫩平原中部草甸草原，位於松花江中游北岸，地勢平坦，沿江有大片草地，中部、北部多係鹽鹼地，氣候上屬中溫帶大陸性氣候。交通上有濱洲鐵路、301國道、305省道、G10綏滿高速經過，松花江亦可以通航。


「肇東」嘅意思係「肇州東部」，佢同「肇源」一樣從肇州分出，佢哋三個合稱做「三肇」。「肇」嘅意思係「肇興、開始」，當年金太祖完顏阿骨打就喺三肇度大敗遼軍、建立金國，所以喺呢度設「肇州」紀念，有「肇基王績」嘅含義。


肇東地方原本係遊牧民族領地，隋唐時係靺鞨，十三世紀末葉之後主體民族係蒙古族。金國建立後，天會八年喺今日肇東四站鎮西南3公里嘅地方起八里城，係當時嘅軍事重鎮。清朝順治五年呢度歸郭爾羅斯後旗。光緒九年扎薩克府從公營子搬到老爺屯。


民國成立後，1912年11月5號，肇東分防改爲肇東設治局。設治局係民國時屬省嘅二級政區，係設縣前做籌備嘅過渡政區。1914年7月11號，肇東設治局升為肇東縣。之後肇東嘅縣置一直延續，到1986年9月8號，由縣升為肇東市。


隸屬同領域變動方面，初時屬龍江道，1929年2月廢道，由黑龍江省直轄做二等縣。滿洲國時期初屬黑龍江省，1934年12月改屬濱江省，1935年9月而家縣西南部份嘅第三區大部劃畀郭爾羅斯後旗。滿洲國崩潰後，1945年12月屬哈西專區，1946年3月屬吉江行政區，當年4月郭爾羅斯後旗嘅八里、四興、向陽、三星、同仁村，呼蘭縣嘅樂安、安居、長發、萬寶村劃入新設嘅樂安縣。


憲法第九十五條規定「省、直轄市、縣、市、市轄區、鄉、民族鄉、鎮設立人民代表大會同埋人民政府。」各級行政區設政府。據此，「三級行政區劃制度」為直轄市嘅基本行政區劃制度。事實上，除4個直轄市、海南省以及部分省實行局部嘅省直接管轄縣、縣級市以外，全境以四級行政區劃制度為主。


同屬嘅牡丹，大唐以前，都叫芍藥，叫木芍藥，皆因佢樹仔來，花同芍藥好似，不過芍藥草本，牡丹木本，生物上分開兩種，叫Paeonia suffruticosa。另有一隻同屬紫斑牡丹，學名Paeonia rockii，出自中國甘肅。


芍藥花都好多人種，只係唔及牡丹同紫斑牡丹。中國以外，都時時混為一談，如英文都叫peony或者Chinese peony之類 。佢嘅舊學名用過Paeonia albiflora同埋Paeonia edulis。


市名來自市內嘅巢湖。巢湖市位於安徽中部，臨近長江，週邊同佢平級嘅有同樣係屬合肥嘅肥東、廬江，滁州嘅全椒，馬鞍山嘅含山、蕪湖嘅無為，同時佢同合肥嘅市轄區同埋肥西隔住個巢湖。呢啲喺巢湖隔籬嘅縣級政區都係屬安徽嘅。


2011年7月14號，國務院發咗份《關於同意安徽省撤銷地級巢湖市及部分行區劃調整的批覆》，撤銷地級巢湖市，設立縣級巢湖市。新設嘅縣級巢湖市由合肥代管。原本嘅地級巢湖市其他地方就劃歸合肥市、蕪湖市、馬鞍山市管轄。


馬鞍山地方離南京好近，六朝時係畿輔，係京都要地，稱爲「金陵屏障、建康鎖鑰」，所以南北朝到唐宋都有好多名公巨卿、賢達雅士來過呢度。比如李白嘅《望天門山》、劉禹錫嘅《陋室銘》、王安石嘅《遊褒禪山記》都喺呢度寫成。


今日馬鞍山西南邊嘅採石磯係稱爲「長江三大磯之首」嘅有名斷崖，上面起嘅太白樓係長江四大樓閣之一，相傳李白船上醉酒，想去撈水中月結果浸死喺呢處，因此有好多人來呢度追思李白，呢度打過採石之戰，係金朝海陵王遠征南宋時打嘅。


到咗近代，馬鞍山地方係長江南岸歷史幾耐下嘅煤炭、鐵礦產地，從長江口向上行船240公里左右就到。1930年代呢度通鐵路，開發出淮南煤田以及鐵礦，之後日本侵華，佢哋想搶馬鞍山嘅礦產。不過喺二戰當中產業設備都破壞曬，直到1953年馬鞍山先恢復返，之後喺中共嘅五年計劃之下急速發展。


相傳楚漢相爭到最後，西楚霸王項羽畀劉邦韞咗喺垓下，四面楚歌，霸王別姬之後，敗退和縣烏江，請船伕渡佢匹座騎烏騅馬去江東，之後佢話無面見父老，自刎烏江。佢匹愛馬見主人死咗，於是跳落江陪佢去，啲人搵返匹馬嘅馬鞍，將馬鞍葬喺附近嘅山來紀念，是爲「馬鞍山」。


「馬鞍山」嘅意思係「似馬鞍噉嘅山」，馬鞍山地方畀啲矮細嘅山仔圍住。因為當地政府嘅目標係令馬鞍山入圍中國十大潔淨城市，所以比較落力治理環境，相比中國其他鋼鐵業城市，馬鞍山嘅環境污染無咁犀利。氣候上同其他長三角城市類似，夏天時濕度低，冬天時唔會好凍。


交通發展令馬鞍山嘅經濟、產業水平提升到國家平均水準之上。馬鞍山有深水河港兼稅關，連通咗華東沿海同長江流域嘅內陸城市，令物流快而平。馬鞍山離南京祿口機場40公里，可以直接飛去中國各地同歐洲。喺公路上馬鞍山有高速路去南京、上海、杭州、寧波、合肥、蕪湖。


安慶係中國一城，家下係安徽省西南部一地級市，叫安慶市。大清時係一府，叫安慶府。安徽省名，係安慶同徽州嘅合稱。佢響大清同中華民國期間，係安徽省城，去到第二次世界大戰之後，先讓咗畀合肥。安慶靠近長江水，係中國一埠。


慶元元年安慶軍昇爲安慶府，治所喺而家潛山古皖城。舒州嘅古名係「盛唐郡」，最早嘅文獻紀錄係漢武帝喺元封五年南巡到呢度，「作盛唐之歌」。而家嘅安慶市區其實係新安慶城，原名叫「宜城渡」，嗰度有座山叫「登雲坡」，原名就叫「盛唐山」，山下臨水就叫盛唐灣古渡。


因為呢度臨長江、易守難攻，所以府治再無喐過，「安慶」作為地名同政區名相一致而沿用到而家，從建城年起到而家安慶有770年歷史，之後一直到清末都係安慶、懷寧政府駐地，明末以來係巡撫鎮守地方，民國時則係專署駐地。


康熙六年拆江南省爲江蘇、安徽二省，省城就係安慶，安徽個名係「安慶」「徽州」嘅頭字合併。乾隆二十五年安徽布政使司從江寧搬去安慶，安慶正式升為安徽完全嘅省城。咸豐三年太平軍攻佔安慶，安徽省城搬去廬洲，太平天國喺當地持續活動到咸豐十一年湘軍攻奪返城池，之後安徽啲衙門搬返來。


2012年安慶GDP達1359.7億人民幣，人均GDP達2萬5601.58文，同沿海地區相差幾遠。而家安慶經濟發展緊，不過城鄉差距幾大，市區一帶作爲河港係個工業、貿易中心，而週邊嘅縣重係以農業為主。目前安慶嘅主要產業重係第一產業，因為週邊多山，茶係重要作物。


安慶地處華中偏東，安慶港係全國十大內河港之一，天柱山機場亦發展緊國內航班，而國家亦搞緊「皖江城市帶承接產業轉移示範區」嘅計劃。而家轄區內有1個國家級開發區、17個省級開發區、同各類工業集中區，而家形成咗石油化工、輕工紡織、汽車附屬品、食品、電機製造、新型建材、文化旅遊、農產品加工呢啲產業為主嘅產業聚集帶。


迎江區係安慶嘅市中心，亦係佢嘅老城區，自南宋嘉定十年，安慶知府黃干將府治由潛山縣遷去古盛唐山宜城渡，着手築城，到景定元年完工，迄今780年歷史。乾隆25年安徽布政使司自江寧府還治安慶爲省會開始，一直到民國27年歷時170年，一直係安徽省府、安慶府治所在。


桐城喺周朝係桐國嘅地方，「桐」得自於呢道適合種油桐。之後呢道嘅建置、隸屬係噉變，畀陰安縣、舒縣、呂亭左縣管轄過，南朝梁朝開始，叫樅揚縣，隋開皇18年叫同安縣，唐至德2年因為安史之亂避忌個「安」字，改名做桐城縣，個名用到家下。


宿松地方原名叫「松滋縣」，據《晉書》《太平寰宇記》，晉咸康三年因為戰亂，有啲松滋人走咗去今日湖北荊州避難，因為人好多設僑郡安置，結果喺荊州整多個松滋縣出來。到隋文帝開皇十八年爲咗分開呢兩個重名嘅縣，就將舊有嘅松滋縣改名爲宿松縣，意思係「舊松滋縣」。


「涂」據《說文解字》讀tou4，指嘅係發源四川益州流去雲南嘅一條河。當時江淮人借用咗呢隻字爲當地起名，但箇音就發成ceoi4，係因為「涂」通「除」，農曆十二月又叫「涂月」，十二月底叫除夕。呢箇地名實質係用漢字形式保留嘅古代民族語譯音，因為長江下游舊時係淮夷、吳、越、楚呢啲民族嘅居地。


喺夏商周時，呢度有方國鍾離國、椒國。大禹治水導淮，後來娶嘅老婆叫「涂山氏」，其中嘅「涂」就指呢度。秦漢時呢度屬九江郡，郡治喺陰陵。楚漢相爭最後時，霸王別姬嘅古仔就喺滁州地方發生，虞姬墓就喺定遠。漢高祖初年，設全椒縣，係滁州地方最早嘅縣。


三國、晉朝時，滁河重叫「涂水」，滁州就嗌「涂中」，因為離東吳、東晉嘅京師南京好近，成爲軍事重地。東晉時有衣冠南渡，江淮一帶僑民好多，於是喺僑民集中嘅地方設同僑民原籍同名嘅州郡縣，呢咪嘢叫僑置。大量南渡僑民開發咗南方地區，形成更多嘅城邑。


天寶七年群臣又賀千秋節，李林甫又話吾皇萬歲，千秋得一千年少得滯，陛下同貴妃雖不可與天地同生，亦應與天地齊壽，於是「千秋節」改口「天長節」，相應千秋縣改名天長縣。「天長」意思係「似天咁長命」，所以長讀場。


天長市因為三面接壤江蘇省，本地方言基本係揚州話。1942年，天長籍貫嘅藝術家何仿從家鄉搜集民歌《茉莉花》整理，1959年由中國青年藝術團帶到維也納嘅第七屆世界青年與學生聯歡節上，如今更喺海內外華人中廣泛流傳。


「六」字喺現代統一嘅普通話標準音係liù，不過喺當地同淮語地區入邊，「六」字嘅地名都係讀lù，所以六安嘅外文拼法唔係「Liu'an」，而係「Lu'an」，類似嘅例子重有南京嘅六合，係同喺粵語度嘅六/陸同音嘅情況一樣。


不過《現代漢語詞典》第六版就將liù確立成「六」嘅唯一讀法， 同當地習慣唔一致，2006年安徽省人民政府係批准過保留當地嘅讀法。而中華人民共和國民政部出版嘅《中華人民共和國行政區划簡冊》就採用咗lù嘅讀音。


喺古時，六安係姓皋陶部族聚居同活動嘅地方，到咗西周，當地係形成咗英、六、蓼、群舒諸方國。入春秋後，據《春秋·文公五年》載喺公元前622年俾楚國楚穆王滅咗。而《左傳》有補充話，噉係因為六國背叛楚國而親近東夷嘅結果。


項羽喺公元前206年封咗六地人英布做九江王，設都喺六。到漢高祖三年英布叛楚投漢。西漢嘅時候搞郡國制，呢一帶分拆成衡山國同淮南國，而淮南國就仲係喺六度設都。漢武帝元狩二年，淮南王安、衡山王賜起事失敗後自盡，同年武帝奪取咗衡山國入邊嘅六縣、安風、安丰等縣首字，別衡山國做六安國，兼有「六地平安，永不反叛」嘅意思，就開始有咗六安呢個名。


古六國嘅城址，喺依家嘅城東鄉三女墩，距縣城9公里，舊志係記名作「東都城」。漢淮南王英布嘅故六城，就喺依家嘅城北鄉城北村，距縣城6公里，舊志係記名作「白沙城」，現代叫法係「西古城」。漢六安國六縣嘅城址，就喺依家嘅縣城以西9公里嘅裴家灘，舊志係記名作「西古城」。


喺公元前241年，喺六安嘅壽春經已係繁華嘅大邑。到咗隋開皇元年，金寨開順都係成為咗商業大鎮。喺宋嘉祐六年，壽州場、霍山場、開順場統計嘅年購茶量佔據咗宋十三個茶場銷茶量嘅21.8%。到清代後期喺正陽關係商賈雲集，就光緒年間統計有一百五十多個較大嘅商號，仲開始出現瑞東公司、中南煙草公司等外資、合資商行。


時正陽關日均有30多條船隻泊港，有咗「皖北秦淮」嘅名號。而六安縣入邊嘅蘇家埠、毛坦廠，金寨縣流波，霍邱縣河口、葉集，舒城縣桃溪、梅河，壽縣迎河、隱賢，霍山縣諸佛庵、漫水河等集鎮，都係成為咗農市交易嘅集散中心。


喺清末時，當地嘅商業係由外來嘅商幫主導，當中係以票號、錢莊有最強嘅資本力量，跟著就係綢布、茶葉。各商幫喺六安城關同蘇家埠仲設有自己嘅會館，方便各自嘅活動。而當地嘅商人就淨係有做糧行、麻行同竹、木行等中間行業，仲會做唔少啲細生意，好似係鞋錐、絨花、腰帶、紗網、發簪、頭油、刷之類。


喺清光緒二十一年西洋貨開始進入六安當地，最早入市嘅有「洋布」，跟著係「洋油」、「洋煙」、「洋皂」、「洋火」，統稱「五洋」。民國元年火水開始喺六安發售，時一桶賣價係1個1，英商亞細亞、美商美孚兩家公司都有喺六安城關開舖。


民國27年，因為中日戰爭嘅關係，六安城關度建起咗消費合作社同企業公司。呢陣時界首、合肥、舒城同河南等地商人湧入咗六安，將由淪陷區同戰區買入嘅食鹽、藥品、布匹等物資，車到去六安散貨。到民國36年，當地嘅商人都開始做「五洋」生意，仲有咗當地人做雜貨、百貨、綢布、藥品、文具、首飾生意，仲有埋人開酒樓、茶館等。


喺1956年中共政府對私營工商業開搞社會主義改造，當地嘅私營商業全部俾納入咗改造範圍，直至1965年當地統計數字係有三成倒嘅小商販接受咗登記管理，仲有4.27％嘅商戶係放棄咗生意去返耕田。喺1957年到1959年啲私人商戶係繼續減少，經歷多輪運動嘅打擊，去到1977年當地在冊登記係剩低商販兩百多啲。


由於當地對歷史文化嘅保護不足，有唔少珍貴嘅遺跡受到破壞，依家嘅六安市區入邊就有魁星閣、六安大戲院等建築經已經清拆咗，大減當地嘅歷史底蘊。另外被譽為「六安古八景」之一嘅龍穴山，由於進駐咗石料廠搞採石，搞到剩低咗半座龍穴山，係好難再修復返原貌。


到明崇禎八年，州守何鳴鳳開始豎立返個碑。據近現代嘅發掘，個墓葬依家喺中心城東7.5公里、六安至合肥公路北側15米處，而喺東北35米處係皋陶祠舊址。墓前有清同治年安徽布政使吳坤修手書嘅「古皋陶墓」碑刻，主體係圓形土冢，墓頂上有個黃連木，形同華蓋。


婚喪嫁娶同壽誕節日、人情往來嘅設宴，最丰盛嘅宴席係叫「十大海」。跟著仲有分「雞頭」、「粉絲」同「海參」幾種，係以第一碗上嘅餸名而定。最上等嘅係「八碗八碟兩道點」，菜餸係話要捧盤一碗一碗咁端過去，而且頭几碗餸嘅次序唔變得，尤其係第三碗，一定要上圓子。


四大古都，即係西安、洛陽、南京同北京。呢個係最早將古都夾埋一齊嘅講法。到咗1920年代，學術界又加埋開封做五大古都，即係西安、洛陽、南京、北京、開封。又到咗1930年代，又有人將杭州加埋入古都之列，叫六大古都，即係西安、洛陽、南京、北京、開封、杭州。


1988年，地理學家譚其驤提議安陽都係大古都，有人同意之下，又有七大古都之說，即係西安、洛陽、南京、北京、開封、杭州、安陽。2004年11月5號，中國古都學會會長朱士光宣佈，鄭州都係大古都，所以有八大古都，即係西安、洛陽、南京、北京、開封、杭州、安陽同鄭州。


定都南京嘅東晉同埋南朝宋、齊、梁、陳四個朝代、定都杭州嘅南宋等朝代，係處於分裂時期嘅中國漢族政權，而定都洛陽嘅北魏、定都北京嘅金則係處於分裂時期嘅中國少數民族政權。不過，東晉、南朝、南宋係漢人一般認為喺中國處於分裂時期嘅華夏正統政權。


西安，古稱長安，又曾經叫西都、西京、大興城、京兆城、奉元城等，係中國歷史上影響力最大嘅城市之一。先後有西周、秦、西漢、新、東漢、西晉、前趙、前秦、後秦、西魏、北周、隋、唐等13個王朝喺呢度建都達1000幾年咁耐。


洛陽，古時又叫「洛邑」「雒邑」，先後有夏、商、西周、東周、東漢、曹魏、西晉、北魏、隋、唐、後梁、後唐、後晉13個王朝喺呢度建都，歷時1300幾年。洛陽喺明清時期由河南府治，民國時期設有專員公署，並一度係民國行都。


開封，簡稱汴，古稱「汴州」「東京」「大梁」。係中國多個重要王朝嘅首都。夏朝時曾經喺度建都，叫做老丘。戰國時期，魏國喺度建都，叫「大梁」，冶鐵業發達，非常繁榮。後來歷經黃河水患同戰亂，幾乎淪為廢墟，極度衰敗。


五代十國時期國家四分五裂，開封地理條件非常適宜農業經濟發展，作為一統天下嘅基礎，先後成為後梁、後晉、後漢及後周嘅國都。後周大將趙匡胤發動陳橋兵變代後周稱帝，建立宋朝，仍以開封為首都，叫做「東京」，終於統一中國漢族嘅本部。


北宋時期，開封城市結構突破咗唐代長安「坊市」城市格局嘅束縛，再次走向繁榮，發展成為當時世界上人口最多最繁華嘅城市之一。靖康之難後，北宋滅亡，開封俾金國佔領，繼續俾金朝定為都城。蒙古滅金之後，成為河南省州府。


鄭州，簡稱鄭。傳說係黃帝嘅故都。喺4000幾年前嘅夏朝，大禹個仔啓建都於陽城即係鄭州。鄭州有3000幾年前嘅商代遺址，部分歷史學家認為佢係商朝嘅亳都。公元前11世紀嘅西周，周王封佢細佬管叔喺度，叫管國。


喺中央集權國家嘅複都制，皇帝常住嘅都城叫「上京」、「上都」、「京城」、「皇都」、「京師」，其他嘅都城叫「陪都」、「留都」。不過，同陪都對應嘅語句喺西洋係無嘅，呢樣係東亞先有嘅嘢，稱呼做陪都制。陪都亦係國都，皇帝搬去陪都唔係遷都，而係陪都升咗格。


中國嘅複都制開始於城邦時代嘅周朝。周朝興起於關中呢塊渭水流域嘅盆地，佢嘅東方係殷商呢個華北平原諸國嘅盟主，周滅商後，喺關中到呢個平原嘅出口度，有個洛水流域嘅要衝，就喺嗰度建設咗洛陽，作爲支配東方諸國嘅據點，之後又有作爲長安前身嘅關中嘅鎬京，佢同洛陽成爲周朝兩個據點，以此君臨天下，作爲諸侯呢班臣從城邦嘅盟主。


秦朝興起自關中，征服咗中原諸侯呢個國際社會，開拓出統一王朝，但佢喺短期間內崩潰，繼襲佢嘅係西漢呢個長期安定嘅統一王朝，佢以長安爲首都，又以洛陽爲複都來施行佢嘅統治。不過，西漢崩潰後，透過豪族嘅聯合政權再生出來嘅東漢轉移咗佢嘅重心，出咗關中搬到洛陽繼續實行佢嘅統治。


到咗失去漢朝統一後嘅南北朝時代，北周亦實行複都制，其中關中嘅長安作爲首都，係因爲佢係政權中樞嘅軍事力量嘅集結所在，位於東方華北平原出口位置嘅洛陽做咗陪都，噉係因爲佢係穀倉地帶物資嘅集積地。隋朝繼續咗呢項制度，唐朝喺開元十一年，喺長安、洛陽兩都之外加多太原做北都爲三京，太原北面係鄂爾多斯地方同黃土高原北部嘅遊牧地帶，嗰度有騎馬嘅軍事力量威脅唐朝，太原喺汾水流域扼守住軍事重地。


之後，作爲蒙古帝國皇帝直轄政權嘅元朝成立，按照遊牧國家嘅傳統，皇帝共佢直轄嘅遊牧軍團設立作爲夏營地嘅夏都上都，又設立作爲冬營地嘅冬都大都，佢哋就喺兩都之間呢個廣大嘅首都圈內季節巡迴。明朝喺華北取代咗元朝，當初喺建國地南京統治全國，但舊時嘅大都係同北元對峙嘅前線基地，於是設置佢做北京，將重心移來呢度，於是有南北兩京複都制。


喺中國，洛陽、南京、西安、北京並列做中國四大古都，其中洛陽同西安係東西二都，南京同北京係南北兩京，佢哋嘅並列同兩京制喺中國嘅歷史有關，呢個涉及到中國政治格局嘅變遷。以殘唐五代爲界，喺之前嘅格局係東西競爭，之後轉爲南北競爭。


經歷殘唐五代十國嘅大亂，隨住漢人南渡，政治格局轉變爲南北競爭。一方面中國經濟重心轉到南方，結果發展上南北唔平衡，而另一方面南部漢人政權最大嘅威脅在於北部嘅遊牧民族，所以北京成爲爭奪焦點，漢人無咗北京會偏安南方，而遊牧民族攞到北京就可以揮鞭南下。


黄土高原上嘅土層富含磷、鉀、硼、錳等元素，但係水土流失嚴重，土層嘅肥力不足，偏鹼性，因此植物好難生長。再加上長期嘅戰亂同埋砍伐、土地嘅唔合理使用，高原上植被覆蓋率好低，東南邊嘅情況好一啲，西北面嘅地區多數都係草原同埋荒漠。


姬昌死後，姬發繼位做周王，佢幫手打天下，將西向東，响牧野之戰打敗商紂王，推翻商朝，成爲共主。姬發死，仔姬誦立。因爲姬誦年紀細，周公就代爲攝政。嗰陣就有三監之亂，姬旦同兄弟姬奭聯手剷除東方殷商勢力，奠定姬周地位。


劉邦喺公元前256年或者前247年出世。劉邦細個好仰慕信陵君，但自己未嚟得切成年，信陵君就死咗。之後信陵君舊門客張耳做緊外黃令，喺度招收門客，劉邦就咁去咗大梁投靠張耳門下做門客，重同佢做埋朋友。冇耐魏國亡國，張耳唔想幫秦國做嘢而改名換姓著草，劉邦亦都返鄉下。


劉邦後生嗰陣有個外婦曹氏，生咗大仔劉肥，但因為未正式娶做老婆，所以劉肥唔係劉邦嘅嫡子。之後單父縣門閥呂公因為避仇而移居沛縣，沛縣士紳豪傑，都去咗祝賀佢。主吏蕭何負責排門客嘅座次，要求賀禮唔夠一千銅錢嘅客人，都要坐係堂下。


」跟住就消失咗。由於秦始皇嘅先祖秦襄公話自己係白帝後裔，個個都覺得劉邦被賦予取代秦朝嘅天命，史稱「斬蛇起義」。秦始皇成日講「東南有天子氣」，由於嘗試以東遊，實行厭勝之術。劉邦就認為始皇東遊係要針對佢，於是就喺芒碭山山澤落草為寇。


秦二世元年七月，陳勝同吳廣因為落雨延期，驚受到秦律嘅處罰，所以帶咗大概九百個役夫喺蘄縣大澤鄉起事，史稱「大澤之變」。嗰時好多郡縣嘅仕紳為咗響應陳勝而殺死郡守、縣令，而沛縣嘅縣令都好驚，希望可以響應陳勝，於是喺主吏蕭何、獄掾曹參等人勸縣令叫劉邦返嚟。


縣令應承咗，跟住派樊噲去叫劉邦返嚟。劉邦去到沛嗰時縣令又反口，於是劉邦帶咗百幾個人喺沛縣城外射箭夾信，說服城入面嘅人殺咗縣令。而劉邦亦喺多次推讓之後，畀眾人推舉成為沛縣縣令，自稱沛公，徵發咗縣入面大概三千子弟，攻佔埋沛縣等地。


劉邦起事之後，攻咗胡陵、方與，亦守住咗豐。秦嘅泗水郡監圍攻豐，都畀劉邦軍所破。之後劉邦命令雍齒守豐，自己就率軍攻擊薛，泗水郡郡守打輸就走佬去戚，冇幾耐仲畀劉邦左司馬曹無傷殺死埋。劉邦就帶兵返亢父。行到去方與，魏國丞相周市就過嚟攻打方與，嗰陣時佔據緊豐邑嘅雍齒就選擇獻出豐邑，投靠魏國嘅周市。


嗰陣時嘅東陽寧君、秦嘉喺留邑立景駒做王，劉邦就希望過去投奔佢哋，再去借兵打多鑊豐邑，半路遇到張良。章邯嘅偏將司馬枿就向緊北邊進兵，攻佔咗楚地，而且喺相地屠城，打緊碭郡。東陽寧君同埋沛公就帶兵，向西面迎擊，喺蕭邑嘅西邊同司馬枿打起上嚟，結果戰事不利，劉邦要退返去留縣休整，再獨自出兵打贏咗司馬枿，令到秦軍要退到碭縣嘅東邊。


當項梁知道咗楚王陳勝死咗而秦嘉立咗景駒做楚王嘅消息之後，項梁為爭取楚國父老嘅民心，就將喺外地嘅將軍叫返嚟薛城，一齊立楚懷王個孫熊心做楚王，亦都叫佢做「楚懷王」，而史家會叫佢做楚後懷王，項梁就自命做武信君。


到咗六月，章邯攻佔咗臨濟，亦殺死魏王魏咎同埋齊王田儋。七月，劉邦就攻打亢父。章邯喺東阿包圍緊田榮。劉邦就跟住項梁帶兵過去幫田榮拖，成功打贏章邯。劉邦同埋項羽就乘勝追擊秦軍，追到去城陽，喺嗰度屠城，之後駐紮喺濮陽東邊，再同章邯軍打多鑊，成功打贏秦軍。


章邯軍再次聚埋一齊，守喺濮陽、環水。劉項聯軍就離開咗，走去攻打定陶。八月，打定陶一直都打唔贏，唯有向西邊嘅雍丘出發，喺嗰度打贏多次秦軍，而五大夫曹參就跟住劉邦進軍三川郡，殺埋郡守、秦丞相李斯個仔李由。


秦二世二年閏九月，楚後懷王遷都彭城，佢將項羽、呂臣等將領嘅兵卒收畀自己率領，賜沛公劉邦做碭郡首長，封做武安侯，帶領碭郡嘅軍隊。又封項羽做長安侯，之後喺魯建國，被稱為「魯公」。呂臣做咗司徒，而佢阿爸呂清就做令尹。


嗰時秦軍圍住趙國，趙國形勢危急，就係咁向楚王請求救兵。楚王就派宋義做上將軍、項羽做次將、范增做末將，北上幫趙國拖。而沛公就帶兵向西邊打秦軍。懷王同成班將軍之前傾掂數，講過邊個入到關中先，邊個就可以喺關中稱王，但嗰陣時秦軍太勁，成班將軍都覺得向西入關打秦冇着數，冇人肯去，只有項羽因為阿叔項梁嘅死，而非常想入關攻秦。


下個月，劉邦帶兵西征，得到咗項梁同陳勝嘅散卒，佢由碭郡到達成陽，同槓里嘅秦軍僵持，最終打贏咗王離帶領嘅秦軍，跟住又喺成武南邊打贏咗王離同埋東郡尉，揭開咗楚軍反攻嘅序幕，亦為宋義軍嘅前進、掃除前方障礙做咗貢獻。


十二月，返到去栗，遇到楚軍嘅將領剛武侯，劉邦搶走咗剛武侯嘅軍隊，收編多咗四千幾個人，再同魏國將軍皇欣、申徒武蒲嘅軍隊一齊攻打昌邑，但未打贏，唯有兜路去到高陽。同一時間，王離輸咗畀劉邦，後嚟得知章邯下令要去圍住鉅鹿，項羽就同諸侯聯軍喺鉅鹿打贏秦軍，俘獲咗王離，招降埋章邯。


秦二世三年二月，劉邦喺昌邑遇到彭越，就同彭越聯軍攻打昌邑，但打唔贏。喺高陽，酈食其、酈商兩兄弟過嚟投奔，酈食其就勸劉邦襲擊陳留，搶走秦兵嘅糧食，所以酈食其就被封咗做廣野君，然後劉邦同酈商一齊去打開封，但打唔贏，唯有一路向西走。


三月，劉邦到咗陳留西邊大概30公里嘅開封，同秦大將趙賁打咗獲，贏趙賁開嗮巷，又喺白馬、曲遇到秦國將軍楊熊，又打咗獲，都係贏到開巷，楊熊就著草走到滎陽，而秦二世就派使者斬咗楊熊示眾。四月，劉邦攻陷潁陽，又透過張良嘅幫助，佔領咗韓國嘅轘轅關。


六月，同南陽郡守呂齮打咗次，攻入咗南陽郡，呂齮著草到宛城，劉邦本身打算唔追佢，但張良話如果咁做會令自己腹背受敵，所以一定要先打入宛城，劉邦於是就打入宛城，呂齮本來要自刎，但佢嘅舍人陳恢建議佢投降，呂齮應承咗，劉邦就封咗呂齮做「殷侯」，封陳恢食邑一千戶，然後劉邦就繼續西進，佢經過親嘅城都願意歸順佢。


去到丹水嘅時候，秦國嘅高武侯戚鰓、襄陽侯王陵都喺西陵投咗降，劉邦於是掉轉頭去打胡陽，遇到番君吳芮嘅副將梅鋗，就同埋梅鋗一齊攻入咗析縣同埋酈縣。之後，劉邦派遣甯昌去秦國出使，但甯昌都仲未返嚟。同一時間，鉅鹿之戰結束，秦國將領章邯向項羽投降。


趙高刺殺秦二世之後，就派人同劉邦講，佢願意割地畀劉邦，但劉邦覺得可能有伏，而且趙高份人咁奸，所以劉邦唔單止唔應承趙高，仲處死咗秦國嘅使者，同時又加快攻擊嘅腳步，運用張良嘅計謀，派咗酈生同陸賈去遊說、行賄武關嘅秦將，同時又去偷襲武關。


八月，劉邦成功攻入咗丹水河谷嘅險要武關，咁意味住秦國嘅東南門戶已經被打開。之後，秦王子嬰即位，去派人刺殺趙高，而且動用嗮關中所有嘅軍隊，同派大軍守住秦國。而喺蟯關、藍田之戰入面劉邦打贏埋秦國最後一支軍隊，成功進入秦國。


十一月中，項羽帶住諸侯聯軍行到去函谷關，而佢得知劉邦已經派人守住咗關中關口就好嬲，下令黥布等人去攻破函谷關。十二月，項羽去到戲，準備攻打劉邦。而劉邦軍嘅左司馬曹無傷派人同項羽告密，項羽就更加嬲。而項伯因為同張良係好朋友，所以就去咗劉邦軍度希望勸告張良走佬，唔好畀亂軍殺咗，而張良就因為項伯求項羽唔好出兵。


元始三年，王莽將自己得15歲嘅女嫁畀12歲嘅漢平帝。隔一年漢平帝就立咗王莽個女做皇后。到5年，王莽用毒酒毒死咗得14歲嘅女婿漢平帝，然後立咗只得兩歲嘅孺子嬰做皇太子。就喺呢個時候不斷有人用各種名義叫王莽上台登基。


袁紹誅殺宦官嘅時候，劉協同漢少帝一齊俾宦官張讓、段珪標參，咁啱遇到董卓。董卓試過問少帝，少帝就九唔搭八，再問劉協，劉協就將成件事由頭到尾交代一次。董卓覺得劉協都幾賢能，又係由董太后湊大，自己同董太后又同族，再加埋佢要顯示自己嘅權力，所以就想廢少帝，再立劉協做皇帝。


189年，董卓為咗立威，廢咗少帝，喺九月甲戌日擁立當時只得九歲嘅劉協做皇帝，咁佢就可以挾天子以令諸侯。之後，關東諸侯起兵討伐董卓，董卓火燒都城洛陽，帶埋劉協遷都去長安。董卓死咗之後，佢嘅餘黨李傕、郭汜執政，後來李、郭兩人內訌互片，獻帝就同楊奉一齊着草。


董卓早期曾經做過將軍，平定過叛亂。因為佢私自廢漢少帝劉辯，改立漢獻帝劉協，所以人心恐慌，呢事畀中國群雄割據，百官將軍佢哋自立結盟，愛討伐董卓，董卓聽話就毒死劉辯，之後挾持住漢獻帝，喺長安城係咁放火殺人，同時討伐佢嘅聯盟力不從心，加上佢哋鬼打鬼，唔耐就分派散嗮。


中平六年，呂布因為驍勇善戰而喺并州任職。刺史丁原兼任騎都尉後駐守河內郡，任命呂布做自己嘅主簿。西涼軍閥董卓入京後，誘使呂布殺咗丁原，事後，董卓任命呂布做騎都尉，非常信任同埋喜愛佢，董卓甚至將佢當成自己仔女對待，呂布善長騎射，力氣過人，被人叫做「飛將」。


董卓性格多疑，唔開心嗰時曾經向呂布丟手戟，另一方面呂布又同董卓的婢女有親密嘅關係，呂布驚件事被董卓知道，所以心入面十分之不安。嗰陣時，司徒王允、士孫瑞同埋楊瓚幾個人諗住暗殺董卓，於是佢哋去拉攏呂布，呂布答應佢哋之後成功將董卓刺殺，因此而做咗奮威將軍，假節，儀比三司，進封溫侯，同王允一齊控制朝政。


董卓死後，佢嘅部下李傕同埋郭汜攻入長安，呂布打輸之後走佬。呂布之後曾經投靠過袁術同埋袁紹等諸侯，但係由於佢驕傲自大嘅性格而搞到無人肯收佢。後尾呂布趁曹操打徐州嗰時入主兗州，但係好快就被曹操趕翻出兗州。


中平元年，東漢爆發咗黃巾之亂，嗰時擔任騎都尉嘅曹操奉朝廷嘅命令，到潁川鎮壓。平定亂事後嘅佢升做濟南相，係任內打擊當地嘅貪官同埋邪教。後尾漢靈帝駕崩，宮廷係經過一連串嘅混亂後，由西涼嚟嘅軍閥董卓專權，曹操由於睇唔慣董卓擅自廢帝嘅暴行而走咗去陳留，然後用晒啲家產係當地招兵買馬，聯合其他諸侯組成討伐董卓聯盟，但係聯盟最終因為諸侯內訌而解散，曹操亦都因為係榮陽之戰中損失慘重而去淮南募兵


初平三年，曹操平定兗州嘅盜賊，自立做兗州刺史，並且趕走咗朝廷委派嘅兗州刺史金尚。到咗195年，曹操已經喺兗州鞏固成一個勢力。董卓被王允同呂布謀殺後，佢嘅手下李傕同埋郭氾推翻咗王允嘅統治，並且趁機控制政府，之後兩人為咗爭權奪利而互相攻打，漢獻帝趁亂逃離長安，進入安邑。


曹操聽從軍師荀彧嘅建議，迎接獻帝，獻帝俾咗曹操錄尚書事嘅權力。之後，曹操又聽從董昭嘅建議，將都城由洛陽搬去許昌。曹操之後係建安三年消滅割據徐州嘅呂布。第二年，割據淮南嘅袁術病死，領土被曹操兼併。曹操係消滅中原嘅其他軍閥後統一咗中原，並且開始同北方嘅軍閥袁紹爭奪天下。


建安五年，曹操喺官渡同河北嘅袁紹展開官渡之戰，最後曹操贏咗，第二年再度打敗入侵嘅袁紹，激到袁紹一病不起，喺建安七年病死。曹操喺之後嘅7年內平定咗成個河北，嗰陣嘅曹操已成為最強嘅諸侯。建安十三年，曹操自立做丞相，並且喺同年嘅七月南征荊州，同年八月，荊州牧劉表病死，佢個細仔劉琮投降，曹操因此攞到成個長江以北嘅荊州地區。


雖然曹操睇嚟就嚟統一天下，但佢喺赤壁之戰輸咗畀孫權同埋劉備，令到佢統一天下嘅機會就咁冇咗。建安十六年七月，曹操開始遠征西涼，平定嗰頭嘅馬超同韓遂等軍閥，馬超逃往漢中，而韓遂就俾部下殺害，曹操係第二年班師回朝。


當時西晉已經冇晒兵力，316年胡族人劉曜起兵攻打長安，並切斷長安嘅糧運，晉愍帝因此被迫投降。之後晉愍帝被封懷安侯，俾劉曜捉咗去平陽軟禁，要幫人陪伴狩獵同埋洗杯碟做雜工。318年，懷安侯司馬鄴俾劉曜殺死。


883年三月，朝廷封朱全忠做宣武節度使。884年五月，河東節度使李克用喺追擊完黃巢之後返去汴州補給嗰陣，朱全忠請李克用入城招呼佢，李克用飲醉咗之後講咗啲嘢得罪咗朱全忠，於是朱全忠喺宴會完咗之後就派兵偷襲李克用班人，李克用雖然走甩咗，但係同佢一齊嚟嘅人就死咗成三百幾人，之後李克用同朱全忠就勢成水火。


905年，朱溫喺親信李振鼓動下，喺滑州白馬驛一日做瓜咗僕射裴樞、新除靜海軍節度使獨孤損、右僕射崔遠、吏部尚書陸扆、工部尚書王溥、守太保致仕趙崇、兵部侍郎王贊等「衣冠清流」三十幾人，投屍於河，史稱「白馬驛之禍」。


朱友珪殺咗朱溫之後自己做皇帝，但係有好多人唔妥佢。朱友貞夾埋其他人密謀政變，913年二月，袁象先等人帶兵攻入皇宮，朱友珪走投無路之下叫人殺咗自己。之後朱友貞喺大梁登基做後梁皇帝，用番「乾化」年號。915年改用「貞明」年號。


古代百濟時代光州地區屬於武珍郡，收尾武珍郡升格咗為武珍州。892年甄萱喺武州地區建立咗後百濟，936年後百濟滅亡之後，王建建立咗高麗國，佢將武州改咗個名稱為光州。喺日治時期，光州面又升為光州邑，再升為光州府。


濮陽喺中國河南，家下係地級市，叫濮陽市，位置喺河南省東北部。市境西邊接壤安陽市，西南毗鄰係新鄉市，東南隔住黃河同埋山東省菏澤、濟寧、泰安三市相望，東北同山東省聊城市連埋，北面係河北省邯鄲市。地處冀魯豫三省結合嘅位置，黃河北岸沖積平原，所以佢地勢平坦，而金堤河、馬頰河、衛河等都會流經濮陽境內。


女真，又叫女貞、女直。3000幾年前嘅「肅慎」可能就係佢哋嘅先民。漢晉嗰陣嗌「挹婁」，南北朝嗰陣叫做「勿吉」，隋唐嗰時叫「黑水靺鞨」，到遼金先至叫「女真」、「女直」，清朝以後，「女真」叫做「滿洲」，後來直接就叫做滿族，直到而家。


紫微垣有星官卅九個，北極、四輔、天乙、太乙、紫微左垣、紫微右垣、陰德、尚書、女史、柱史、御女、天柱、大理、勾陳、六甲、天皇大帝、五帝內座、華蓋、杠、傳舍、內階、天廚、八穀、天棓、內廚、文昌、三師、三公、天床、太尊、天牢、太陽守、勢、相、玄戈、天理、北斗、輔同埋天槍。


星圖望天，東西同地圖相反。紫微垣坐鎮天球北極，圍住北極而轉。一年四季夜空，都睇得到。通常畫到，左垣右垣開口，左垣少丞，右垣上丞，定為上，定為北。由北數起一圈，北玄武，西白虎，南朱雀，東青龍，一圈包圍紫微垣。


「漢陽」呢個名根據中國地名嘅陰陽睇，應該係「漢水之北」，不過明朝成化年間漢水下游改道，結果漢陽呢個地方變成咗漢水之南，照計係要改口叫「漢陰」嘅，不過因為漢陽呢個名好早就有，啲人嗌開口改唔到，所以就一路叫漢陽。


呢個地方古代叫做「梅園」，最早喺漢朝漢高祖五年建立，嗰陣叫「孱陵」。後嚟因為東漢末年，左將軍劉備領荊州牧，駐軍喺油江口，當時嘅人叫佢做「左公」，「公安」呢個名就係源自「左公安營紮寨之地」。除此之外公安都有「三袁故里」、「百湖之縣」、「七省孔道」等等嘅別稱。


恩施州上古夏朝時名為施國，春秋時屬巴國，戰國時屬楚國巫郡。由唐代至宋代，鄂西行羈溧州縣制，由元代至雍正十三年，鄂西實行多士制度。雍正十三年，鄂西實行「改土歸流」，改多士制度為流官制，設立施南府，轄六縣。


民國成立後，廢除施南府，各縣直屬於省。民國4年，屬荊州道。民國15年，改為施鶴道，轄七縣。民國17年，改為鄂西行政區。民國21年，改為第七行政督察區，下轄八縣。抗日戰爭爆發之後，1938年湖北省政府遷入恩施。


市長，一市之長，管市嘅人。市原本只係買賣嘅地方，街市、市場之義。直到中華民國，先至擴大叫城做市，而中華人民共和國，再擴大到相當縣甚至郡。其他各國，亦因地有所分別。所以市長一稱，要睇何謂市，會因時因地而變。


火藥燃燒產生大量氣體。呢啲氣體產生相當大嘅壓力並且推動彈頭嘅底部。由於槍管方向嘅阻力最細，所以壓力會將彈頭推出槍管。彈頭離開槍管之後，槍膛壓力下降到同大氣壓差唔多嘅水平。已因受熱而擴張咗嘅彈殼，逐漸縮細至原來尺寸，以便將彈殼從槍膛退出。


基本上有槍就有彈。有關應用子彈嘅西方歷史記載可以追朔到十四、十五世紀。當年所謂嘅「子彈」係一粒鉛彈同埋份量夠發射一次嘅黑火藥包喺紙造嘅圓筒裏面。呢種「子彈」用喺「前膛裝彈式滑膛槍」。裝呢尐子彈入支槍嘅時候，射手需要先咬開紙筒嘅另一端，將裏面嘅火藥由槍管倒入槍膛入面，再將粒鉛彈塞入槍管，然後用一條竿將鉛彈推到入槍膛並且壓實尐火藥，跟住將支槍嘅撞鎚拉後，再將少少火藥倒喺撞鎚會打落去嘅碟仔度。


開槍嘅時候，射手拉個扳機釋放撞鎚，撞鎚上面有一粒打火石，打落碟仔上面嘅火藥，碟仔上面嘅火藥爆燃，燃燒嘅氣體由碟仔旁邊一個窿仔進入槍膛、點着裏面嘅火藥，裏面嘅火藥燃燒、產生大量氣體同壓力，將鉛彈推出槍管。


之後，瑞士人Jean Samuel Pauly同法國人François Prélat喺法國巴黎製造第一粒包含彈頭、起爆藥、火藥、同彈殼嘅子彈。子彈由槍膛後面裝入，並且由槍裏面一支撞針擊發 Pauly made an improved version, protected by a patent, on 29 September 1812.


霰彈係一種為咗一次過發射好多粒彈頭而造出嚟嘅子彈。霰彈嘅口徑通常講「基柱」，1「基柱」等於一個一磅重嘅鉛球嘅直徑。常見嘅霰彈口徑係12基柱，即係等於一個1/12磅鉛球嘅直徑。少數霰彈會用英寸表示佢嘅直徑，例如.


黃泥涌水塘公園，香港公園之一，遊樂場之一，喺黃泥涌大潭水塘道，英文叫Wong Nai Chung Reservoir Park。行政上歸南區。設施有緩跑徑、健身徑、划艇公園。前身係黃泥涌水塘，一八九九年用到一九八六年。


船灣淡水湖係香港一水塘，係全球第一個起喺海嘅水塘，一九六八年起好之時，佢條主壩係全球大壩前列。船灣淡水湖喺大埔東北，起喺船灣海，而南邊係赤門。成個水塘歸入船灣郊野公園，環境受到保護。個水塘係儲食水。香港來計，佢面積最大，有廿四公頃，而容量排第二，排喺萬宜水庫後面。


船灣淡水湖，原本係船灣海東部，喺赤門北面，係畀山同島圍住嘅內海。1960年代香港唔夠食水，而啱起興大水塘嘅谷，又所剩無幾。當時香港水務監督毛瑾，喺船灣海遊船河，就構思起堤，將島同地連埋，就可以圍成水塘。


由於船灣淡水湖，比海平面高好多，原本喺水塘範圍沿岸嘅六鄉村，即小滘、大滘、金竹排、橫嶺背連橫嶺頭、涌尾同涌背，就浸喺水。所以成千名村民，就搬到大埔墟嘅六鄉新村。而白沙頭嘅三門仔村村民，同埋水上人，想維持原有鄉村社群，揀喺近船灣鹽田仔三門仔新村重新安居立戶。


船灣海東部，三面環山，對出有兩島，叫白沙頭同東頭洲。首先，起堤圍塘，起條長堤由大美督連去白沙頭，是爲主壩。而白沙頭同東頭洲，起短堤一條，而東頭洲到伯公嘴，又起多條短堤。圍塘之後，將鹹水魚捉晒，再抽乾鹹水，就可以儲水。


船灣淡水湖主壩長二千一百米，另有副壩兩條，各長二百米，家下壩高廿八米。壩用哋全部用沙同大小石分層砌成。水塘面積達一千二百一十五公頃，儲水量則達到一億七千萬立方米。1970年，香港政府再耗資一億五千萬港元，同加高啲堤，1973年完成。


船灣淡水湖，有魚十二種，成廿萬條淡水魚。品種有金山鯽、藍刀、土鯪魚同鯉魚等等，當中四分三係鯿魚。另一方面，船灣淡水湖嘅水，引自珠江上游嘅東江，亦無意間將河殼菜蛤引入香港，大量繁殖，阻塞水道，危害引水系統。


海水化淡，顧名思義，海水化成淡水咁解，當今食水來源之一。簡單而言，抽走海水之中鹽份同雜質，直至可以畀人飲。當中涉及能源，有時會好貴。至早有蒸餾，煲滾海水，由得水以蒸汽飄去另一缸，再凍返化成淡水。新啲會用滲透壓，類似生物過程，以膜抽出水份。


多級閃化法運用蒸餾嘅原理，將海水中嘅水份轉變成蒸汽，同海水中嘅鹽份分離。然後再將蒸汽冷凝之後就可以製成淡水，並用呢個方法重複幾次來增加效率。多級閃嘅好處係產量較大，但係由於需要大量能源，所以主要係中東產油國採用嘅。


三藩市灣區，簡稱灣區係美國加利福尼亞州北部嘅一個大都會區，位置係薩克拉門托河下游出海口嘅三藩市灣周圍，其中包括多個大小城市，最主要嘅城市包括三藩市半島上嘅三藩市，東部嘅奧克蘭，以及南部嘅聖荷西等等。三藩市灣區係美國西岸僅次於洛杉磯嘅最大都會區，總人口700萬以上，嗰度都係美國人均所得最高嘅地區之一。


「走鬼」呢個詞起源於1930至1940年代，當時香港經濟未係咁好，冇製造業，亦未有街市同大型百貨商場，但有大批中國移民去香港謀生。當中有好多人嚟自廣東鄉下，冇文化亦冇一技之長，為咗搵食養家唯有跟已經做開小販嘅同鄉或者親友做小販。


君子係傳統中華文化入便嘅一個概念，早喺先秦典籍當中已經有出現。喺先秦典籍當中，呢隻字詞通常係指緊「君王之子」，着重強調嗰個人地位崇高。及後，「君子」一詞仲包埋道德上嘅含意，一個人品行要有返咁上下，先可以稱之為「君子」。


紐約徵兵暴動係發生喺1863年美國南北戰爭期間嘅紐約市嘅一場暴動。7月11號，唔滿意徵兵制嘅好多紐約工人，一齊攻擊北方政府嘅徵兵機構，因為佢哋唔滿意徵兵制度裏面，有錢人可以交300蚊美金之後就可以唔使當兵。


天星小輪加價騷亂係香港一騷亂，時爲一九六六年四月。嗰年香港政府批准天星小輪加價五仙，引來輿論反對，葉錫恩帶頭收集簽名請願信。後蘇守忠喺香港島天星碼頭絕食，十人加入。差人拉咗蘇守忠，其他絕食者喺九龍彌敦道抗議，引來二千之眾。


難民來得太急太多，不少身無長物，香港政府未能大幅改善生活，社會不安，引起一九五七年雙十暴動。社會不公，二十世紀五十到六十年，政府貪污變得嚴重，連香港總督都大爲頭痛。各政府官吏，尤其係差人，包庇幫會、毒販、惡霸，以致社會上罪惡橫有橫行。


蘇守忠時實齡廿七歲，講廣東話，傳聞做美術、翻譯或者失業。四月四號，佢喺港島天星碼頭閘口同隧道之間，有蓋地方度絕食，時爲朝早九點鐘左右。佢受馬文輝同葉錫恩所啟，會絕食到暈低或者撤銷加價。佢企喺自己帶來嘅三腳摺凳，着住黑背心外套，用白油寫上唐字英字抗議。


晏晝，盧景石，唐人葡人混血兒，同蘇守忠傾謁。挨晚，葉錫恩到場探望。佢話支持葉錫恩，覺得寫咗咁多信都無用，要抗議。同係挨晚，盧景石同蘇守忠，打算聽日齊齊演講。四月五號子夜過後，天星小輪收船無耐，蘇守忠亦返屋企睏覺。


晏晝三點鐘，蘇守忠移走去頭等閘口外，幾分鐘之內，有成六十到一百人聚集，塞住閘口。三點九，差人叫蘇守忠移離，如果唔移就拉人，而蘇守忠唔理。四點，差人帶走佢去中環差館。之後落案票控佢阻街，蘇守忠拒絕收票。


六七暴動，左派人士美其名叫做「反英抗暴之戰」、「五月風暴」，哩場暴動由香港工委、新華社香港分社聯同香港親共意識團體喺香港發動，暴亂喺1967年5月6號開始，其後發生連串騷亂及恐怖襲擊事件，持續咗七個月至1967年12月，後嚟以年份命名事件叫做「六七暴動」。


六七暴動喺香港史上最大鑊嘅社會動亂之一，死亡人數第二多。暴動嘅主要成因喺中國大陸嘅文化大革命外延，同埋1966年一二·三事件澳門親共團體成功從澳葡政府奪權，仲肅清埋中國國民黨喺澳門嘅勢力，中共於是乎想將澳門發生嘅一二·三事件複製到香港，並且利用文化大革命高漲嘅極左情緒發動港共份子顛覆港英政府，而喺1940年代中國內戰同埋中共喺中國大陸執政後，一直都有大量中國居民遷居香港，中共地下黨員亦因為咁滲入香港，加上港英政府無處理好香港社會上嘅矛盾，都成為咗六七暴動嘅導火線。


與1966年只喺持續咗三日嘅天星小輪加價事件唔同，由於港共團體喺1967年年頭已經決定咗要仿照澳門一二·三事件喺香港發起奪權行動，配合左派媒體嘅文革宣傳將工潮同民生問題政治化，並且組成簡稱「鬥委會」嘅「港九各界同胞反對港英迫害鬥爭委員會」以「反帝、反殖」為名發動左派人士衝擊港府管治，所以罷工同示威迅速演變為騷亂，左派團體同時以文革武鬥嘅思維鼓吹左派人士採取激烈手段鬥垮港府，7月展開街頭炸彈襲擊浪潮，亦即所謂嘅「遍地菠蘿」，連串無差別嘅炸彈襲擊對普羅大眾構成咗相當嚴重嘅性命威脅，香港市民更從中領悟到共產黨嘅可怕，共產黨發起哩場暴動不但未能動搖港英政府嘅管治，反而促使香港市民比以前擁護殖民地政府，而中共同香港親共主義者就盡失民心，暴動喺同年12月基本結束，港英政府喺平息暴動後自我檢討同改善施政，1970年代香港經濟快速增長，提升咗殖民地政府嘅聲望，相反香港親共主義者喺香港主流社會一度陷入邊緣化，即使英國喺1997年將香港主權移交俾中國後，香港親共主義者依然未能擺脫六七暴動嘅負面形象，所以哩場暴動對二十世紀後期以至主權移交後嘅香港社會同埋經濟發展路向，都有著深遠嘅影響。


六七暴動發生喺中國大陸嘅文化大革命時期，啱啱嗰陣就係一啲造反派2全面奪權，結果令黨政機關全面癱瘓，令喺香港嘅左派無咗指導，而呢班人嘅極左思潮又去收唔到科。再加上中國內戰走佬去香港嘅難民，滲入咗國民黨同共產黨成員，哩兩派人嚟到香港後，經常發生爭執同成日搞事，又想利用基層民眾去爭奪香港嘅政局主導權，係1956年支持國民黨批人趁雙十節發起雙十暴動，係首次有中國嘅政治派系係香港生事，香港政府平息咗雙十暴動後，意識到國共勢力都係香港民間擴張勢力，要防範哩兩幫人再搞亂香港，港府並未有禁制國共兩派勢力係香港繼續活動，不過共產黨堆人唔甘心港府俾國民黨派系係香港繼續活動，所以一直企圖藉故逼港府驅逐國民黨出香港。


1966年12月，澳門左派係一二·三事件成功奪權，逼使澳門政府將國民黨勢力趕出澳門，中共港澳工委同新華社香港分社嘅領導層受到好大嘅鼓舞，聲言要係香港「大幹一場」，香港嘅親共團體開始尋找機會以「反英抗暴」為名發起暴動，想複製澳門左派奪權的方式，除咗顛覆香港政府，更希望藉此趕絕國民黨係香港嘅勢力，使到中共勢力可獨霸香港天下，於是指示香港工聯會尋找煽動群眾發起騷亂的機會，先利用勞資糾紛發起工潮爭取注意力，再將工運政治化，繼而發起顛覆香港政府嘅暴動。


一二·三事件係澳門史上一件最大鑊而且影響深遠嘅動亂。最初因為想喺氹仔擴建小學，計劃交咗畀澳門計劃繁榮委員會批，但係一路都無回應。當時氹仔有好多炮竹廠，呢啲廠好多都係由有左派背景嘅人經營，而係擴建小學呢件事又係由澳門工聯會負責同政府傾，但係因為一啲貪污問題，一直疏通唔到，最後決定夾硬起，於是澳葡政府就派差人阻止，結果變成衝突，在場嘅工人、街坊同教師都畀差佬打，有52人受傷，其中有11人重傷，同時拘捕咗14個人。


街坊派代表同警方交涉，但喺警察局啲高層唔理，於是澳門親共派發起左派示威者去澳督府揮動毛語錄同示威，11月25日新上任嘅澳督嘉樂庇履新想息事寧人，提出同親共坐低傾，但喺澳門親共派認為喺難得嘅機會發起騷亂，不但止唔派代表出席和解會，反而號召更多左派群眾去澳督府示威，守衛澳督府嘅差人阻止，喺推撞間演變成衝突，左派示威者推翻警車，差人出警棍打人，警察打人傳到成個澳門都知，好多人出嚟抗議澳門政府，又衝擊警察局，而警方就開水喉射水驅散，左派群眾就周圍搗亂，最後演變成暴動，澳門政府宣布戒嚴，期間警察開槍擊斃咗8個人。


中國政府就向澳門政府施壓，澳門親共派就放消息話中共嘅紅衛兵將會進軍澳門，之後中國政府停止供水同運送糧食去澳門，葡萄牙本身無嘜政經軍實力，澳葡政府又搞唔掂呢場騷亂，最後澳門總督喺1967年1月28號簽署認罪書同賠錢畀死咗嘅左派示威者，澳門政府又被迫順應中共要求封殺嗮國民黨機構喺澳門嘅活動，連青天白日旗都禁止掛，事件算喺平息咗。


經過呢單嘢後，澳門嘅共黨勢力大幅擴張，表面上澳門仍然係葡萄牙殖民地，實際上已經畀中國政府控制咗，搞到葡萄牙人無心管治，葡萄牙喺1974年康乃馨革命後決定放棄所有殖民地，立即提出將澳門交返畀中國，但喺中國政府又唔肯畀澳門回歸，葡萄牙惟有勉強幫中國睇住澳門先，因為都無心去管，搞到澳門淪為黑社會同左派當道嘅局面。


嗰時好多左派認為呢單嘢係喺毛澤東思想嘅光輝領導之下嘅一次重大勝利，香港嘅左派於是乎以澳門一二·三事件做辦，有樣學樣，搵機會發起騷亂，喺新蒲崗發生嘅香港人造塑膠花廠工潮，成為咗香港親共團體同中共地下黨發動「反英抗暴」鬥爭對抗由英國人主導嘅香港政府嘅大好機會，不過香港政府亦因為喺澳門嘅一二·三事件睇到親共派系趁機滋事嘅目的同後果，唔想好似澳門政府咁無咗個主權，港府領導層於是決定以強硬手段對待將會喺香港發生嘅一連串左派動亂。


1967年4月，中央的士公司同上海的士公司，部司機因薪金而有勞資糾紛，實行罷工。的士公司停業，將的士賣畀無份罷工嘅司機。4月11號，駛晒去樂道培僑中學側，裏面嘅親共左派師生亦有參與呢次同之後嘅暴動。4月19號，工友黎福順拎遺散費時畀左派人士打傷。


4月6號喺紅磡青洲英坭公司，一個工程師被指打傷一工人，畀廿個到工人追打。廠方叫話畀人打傷嘅工人驗傷，工人唔肯。5月1號，班工人向廠方要求多項條件。下晝，另一個工程師駕貨車離廠，畀人阻住，兼且畀人掟石受傷。


1967年5月，香港人造花廠有勞資糾紛。5月5號上晝，新蒲崗大有街分廠出貨上船嗰陣，畀親共工人制止出貨，記者影相畀人圍，要警方防暴隊保護離場。左派份子聚集膠花廠前，叫口號，引到唔少人來睇熱鬧，交通阻塞，警車來開路都畀人截車。


5月6號下晝4點，工人又結集。到場嗰陣，阻撓出貨工人指廠方總管孔標打傷佢，警方叫佢去警署報案。警方叫佢哋唔好再阻人出貨，因為咁係唔合法，而且佢哋係非法集會，要佢哋散去。不過工人繼續，同警方衝突，警方召防暴隊來拉人，廿一人被捕，工會代表前往警署亦被扣押。


5月7號，工人、工聯會代表同埋其他支持者上街集會示威。示威者仿效中國大陸文革做法，手持《毛主席語錄》，高喊中國共產黨口號。喺工廠外面貼晒大字報標語，云血債血償、造反有理等。左派工人又阻出貨，同兩名出貨工人互毆。


5月11號，新蒲崗塑膠花廠工潮演變成暴動，工人聚集喺新蒲崗街道外面，引來成千人聚集，同警察對峙，又用石頭、玻璃樽襲擊警員。警察開槍鎮壓。暴徒到處阻塞交通，截停巴士，掟石燒車燒雜物，整爛交通標誌。當局鑑於事態嚴重，喺當晚宣佈東九龍實施宵禁，所有後備警員取消休假候命，事件中有百幾人被捕，兩人受傷。


5月13號，新蒲崗暴動蔓延至黃大仙東頭村同土瓜灣，大批群眾喺街上聚集，暴徒放火燒車，破壞交通標誌。又闖入黃大仙徙置區職員宿舍、新區辦事處同埋學校搗亂同搶掠。警方出動防暴隊鎮壓，香港空軍輔助隊派直昇機協助監視左派份子嘅暴亂，又將宵禁時間提前至傍晚6時開始。


之後北京報紙稱「港英政府行為係民族迫害，鎮壓群眾係野蠻嘅法西斯暴行」，支持「香港市民上街抗暴」。呢日，左派報紙造謠，話香港斷水斷電。謠言話水電工人會罷工，會斷水斷電，結果個個爭住貯水，搶購燃料、蠟燭同米糧。


左報《大公報》社長費彝民，左派明星傅奇、石慧兩公婆，帶頭去到港督府同香港裁判署示威，叫口號同貼大字報，又向港督府外牆吐口水。因為有明星坐陣，引起唔少人聚集參加同睇熱鬧，另一方面港府從澳門一二·三事件領悟到親共團體喺想藉機引發衝突，藉此煽動更多親左派嘅人士參與騷亂，因此駐守喺港督府嘅警察保持克制，避免雙方有肢體接觸繼而衝突。


5月16號，喺北京支持下，香港親共左派宣佈成立「港九各界同胞反對港英迫害鬥爭委員會」，簡稱「鬥委會」，由工聯會理事長楊光出任主任。鬥委會抗議港英政府暴力鎮壓「遏制香港同胞活學活用毛主席著作的群眾運動」，隨即以「反英抗暴」為口號，聯合各親共團體數百人，揸住《毛主席語錄》去港督府示威遊行，又喺港督府門外張貼大字報。


港督府惟有閂閘，留張檯喺大閘口接收請願信。港府重申要維持社會秩序，限制到港督府請願嘅人數，需要分批放行示威者到港督府，親共派系則繼續派人去港督府鬥爭同貼大字報，變成去港督府輪流示威，左派於是將鬥爭行動於是轉到中環花園道同皇后像廣場一帶。


5月17號，油蔴地、官涌同旺角一帶有暴亂，暴徒放火燒車，燒郵政局，南九龍裁判司署一帶同彌敦道都有人聚眾搗亂，銀行畀人掟石。呢日警察平名38人受傷，警察拉咗46暴徒，連日總共拉咗446人，唔少人都曾經有案底。


5月20號，暴徒喺灣仔、銅鑼灣、北角搞事，但未搞到暴亂。中環中國銀行總行外面聚集好多人，對面嘅皇后像廣場同高等法院畀人破壞，雪廠街阻塞，記者畀人打。中國銀行後面嘅希爾頓酒店，畀人迫降英美國旗。一個青年喺花園道大嗌打倒左仔，畀暴徒打到重傷，撐入希爾頓酒店至畀警察帶去送院。


5月21號，經歷九龍騷亂後，鬥委會發動示威者包圍港督府，加上之前有左派示威者毀壞港督府外牆同貼歌頌毛澤東同帶有侮辱性同歧視性嘅大字報，港府仍然保持克制，未有禁止左派份子到港督府和平示威，但為咗避免發生暴力事件，警方限制去港督府請願嘅示威者最多以21個為一組分批前往，係花園道有防暴警察戒備，左派示威者唔接受哩個安排，所以結集咗喺花園道，港督府未有再受到衝擊，但係有左派暴徒將目標轉移咗去中環商業中心區，二千幾個左派暴徒係中環同金鐘一帶擲石同周街破壞，警方於是發射催淚彈驅散。


5月22號，鬥委會發動更多暴徒去中環，中環嘅騷亂更加嚴重，暴徒同警察發生流血衝突，有警員畀人淋腐蝕液體，要跳入水池清洗。被鬥委會煽動嘅工人同埋學生，利用左派報館、中資銀行、國貨公司、左派學校等做據點，出動示威同發動襲擊，除咗襲擊警察，仲破壞公共交通設施，包括襲擊載緊客嘅巴士同電車。


防暴警察到場後以催淚彈、警棍等驅散，左派暴徒就立即潛入人羣之中，利用婦孺做掩護，迅速撤回發動示威同襲擊嘅據點，令到警察疲於奔命，當局最後要喺香港島北岸實施宵禁，係香港島自第二次世界大戰後首次宵禁。呢日有167人被捕。


5月24號，政府搜查暴徒，港島交通陸續恢復。九龍巴士部份司機罷工，煤氣工人罷四粒鐘。而新蒲崗膠花廠終於復工。幾百華人社團登報支持港府。受呢次暴動影響，英國外交官喺上海畀紅衞兵打，而北京有人向英國代辦示威。


5月29號，油蔴地小輪部份工人罷工三粒鐘，由於係早上六至九點繁忙時間，唔少人返唔到工，而車都大排長龍等過海。當時有人講係受左派工人威脅誘騙先至會停工。中央紗廠靜坐一粒鐘，南豐紗廠靜坐四粒鐘，另有人怠工。


6月1號，海事處部份工人唔滿意英官摵走佢哋前兩日嘅大字報，決定罷工。另海事處油蔴地政府船塢，有工人上晝九點開始禁錮高級官員，到下晝五點先放返，鬧事工人當中包括左派「海事署華員職工會」正副主席梁全同曾成福，佢哋收尾喺6月16號俾警察拉咗。


6月8號，九龍煤氣公司左派工人，貼標語煽動，想放煤氣縱火，又用鐵枝打警察，六十三人被捕。邵氏影片公司斥左報造謠，公司從無鬥委會。九龍亞皆老街水務局，三百工人罷工，局方革職處分，而食水並無影響。九龍宋皇台工務局電器機械工場部份工人罷工，滋事者被拘捕，工人徐田波喺打鬥之中受傷而死。


暴動期間政府對於各種集會都好敏感，除咗實施宵禁，一見到聚埋成班人都會好緊張，就算想喺街派傳單，都會當係左仔畀警察拉返去審，拉咗返差館重好大機會會畀人毒打3，於是啲左仔將啲傳單放喺啲樂器盒、米缸之類嘅嘢入面，然後去到一啲人多嘅地方，上去大廈嘅天台，然後將啲傳單掟落街，之後極速走佬。


由新蒲崗香港人造塑膠花廠工潮而引發嘅六七暴動，係左派團體處心積慮挑起警民衝突，然後將事件擴大。5月12日，係黃大仙新區有一個十四歲少年陳永祥俾左派暴徒掟石打中咗頭部，個少年即刻暈低咗係徙置大廈嘅走廊，頭部流血，警察到場後送咗佢入醫院，但係救唔返死咗，左派報章就立即大造文章將死因推咗係警方打死，話呢位少年係新蒲崗大有街畀防暴隊毒打致死，仲將少年受傷嘅日子改早一日變成5月11日，即係新蒲崗大有街發生警民衝突嘅同一日，左派報紙篡改新聞嘅目的就係要煽動親共人士群起出動參與暴動，《大公報》社評重話「根本不是執行甚麼法律，而是借題發揮，完全出自某種政治企圖，要對付中國人。


由於有澳門一二·三事件前科，港府知道呢啲左報嘅宣傳同煽動力好大，不但鼓動左派學校學生放炸彈，同時為咗打擊民心士氣，又話港元好快變廢紙，甚至話解放軍就嚟入侵香港，於是認為有需要打擊，但係一啲比較大嘅左報，例如《文匯報》、《大公報》，因為哩兩份報紙實際上由中國共產黨控制，直接查封會激嬲中共，於是先由左派啲外圍報紙入手。


8月9號，港英政府展開行動，警方喺凌晨四點幾拘捕咗《香港夜報》社長兼《新午報》董事胡棣周，《田豐日報》社長潘懷偉同督印人陳艷娟，南昌印務公司董事長李少雄同經理翟暖暉。最後全部以《煽動條例》判咗坐三年監。


港共媒體宣稱港府任意綁架左派份子，將所有「左仔」拉晒去摩星嶺一個「集中營」，又宣稱喺入面除咗不見天日，又唔畀見人之外，連去廁所都要定時定候，食嘢又夾沙，日子好苦，其中有啲拉咗入去嘅人唔認為自己有參與暴動，不過警察都拉咗佢哋入去，但喺哩個講法無人信，因為當時因為騷亂同埋放炸彈被捕嘅暴徒都嗮解上法庭受審報導，就算死咗都會開死因庭，摩星嶺扣押中心亦無可能容納到所有「左仔」，因為哩個「集中營」只喺一個海邊平房，當時被關入去嘅都喺暴動搞手，唔喺俾佢哋利用咗嘅底層工人同左校學生，而且慘無人道嘅講法亦有被關押過嘅左派人士唔認同，當年嘅中共地下黨員，六七暴動時任職水務局華人職工會理事嘅劉文成，佢喺1967年8月1號被關過入摩星嶺，佢話當時每日都有15分鐘放風時間，後來更加可以喺放風時集體活動同唱歌，洗衫、伙食同日常清潔都有人代勞，而且家屬每兩個星期可以探訪一次，仲帶咗好多水果俾大家食，劉文成形容喺「集中營」入面每日都可以食到三、四個橙。


傅奇同石慧係當時係支持左派暴動嘅電影明星，哩兩個人係二戰後因為中國持續政局混亂同動亂而逃亡咗嚟香港，而且香港當時對電影創作比中國自由，佢哋得以係香港拍電影結緣而成為情侶，最後重結為夫婦，但係哩兩個人係1967年左派動亂時一齊加入鬥委會，利用影星身份親自號召左派暴徒包圍港督府，又組織左派暴徒周圍破壞。


1967年7月15號，警察衝入佢哋喺又一村花圃街嘅屋企拉咗佢哋，拉咗入摩星嶺集中營，因為哩兩個暴徒來自中國，原本想將佢哋同其他拉咗嘅左仔驅逐出境，遣返中國，但係中國唔肯收容返自己人民，喺羅湖橋搞咗成三十幾個鐘，最後港府俾哩兩個人入境，但係因為組織同參與暴動，需要入獄一年。


香港喺六七暴動期間經歷咗有史以來最嚴重嘅恐怖活動，鬥委會發動左派人士進行稱為「遍地菠蘿」嘅大規模街頭炸彈襲擊浪潮，暴徒除咗用煙花、炮仗嘅火藥整土製炸彈，更有左派歹徒打劫危險品倉庫，偷取威力更強嘅硝酸甘油炸藥攞嚟整炸彈，政府於是宣布禁止市民藏有煙花炮仗，亦唔俾買賣，避免裡面啲火藥繼續俾左派暴徒用嚟整炸彈，哩個就喺1967年後香港市民無得放煙花、炮仗慶祝新年嘅原因。


沙頭角槍戰又叫做「邊境衝突」，1967年6月，暴動擴大到新界，邊境嗰頭嘅沙頭角，中英街局勢緊張，中國嗰邊貼滿歌頌毛澤東同辱罵英國同港府嘅大字報，雖然有左派暴徒企圖配合中國嗰邊紅衛兵係沙頭角搞事，但係得唔到係香港嗰邊嘅沙頭角居民響應，即使邊境地區偶有示威發生，但尚算和平，未有爆發流血衝突。


不過中國紅衛兵哩期把持咗港深邊境嘅邊防單位，有人想裡應外合搞垮香港政府，終於係7月8日上午，至少有百幾個中國共產黨民兵越過邊界侵入香港境內，包圍係沙頭角嘅香港警崗，再放火燒警崗，仲向香港警察開槍，被包圍係警崗嘅香港警察最初使用催淚彈嘗試驅散民兵，之後發射防暴用嘅木彈，但係中國民兵出動衝鋒槍同機關槍散射警崗，被包圍係警崗嘅香港警察惟有實彈還擊，但係寡不敵眾，只能盡量支撐到增援軍警抵達，警察總部接報後因為情況嚴重，出動裝甲車掩護救護車救援，但中國民兵向香港救援車隊開火，裝甲車同救護車都被射爆車胎，警方惟有轉交駐港英軍處理，但係用咗好多時間，軍部先出動直升機到場監察，當英軍地面部隊趕到去營救時，中國民兵已經撤回中國境內，哩次事件有五個香港警察殉職，有一個越境入侵嘅中國民兵被擊斃。


當時香港總督戴麟趾曾經打算用傅奇同石慧去交換格雷，不過中方就希望所有左報記者放監先肯放格雷。最後戴麟趾將當時刑期最長嘅大公報記者黃澤嘅刑期由1971年2月減到去1969年12月，而當黃澤喺12月2號放返出嚟之後兩日，北京亦都放返格雷。


中華中學係11月27號夜晚，有學生係校內嘅實驗室同幾個暴徒一齊整炸彈，但係發生意外，有個學生被自己有份整嘅炸彈炸斷手，一齊整炸彈嘅左派暴徒掉低哩個受傷學生唔理，自己走咗先，警方到場後叫救護車將受傷學生送院，哩宗爆炸案導致哩間用學校做掩飾嘅炸彈工場曝光，警方係學校入面起出大批武器同炸藥，教育司署於是關閉哩間左派學校。


格雷事件平息之後，北京表明唔會提早收返香港，中英兩國恢復外交關係。原本搶奪香港政局主導權而發起嘅暴動，不但未能動搖港府嘅管治，反而導致普羅市民覺得左派極為可怕，港府係暴動中爭取到市民嘅支持，而支持哩場暴動嘅中國共產黨係香港社會嘅形象就變得極為負面，哩場暴動對於中共同香港左派都係反效果，當時嘅中國國家總理周恩來係12月中下令香港左派結束炸彈襲擊活動，香港左派遭到孤立，被利用嘅左派工人都尋求復工、轉工或者改行，簡稱「復轉改」，但好多參與暴動嘅左派工人嘅生計，都受到好大嘅影響。


北角清華街炸彈炸死一對姊弟，當年主流媒體同社會輿論都話喺俾「左仔」亂放炸彈害死，左派報紙又對哩宗震驚全港嘅慘案隻字不提，所以啲人都當左派團體默認咗放炸彈炸死咗哩兩個細路，但喺1997年香港主權被移交後，有批老左派為咗尋求平反哩場暴動忽然話炸死兩姐弟喺港英苦肉計，不過因為當年左派報紙係報導炸彈襲擊時經常用「炸得好、炸得妙」讚揚發動炸彈襲擊嘅恐怖份子，又熱烈支持左派中學嘅學生籌組學生鬥委會，左派報紙仲讚揚參與炸彈襲擊嘅學生係「抗暴小將」，到炸死咗細路時不但左派報紙當作無哩件慘案發生，鬥委會係事發後亦一直無否認涉事，所以屈左仔嘅指控被認為完全站唔住腳。


由於好多嘢唔清唔楚，所以令呢單嘢背後充斥住好多陰謀論，到底六七暴動係點，唔同人有唔同背景立場都有唔同見解唔同版本，個個都講到堅嘅咁，所以真係話唔埋。不過事件係好有爭議性，例如喺2001年7月，香港工會聯合會前會長楊光獲授大紫荊勳章，就又一次掀起邊個要為暴動死傷負責嘅爭議。


暴動平息之後，針對引發暴動嘅各種社會矛盾，例如政府決策機關入面華人同英國人唔平等嘅關係、貪污、警察濫權等各種問題而作出政策改善。例如針對貪污問題，喺1974年成立廉政公署，又開始肯請華人入政府決策架構，例如陸續晉升陳方安生、曾蔭權、許仕仁為政務主任。


不過，有啲人就認為事件亦阻礙咗香港民主運動進程。例如，之後嘅港督戴麟趾亦本來有意推行香港民主進程，但係喺六七暴動之後，加上中國中央人民政府壓力之下，民選議會嘅構想並冇實現，但佢仍然推動成立一啲諮詢機構，採納市民嘅建議。


1998年印尼大排華，又叫黑色五月暴動，係1998年5月13號至5月15號響印尼發生嘅一宗排華大騷亂。呢單嘢響印尼雅加達、棉蘭、巨港、楠榜、梭羅、泗水等地同時發生。印尼華人死咗成千人，五千幾住宅、超市燒毀，百幾名女子受到強姦、輪姦，最細嘅得九歲。


2008年藏區騷亂係2008年3月喺中華人民共和國多處地方發生嘅示威抗議，後來出現暴動，好多鋪頭同車被焚毀，多人死傷。騷亂主要喺3月14號西藏首府拉薩發生，除此之外，甘肅甘南藏族自治州、四川阿壩藏族羌族自治州亦有發生騷亂。


喺騷亂啱啱發生嘅時候，中國政府嘅警察並未即時制止，而事後中國政府拉咗大量藏族民眾同埋喇嘛，聲稱係丹增嘉措同其它境外分離組織「有組織、有蓄謀、精心策劃和煽動起來'白勺'」。中國政府聲稱騷亂嘅起因係部分藏族示威者為咗紀念1959年3月初武裝反抗中華人民共和國49週年，喺西藏集體抗議。


但後來演變成有藏族暴徒襲擊漢族、回族平民、鋪頭、車等民用設施，直接造成18名平民死亡。但係達賴喇嘛聲稱佢從來冇支持暴力嘅抗爭行為，認為騷亂嘅主因係因為中國政府唔公平嘅施政引起人民廣泛不滿，而且西藏近年來漢族大量移民，引發民族矛盾。


2008年希臘騷亂係2008年12月喺希臘爆發嘅一場暴動，起因係12月6號有班後生仔喺雅典同差人嘈交，然後去燒車、破壞商店同襲擊警車，其間一位叫Αλέξανδρος Γρηγορόπουλος嘅15歲學生畀差人開鎗示警嘅子彈反彈打中死咗。


12月10號出殯嗰日有好大棚後生仔發動騷亂，騷亂後來蔓延至第二大城市帖撒羅尼迦、旅遊勝地克里特同克基拉島等等全國各地，工會亦發動全國性罷工。呢場暴動到2009年1月17號先至平息。2010年10月11號，兩位差人畀法庭裁定有罪，一位被判終身監禁，另外一位被判坐監十年。


2016年旺角警民衝突，外地傳媒又叫魚蛋革命，係香港一單警民衝突，發生喺2016年2月8號夜晚到2月9號朝早，地點係九龍旺角一帶嘅街頭，衝突釀成90個警員、35個示威人士同5個新聞工作者受傷，警方拉咗64人，多人被控暴動罪。


事件起因係香港本土派組織本土民主前線阻止食環署職員趕走喺旺角後巷擺檔嘅流動熟食小販，警方到場增援，結果引起警民衝突。警方用胡椒噴霧同警棍驅趕示威者，同埋曾經向天開槍，而部份留守嘅示威者就向警方投擲雜物同磚頭還擊，設置火焰路障。


佐治弗萊嘅死可能係觸發點。自從民權運動之後，警察暴力，特別係對非裔美國人，不時有發生，之中有受警暴嘅人命都冇埋，而部份民權運動嘅示威者就係因為唔滿意啲差人嘅表現行出嚟嘅。1965年「Watts riots」，其中死咗卅四人，大部份黑人。


第二日，5月26號，明尼阿波利斯四圍都出現示威，到咗中午，成千人喺佐治弗萊畀人跪頸嘅地方聚集，遊行，仲整咗個簡單嘅悼念點，有獻花、黑色氣球、同寫咗嘢嘅牌... 集會嘅組織者強調要令到呢個示威和平進行。


最典型既懷柔政策例子就係清兵入關既初期，即刻追封喺煤山吊頸死既崇禎帝做「欽天守道敏毅敦儉弘文襄武體仁致孝端皇帝」，同埋將佢葬喺思陵。同時亦表揚死咗既明朝臣子，錄用舊有既明朝官吏，提倡滿漢一家親，恢復咗科舉考試制度，提升賤民既地位，廢除咗好多種苛捐雜稅，修治黃河等既政治手段，目的係安撫漢人，減低明朝遺民對新政府既不滿，爭取明朝臣民既好感，增加統治效率。


蟻竇，係蟻起嘅竇。通常蟻竇係由一隻蟻乸先挖開個竉開始起竇，之後做咗蟻竇嘅蟻后。每個蟻竇都有好多唔同用途嘅房，有啲儲食物，有啲照顧蟻蛋或者幼蟲，有啲畀蟻后生蛋，有啲堆放垃圾。螞蟻唔一定會喺野外起竇，亦會喺人類嘅居住環境起竇。


零和博弈，又或者叫零和遊戲，係博弈論同相關領域當中成日用到嘅一個概念。如果話一場博弈係一場零和博弈，意思即係話「如果一個博弈者 X 要得到某個量嘅得益，噉 X 以外嘅博弈者就實要有損失，而且呢啲損失嘅總量同 X 得益嘅量响數值上相等」。


零和博弈嘅相對係非零和博弈。喺一場非零和博弈入面，博弈者嘅最終報償加埋有可能唔係 0，例如有場博弈，兩位博弈者之間可以合作，令到大家齊齊各自攞到 +5 咁多嘅報償－博弈者嘅報償加埋係 +10，噉就唔係零和。


例如想像家陣捉國際象棋，純粹由遊戲規則角度睇嘅話，如果一位玩家想贏，佢嘅對手就實要輸，頂嗮櫳都淨係有得齊齊打和－大家嘅得益總和實會係零。除此之外，啤牌同好多種嘅棋等嘅檯上遊戲都屬零和博弈－一場遊戲嘅玩家得其中一方有得贏，頂櫳就打和。


香港嘅收視率係用「收視點」去計，一個「收視點」代表香港1%可以睇到電視嘅人口，每年更新。而收視率嘅統計係由電視台委託市場調查公司去搞，抽樣喺住所度安裝「收視記錄儀」，收集住所入面嘅人睇電視嘅習慣。2018年開始，香港嘅收視調查機構係中國廣視索福瑞媒介研究，抽樣1,000個住戶去推算收視。


香港嘅收視數字一般只係畀電視台同有訂閱收視調查嘅廣告商參考，未有向公眾公開所有節目嘅收視數字。無綫電視多年以嚟會主動公佈翡翠台喺黃金時段一部份節目嘅收視。由2021年5月31號開始，無綫電視主動公佈自己翡翠台連同主要競爭對手ViuTV、香港開電視喺黃金時段所有節目嘅收視數字，坊間習慣叫做「三台收視報告」。


《大時代》係無綫電視製作嘅家庭恩怨情仇劇集，兼無綫25周年台慶劇，1992年10月5號至11月27號期間播，共40集，監製韋家輝。主要演員有劉青雲、鄭少秋、郭藹明、周慧敏、藍潔瑛等等。當中方家所住嘅居屋，係現實中嘅馬鞍山恆安邨。


套劇於1992年10月喺翡翠台首播，後於1997年3月深夜重播，及至2006年3月底至5月喺無綫電視屬下星河頻道再度重播，並由同年6月起喺無綫經典台每周六連續播映五集。2015年4月21號喺翡翠台再次重播。


《大時代》以香港六十年代到九十年代嘅金融市場為主線背景，並以兩個家庭兩代之間嘅恩怨情仇為主幹而開展嘅故事，顯現當名利同人性糾埋一起，係幾咁有毀滅性同幾咁無奈。八十年代至九十年代，當時香港電視劇盛行製作一般被俗稱為「爭產劇」嘅劇種，內容多數係講述香港上流社會人士嘅利益鬥爭同埋是非恩怨，集數多、人物多、節奏明快而劇情非常複雜，但多數正邪分明。


套劇被視為香港爭鬥劇劇種發展嘅一個難以超越嘅高峰，亦係被公認為製作優秀嘅經典香港電視劇，更被譽為「港劇之王」。韋家輝後來製作嘅另一劇集《世紀之戰》亦被喻為《大時代》嘅姊妹作，但外界評論亦一致認為就算連韋家輝自己都無法超越當年自己所創下嘅奇蹟。


套劇甚至為香港本土用語加添一啲新詞彙。例如佢播出後至今，每逢股市大起大落，坊間總會用「大時代」一詞概括說明當時市況。另外，如果股市出現大升或大反彈，就稱之為「大奇跡日」。又如果股市下跌嗰時正值咁啱有鄭少秋參與嘅電視劇上演，坊間則以丁蟹效應一詞說明下跌原因。


根據英國數學家亞倫圖靈嘅證明，呢個世界冇可能有電腦能夠攞一個程式嘅碼做輸入，再俾出正確嘅「呢段碼會唔會停機」輸出。圖靈用嘅係反證法，證明如果呢個世界上有個程式能夠做到噉嘅工作，就會發生一啲冇可能嘅事。


因為噉，如果呢個世界有電腦曉攞一個程式嘅碼做輸入，再俾出正確嘅「呢段碼會唔會停機」輸出嘅話，就會出現一個邏輯上嘅矛盾，所以呢一個程式冇可能存在喺呢個世界上－即係話「攞一個程式嘅碼做輸入，再正確噉判斷個程式會唔會停機」係一個不可運算嘅問題。


廿一世紀嘅研究者一般都會嫌呢個演算法唔夠好，原因係呢個演算法喺最壞情況嗰陣要睇嗮成個列先至搞得掂，所以又有人諗咗第啲演算法出嚟做呢樣工作－而呢啲新演算法好多時都曉淨係睇個數字列嘅一小部份就經已搵得出想要嗰個數字。


而可能性少就表示，電腦唔使嘥好多時間同第啲資源，就可以睇晒所有嘅可能性。相比之下，國際象棋淨係第一步白棋行嗰刻已經有 20 個可能性咁多，而跟住落嚟可能性嘅數量會有爆發性嘅增長，喺十步之前已經會超過 100 萬個可能性，廿一世紀初嘅電腦仲未有足夠嘅運算能力，做唔到「將咁多個可能性逐個逐個攞嚟睇，喺合理咁短嘅時間內畀答案」。


好多資訊科技嘅工作，都涉及分析手上嘅演算法「有幾複雜」，例如家陣有班電腦科學家想提出一隻新嘅演算法，佢哋可以做嘅，就係攞隻新演算法去解問題，跟住又攞舊有嗰啲演算法解，畀人睇到「隻新演算法嘅複雜度低過打前嗰啲演算法，但解問題嗰陣嘅效用依然係咁好」。


對分檢索，又叫對分搜尋、二分檢索、折半檢索，係種演算法。電算上來講，喺一列資料裏面，預先排好次序，就用呢個方法，靠序號就好快搵到要嘅資料。呢個方法，係將資料拆一半，收窄範圍，搵唔到再拆一半，直至無晒爲止。


簡單來講，首先諗定要搵嘅號，然後將一列數分兩半，細序號果邊叫細半，大序號果邊叫大半，分唔勻就細半就多一隻。細半最尾一隻，就當中間。跟住個號對一對中間嘅，啱就搵到，唔岩就比大細。大過中間既話，細半就唔要，搵大半，相反就搵細半。


冒泡排序係一種用嚟將一個數列入面啲數字由細至大排好嘅演算法，做法係喺每一步攞相鄰嘅兩個數比較，將兩個數由細到大排好，再將個過程做若干次，做到成個數列都排好嗮為止。原則上，冒泡排序並唔好用－喺最壞情況下要行成


舉例說明，想像家陣有兩個人 A 君同 B 君，B 係 A 嘅員工，幫 A 管理佢啲財富，而家 A 想傳信息俾 B，指示佢手上嗰啲股票要點樣處理，而又假想有個黑客想擾亂 A 同 B 之間嘅通訊，但 A 用嘅嘥化好先進，搞到個黑客解讀唔到段密文，但就算係噉，個黑客都大可以截住段密文，然後隨意噉篡改段密文，搞到 B 做解密嗰陣出錯。


例如通行碼就係一種常用嘅鑑別方式。有好多廿一世紀初嘅網站都會要求用家入通行碼先至可以簽到，簽到咗先至有得用某啲功能－喺正常情況下，淨係得真正嘅用家先會知段通行碼，所以如果一個用家入到段啱嘅通行碼，佢應該就會係真正嗰位用家。


如果收資訊嘅人知道「撳咗嘅鍵盤掣」同「燈膽著嘅規律」之間嘅對應嘅話，佢就會能夠解讀嗰段密文，得知傳訊者想傳嘅資訊內容。啞謎機設計到內部機制會令打嘅字同密文之間成一段固定嘅關係嘅，而呢段關係會定時定候改變，確保用家能夠保密自己傳嘅資訊。


維吉尼密碼法會用到一幅表格－喺英文入面，呢幅表格會係一個 26 × 26 格嘅矩陣，每一條橫行都係有齊嗮 26 個英文字母，每一行都係打前嗰後向左移咗 1 格，即係第一行會係 A 開頭跟住出嗮淨低嗰 25 個字母，第二行會係 B 開頭跟住出嗮淨低嗰 25 個字母，第三行會係 C 開頭跟住出嗮淨低嗰 25 個字母.


密碼雜湊函數喺密碼學入面係種有保密性質嘅雜湊函數，可以用來驗證身份或者檢查重要信息有無俾人篡改。佢嘅輸入係一條無定長短嘅字串，輸出係一個固定位數嘅數。密碼雜湊函數嘅輸出經常用十六進制寫成有固定長度嘅字串，呢種字串會叫做信息摘要或者數碼指模。


例如，有個網站提供個文件俾人下載，有人通過唔安全嘅網絡環境下載咗個文件，想保證個文件傳輸過程中無俾人喐過，噉佢就可以自己計一下個文件嘅數碼指模，然之後同個網站上面寫出來個數碼指模比較一下，如果一樣，就可以放心噉用下載咗嘅文件喇。


為咗保證網站道睇到嘅數碼指模本身係信得過，需要有一個加密嘅網絡連接，例如HTTPS。依個過程係密碼學入面信任鏈嘅一個例子。由於數碼指模係一個好短嘅字串，兼且計起身好快，所以同比較文件內容本身相比，比較數碼指模會有效率好多。


今時今日用電子產品幾乎道道都離唔開密碼。操作系統同各種網站就需要儲低密碼。將密碼用明文形式儲落個文件道係好唔安全，因為衹要有人攞到個文件啲密碼就通嗮天。但係如果將密碼計出來個數碼指模存低就唔同，就算俾人攞到個文件，都唔會知道原本嘅密碼係乜。


當然，噉樣做重係唔夠安全，因為黑客手上通常會有一份常用密碼表，如果衹係將密碼本身嘅數碼指模儲低，黑客就可以好容易將手上嗰份常用密碼表嘅數碼指模全部計出來，然之後同攞到個文件裏面嘅數碼指模比較一下，就可以破解大部分密碼。


鑑於上面講到嘅呢個問題，好多密碼管理系統都唔係直接將密碼嘅數碼指模儲低，而係會將密碼本身修改之後），再將修改密碼嘅算法同埋修改之後嘅密碼嘅數碼指模一齊儲低落文件道。由於修改密碼嘅方法本身可以係千變萬化，所以黑客係無可能事先儲低嗮常用密碼表入面啲密碼經過唔同嘅修改之後嘅數據指模會係怎然之後揸住份表去一個一個對，所以就算俾黑客攞到個文件，佢都需要相當長時間先可以破解出入面儲低嘅常用密碼表入面嘅密碼，至於其它密碼，現實上無可能破到。


有個密碼學入面嘅經典例子。阿甲出咗條難題，話佢自己知道答案，想考下阿乙。阿乙有興趣，但係佢覺得條題目太難，阿甲無可能知道答案。阿甲要向阿乙證明佢當時的確知道答案，但又唔想直接將個答案講出來，於是佢將答案嘅數碼指模講畀阿乙聽。


阿乙記低咗，返去做咗一輪，計到個答案，之後佢自己計一次個數碼指模，同之前阿甲畀佢嗰個對比一下，就知道阿甲當時有無講大話。呢個過程就係零信息證明。因為阿甲既證明到自己講真話，又無洩漏到問題個答案或者任何有助於推出個答案嘅具體知識。


分散式阻斷服務攻擊係種短時間內向服務器發送大量請求導致服務器癱瘓嘅攻擊。工作驗證系統要求客戶端發送請求之前要先解決由服務器所出嘅一條問題，一般嘅電腦可以喺好短時間內解決呢條問題，即係話用戶唔會留意到解題造成嘅延遲，但係同時個問題大幅提高咗客戶端發請求嘅時間成本，令到客戶端無可能喺短時間內發出大量有效請求。


工作驗證系統亦可以用來對付垃圾郵件。例如，無工作驗證系統，一個惡意用戶可以喺瞬間發出一百萬份垃圾郵件。而工作驗證系統要求每個人發郵件之前先用部電腦來解決一個用時係 0.001 秒嘅問題。噉做嘅話一般用戶發郵件唔會有乜影響，但係個惡意用戶如果想再發出一百萬份垃圾郵件就需要一千秒嘅時間。


密碼雜湊函數喺工作驗證系統裡面可以用來出題。以Bitcoin所用嘅工作驗證系統為例，佢會要求用戶搵到一個消息嘅數碼指模頭幾位全部都係零，兼且人哋經已搵過嘅消息唔可以再用。目前來講，要解決呢個問題衹能夠一個個消息去撞，直到撞到為止，噉就需要一定時間。


例如，版本管理系統經常會用到密碼雜湊函數來做信息索引。系統入面嘅每一個用戶、每一個文件、每一次修改、文件喺唔同時間嘅每一個版本，都會有自己嘅數碼指模。任何人只要攞一個數碼指模畀個系統，唔需要任何其它信息，個系統衹要查表，就可以馬上知道佢係講緊一個用戶，一個文件定係其它。


密碼雜湊函數甚至重可以保證文件嘅歷史無俾人篡改。比如一個文件有一百個歷史版本，每一次修改都有唔同作者。有人睇某個作者唔順眼，想喺歷史記錄道整走嗮佢做過嘅修改。如果個版本管理系統無設計成防止歷史被篡改，佢衹要喺個數據庫道刪走嗰幾個版本嘅數碼指模就搞掂。


喺實際應用上，用家梗要有啲方法傳達有關「密匙係乜」嘅資訊，收訊人先會有能力解密，通常係傳訊人同收訊人事先講好個用開嘅密匙，或者係傳訊人要傳信息之前講個密匙俾收訊人知。一路直至 1976 年中為止，世上嘅加密方法冚唪唥都係用對稱密匙做嘅。


公開密匙密碼係因應對稱密匙密碼嘅劣處而喺 1976 年誕生嘅一種體制，係史上第一款「一條通訊用多過一條密匙」嘅密碼體制。同對稱密匙密碼唔同，公開密匙密碼會將密匙分做公開同私人兩組，當中前者會攞去周圍派俾啲用家，後者淨係得控制個系統嗰一方會知。


喺實際應用上，用家梗要有啲方法傳達有關「密匙係乜」嘅資訊，收訊人先會有能力做解密，通常係傳訊人同收訊人事先講好個用開嘅密匙，或者係傳訊人要傳信息之前講個密匙俾收訊人知。一路直至 1976 年中為止，世上嘅加密方法冚唪唥都係用對稱密匙密碼做嘅。


好似黑客等會出於惡意嘗試破解密文嘅人會做密碼分析，而密碼學工作者又會嘗試模仿黑客嘅呢啲行為，嘗試用黑客興用嘅技巧嚟拆解自己嘅密文碼－如果結果發現「黑客常用嗰啲技巧拆解唔到佢嘅密文碼」嘅話，一位密碼學工作者就知自己發明咗一種新嘅強力密文碼技術。


除此之外，密碼分析上會諗嘅攻擊模型仲可以按「攻擊者手上有乜資訊」嚟分類－唯密文攻擊只不過係密碼破解上最簡單最基本嗰種情況，除咗唯密文攻擊之外，密碼分析仲成日會思考已知明文攻擊嘅情況，即係指攻擊者攞到咗若干段嘅密文同埋相應嘅明文，而且佢知道邊段密文對應邊段明文，喺度嘗試靠噉嚟搵出段密文碼以及破解更多嘅密文。


做密碼學工作嘅人會做考慮呢啲咁多唔同嘅情況，攞一隻研究緊嘅密文碼，估吓隻密文碼喺唯密文攻擊之下會撐到幾耐、喺已知明文攻擊之下又會撐到幾耐... 呀噉，靠睇隻密文碼喺唔同情況下嘅表現嚟評估隻密文碼掂唔掂。


因為噉，喺實際應用上，密碼學工作者關注嘅好多時都唔係「個密碼系統有冇可能拆解」，而係「喺唔同嘅攻擊模型之下，個密碼系統能夠擋住個攻擊者擋到幾耐，能唔能夠爭取到足夠嘅時間，俾防守方發覺自己受到攻擊並且採取必要嘅保安行動」。


行軍蟻工蟻嘅視力好差，近乎完全睇唔到嘢咁滯。每當佢哋要成群去搵嘢食嗰陣，會用觸鬚感覺同伴留低嘅費洛蒙痕跡，決定要向邊個方向行。有陣時可能會出咗錯，啲費洛蒙畀環境入面嘅嘢打亂咗，搞到其中有隊蟻同大隊走散。


呢隊蟻搵唔到同伴留低嘅費洛蒙痕跡行返大隊，一隻同大隊走失咗嘅蟻唯一做到嘅，就係一味跟住自己前面嗰個同伴前進，但事實係佢前面嗰啲同伴又係一味淨係盲目跟住自己前面嘅同伴行，如是者呢隊走失咗嘅蟻就有可能會係噉原地打圈行，由上面睇佢哋望落就好似形成咗個旋渦噉嘅樣。


大藍蝶嘅成蟲個樣同第啲蝴蝶大同小異，有兩對翼，身體分頭胸腹三橛。佢哋蟲如其名，兩對翼向外嗰面望落係藍藍哋噉色嘅，不過佢哋啲翼向內嗰面望落幾唔同－係有啲紅紅哋橙橙哋嘅色而且帶黑色斑點嘅。平均嚟講，大藍蝶乸大隻過公些少－據講大藍蝶乸擘開嗮啲翼可以去到成 5.


大藍蝶同第啲蝴蝶一樣，係靠完全變態嘅方式嚟發育嘅，一世蟲會經過蛋、幼蟲、蛹同成蟲四大階段。大藍蝶嘅幼蟲期可以有成 9 個月咁長，條蟲生到夠大就會結蛹，變成成蟲之後佢哋就得返幾個禮拜命，要嗱嗱聲去搵伴侶交配，傳宗接代。


由於英國喺一戰爆發之後無耐就斬斷澌德國嘅跨大西洋電纜，因此德國被迫通過當時中立嘅瑞典嘅外交電纜，將詹默曼電報發過去美國。不幸嘅係，當時所有嘅外交電纜都要通過英格蘭西海岸嘅一座中繼站先至去到美洲，而英國海軍本部情報科就係喺爾座中繼站截獲到詹默曼電報嘅。


英國方面破譯徂電報之後，喺1917年2月20號由英國外相鮑福爾將電報譯文轉交畀時任美國駐英國大使禾特·夏因斯·披治。為徂唔畀美國方面知道英國監控緊美國嘅外交電纜，鮑福爾對披治話電報係派駐墨西哥嘅情報員喺墨西哥截獲嘅。


簽到，又叫做登入或者 login，係喺電腦系統或者網站入面要鑑別用家嘅身份嘅過程，先至可以入得去改資料，一般要用戶名同密碼，喺一啲比較新嘅網站，除咗畀人打用戶名同密碼嘅輸入框之外，仲會有一個叫做「忘記密碼」嘅制，如果用家唔記得咗密碼，就可以撳呢個制嚟改密碼。


「簽到」本身意思係簽名確認自己到咗，喺電腦開始流行嗰陣畀粵語地區嘅人用做英文「Login」嘅對應詞。不過隨住臺灣出嘅正體中文版系統同中國大陸出嘅簡體中文版系統普及，多數分別用「登入」同「登錄」翻譯「Login」，「簽到」呢個詞變成主要喺舊一輩嘅人流行。


據啲密碼幾難估，將佢哋分做「弱」、「破得」同埋「強」。所謂「強弱」呢個字係相對嘅，只係響某特定密碼系統之內至有意義。 一串密碼嘅質素有賴成套密碼系統點限制任何人估中個密碼，無論係個用户嘅朋友定係部電腦亂撞嗮百萬計嘅可能性。


廢密碼係話個密碼好短，好簡單，好易畀暴力破解到。例如出世日期、電話冧、證件冧、自己人名、或用戶名、重有基於呢類詞彙基礎上嘅幾個組合、寵物名，都係可以通過其他渠道搵到。重有係連續嘅數字或重複、帶順序嘅英文字，睇落去好似好難被破解但好易俾黑客估到嘅組合。


亦有啲人好鍾意用手機冧、郵箱、電話冧、身份證冧、QQ、msn、facebook、twitter、微博等社交網絡戶口等個人信息有明顯聯繫啲嘢做密碼，不過家下好多人都係人手一臺智能電話，一旦俾其他人知個戶口係乜就好易估到密碼出嚟。


堅嘅密碼係話個密碼好長，好複雜，好難暴力破解到兼難估到出嚟。例如大小寫拉丁字同阿拉伯數字、標點符號及空格組合。呢啲噉嘅密碼即使係黑客同網絡攻擊啲友。都要用長達幾個禮拜到幾年，甚至幾代或好多個世紀時間先至破解到出嚟。


例如設一個基礎密碼，後面加至少2個事物嘅前綴組合嚟唔同嘅強密碼。呢啲密碼多數都圍繞有單詞同數字排列同其它名嘅前綴組合。例如Princess同12345同Google嘅三個單詞組合，可以組合成Prin12345gle、Prin12345G、Prin12345Goo、Goo12345ceSS噉嘅組合。


例如設一個基礎密碼，跟住喺鍵盤入面輸入個特殊符號。因為特殊符號可以將廢密碼一下變勁好多。例如123qaz係個廢密碼，但係寫成「」噉就變勁咗好多。一般嚟講，黑客工具好多時為咗提高效率而唔會裝入特殊符號，即使裝入，最多凈裝例如「!


最穏陣嘅密碼係一長串亂嚟嘅字元, but such passwords are generally the most difficult to remember. For the same number of characters, a password is stronger if it includes a mix of upper and lower case letters, numbers and other symbols .


雖然句話用咗35個拉丁字，其中e用咗3次、h用咗2次、o用咗4次、r用咗2次、大寫T同小寫t夾埋用咗2次、u用咗2次，但呢句話之所以出名，係因爲26個拉丁字都用齊晒，冚唪唥都係常用單詞，冇專用或自創名詞。


份雜誌發佈呢句話無耐，有好多報刊雜誌都引用咗，不過成日都將「a」同「the」兩個單詞對調嚟用。到1888年時用嘅係「The」詞頭嘅版。從1890年開始，打字機行業啲人開始猛咁用呢個句子做攷，重喺1903年一度成爲熱門句子。


不過嗰時科技唔發達，句子淨得北美範圍內流行。直到1963年8月30號嘅美俄交流活動時先至第一次傳播到北美以外地區。個人電腦誕生後，呢句話亦都攞嚟做字體同鍵盤嘅測試，即使喺1981年誕生嘅DOS同埋1985年7月誕生嘅DESQview系統都唔例外。


喺英文入面，表格法會係一個 26 × 26 格嘅矩陣，每一條橫行都係有齊嗮 26 個英文字母，每一行都係打前嗰後向左移咗 1 格，即係第一行會係 A 開頭跟住出嗮淨低嗰 25 個字母，第二行會係 B 開頭跟住出嗮淨低嗰 25 個字母，第三行會係 C 開頭跟住出嗮淨低嗰 25 個字母.


奇蹄目係哺乳動物綱下邊一個目，通過腳趾數目都係奇數呢個特徵，同偶蹄目區別開來。奇蹄目包括馬科、犀科同貘科呢三個現存科一共係接近17個物種。呢三科嘅動物喺外形上都生得好唔同，係19世紀嗰時嘅動物學家Richard Owen最先提出奇蹄目嘅概念，將佢哋歸為到同一個目入邊。


馬科係哺乳動物入邊奇蹄目嘅一個科，而家馬科入邊只剩低馬屬一個分屬。雖然係咁講，馬科動物依然係而家奇蹄目當中種類同數目最多，分布最廣，最為人所熟悉嘅。史前馬科曾經廣泛分布喺美洲、歐亞大陸同非洲，其中，美洲一直被視為馬科嘅演化中心。


去到始新世完嗰時佢哋都銷聲匿跡，由間馬或中馬取代，佢哋係一種同羊差唔多大細嘅馬種。直到漸新世初期，間馬進化成買內馬，呢種馬到中新世末絕種後，再由上新馬同新三趾馬兩種馬代替。但新三趾馬活到更新世就死晒，淨底上新馬，經過進化，變成而家我哋所識嘅現代馬。


馬屬係奇蹄目馬科中僅存嘅唯一屬，亦都係現存奇蹄目動物裏面種類同數量最多，分布最廣，人人都悉嘅。馬屬分布喺歐亞大陸同埋非洲，成員包括有馬、驢同斑馬，曾經存在咗大約22種，而家只剩底7種，而大多數野生馬都係處於瀕危絕種階段。


細紋斑馬同另外兩種斑馬唔同嘅地方係，佢哋較原始嘅外表，行為亦都零些唔同。It was the first zebra to emerge as a species. 佢哋係第一個分類到種嘅斑馬。All members of the family are of the genus Equus, but the genus is commonly subdivided into four subgenera; Equus, Asinus, Hippotigris and Dolichohippus.


平原斑馬同山斑馬係斑馬亞屬嘅成員，而細紋斑馬就單獨劃入斑驢亞屬。In many respects, it is more akin to the asses. 細紋斑馬好多方面都同驢較為相似。Nevertheless, DNA and molecular data show that zebras do indeed have monophyletic origins.


擬斑馬，又叫做南非斑驢，係平原斑馬嘅一個亞種，肩高1.3米左右，體重250至300公斤。前半身有黑白紋，後半身褐色，而頭骨同嘶叫聲好似驢仔。擬斑馬嘅英文名Quagga，就係源自南非原居民柯依族對佢哋嘅稱呼，表示佢哋獨特嘅嘶叫聲好似驢仔。


荷蘭殖民者喺1652年移往南非之後，以當地嘅原住居做奴隸。渠地發現有好多擬斑馬之後，就開始大肆獵殺，食肉剝皮。博物學家威廉‧巴切爾1811年去咗南非，見到有人將15,000隻擬斑馬迫埋一堆，用來福槍射死澌。


鯨目包括現今所有鯨魚、海豚、鼠海豚，係完成適應海洋生活嘅哺乳動物。佢哋有適應水體嘅尾，厚厚嘅脂肪同接近無毛嘅身體。南非海域可發現大概37種鯨豚類。南非開普敦東面一帶有地形起伏變化嘅海岸線，加上大西洋同印度洋交界帶來豐富嘅養份，吸引眾多海洋生物棲息。


去到宋朝嗰陣嘅燙斗就更加似我哋依家個船樣喇，而且用途仲越嚟越多。宋朝嘅燙斗唔單止可以用嚟燙衫，仲可以用嚟燙紙、護書、熏香甚至乎酒杯咁用。將啲香料或者係點燃咗嘅沉香放落去熨斗到可以同時增加啲衫褲嘅香氣，仲成為咗嗰陣消耗香料嘅主要來源。


同我哋依家差唔多樣嘅熨斗就喺大約公元1300年左近出現嘅，佢個名係「平熨斗」。呢一種熨斗係要經過火烤熱之後，隔著另一層布嚟將啲衣物燙平，並且喺唔用嗰陣要定期清潔。為咗唔好生鏽，啲人會用砂紙打磨同搽啲油上去，順便確保佢可以喺乾淨嘅衣服上面喐得平穩啲同暢順啲。


「盒熨斗」呢一種熨斗就係將啲內部嘅鐵塊、煤炭或者係其他加咗熱嘅元件喺燒熱咗之後放喺下方嘅盒到用。由於呢一個設可以有效咁避免比碳粉整污糟嘅問題，所以佢比人連續用咗幾百年。但係佢都仲有一個缺點，就係要喺啲衫褲到灑水之後先用得。


依家嘅熨斗會用恆溫器嚟保持溫度穩定。當加熱元件變得太涷或者係太熱嗰陣，恆溫器會打開或者閂埋嚟控制溫度。而恆溫器嘅運作原理就係有兩塊比人固定咗喺埋一齊，但係有往唔同嘅熱膨脹系數金屬片。佢哋比人加熱嗰陣會彎去系數比較細嗰邊並且斷開。


風潮喺中國大陸網絡嘅傳播以江澤民怒斥香港記者張寶華單嘢為起點，喺2014年香港等地出現抗議行為後開始盛行。江澤民執政時沿襲鄧小平嘅改革開放政策，理政上海時保持海派精神，引起好多群眾懷念佢當政時經濟發展迅速、房價物價低廉，社會、政治、網絡同媒體管制較寬鬆嘅日子。


欠交功課係過咗限期都未交功課，而又冇補交，尤其係家課。喺限期之後補交功課叫做「遲交功課」。有啲國家，遲交功課會俾人扣分，俾人罰，老師可能會拒收，遲交同欠交都一樣俾人扣分。欠交功課對老師冇誠意，唔係都會試做下份功課，試交下功課，等老師知道學生啲成績。


賭波，屬於一種「體育比賽賭博 」，多數以投注足球為主，但亦有用其他球類運動嚟開賭，好似籃球、棒球、美式足球1…等亦都會叫賭波。不過喺香港暫時唯一合法可以賭嘅波只有足球運動一種，所以普遍計一講賭波就多數係指賭足球。


光榮竉，官話譯牆挖洞／尋歡洞，係用嚟描述一種特殊嘅性行為。喺歐美國家係幾常見嘅，甚至喺亞洲國家例如日本都可以見到。透過公廁入面隔住嗰塊木板或者牆，喺中間整穿個竉，兩個唔同廁格嘅人就可以伸條㞗出嚟畀第二個含，又隱密又簡便。


最特別嘅係，喺性交嗰陣大家都睇唔到到對方，全程淨係靠一個竉搞掂。做法係屙尿之前或者之後將條㞗插入竉，跟住落嚟隔離嗰個人就可以性交。可以係手交、口交、磨𡳞或者肛交等性行為，因為睇唔到佢個樣，無形之中重增加咗性交嘅快感。


旱廁，廁所一種，話佢旱，即無水沖廁。屎尿會跌落下面坑。落到下面，有啲會分開屎尿，亦有啲唔分。旱廁無污水，有唔種種方法清理，有啲會定期泵出，有啲會化糞，有啲會燒咗佢，有啲會結成冰。有啲有隔，唔會好臭，不過亦有無隔。


紅磡站，以前叫過做九龍車站，係喺香港紅磡嘅一個港鐵車站，同時亦係香港嘅城際客運鐵路總站，位於九龍九龍城區紅磡西南，行政上屬於油尖旺區。紅磡站喺2004年尖東站啟用前係前九鐵系統中最南端車站。呢個站雖然以紅磡為名，實際上係座落於紅磡灣西岸，所以同傳統上嘅紅磡相差大約1公里。


2021年6月20日，原2號同3號月台搬去新嘅2、3號月台，原2、3號月台就加建咗臨時圍板，方便乘客來往1、4號月台。2022年5月15日，隨著東鐵綫過海段通車，東鐵綫搬去位於新2、3號月台下層嘅地底月台，原1至4號月台已經全部成為東鐵綫備用月台。


隨住兩鐵合併同九鐵營運近100周年，東鐵綫大部分車站進行翻新，其中本站月台用咗嶄新嘅白色椅同地板翻新。其後九龍南綫通車，月台內更採用多個先進嘅LCD顯示屏，方便乘客知道過對面月台定係過大堂先可以轉到較快開出嘅列車。


紅磡站而家係東鐵綫同屯馬綫嘅站，每日有東鐵綫列車開往金鐘、新界沙田、大埔墟、上水、羅湖及落馬洲等地，每個鐘共開出十幾班列車。1975年11月30號至2004年10月24號下晝3點，該站係當時九廣東鐵南面總站。


2004年10月24號下晝3點至2009年8月15號，東鐵綫暫時改以尖東站作總站。2009年8月16號至2021年6月27號，紅磡站成為東鐵綫及西鐵綫嘅總站。不過2021年6月27號，西鐵綫連埋原本嘅馬鞍山綫夾埋叫屯馬綫，搭屯馬綫可以前往馬鞍山、土瓜灣、荃灣西、元朗同屯門等車站。


紅磡站位於紅磡以西，接近海底隧道嘅九龍入口。佢係東鐵綫及屯馬綫重要轉車站。因此每日繁忙時間都有好多乘客用呢個站轉車，往返九龍及新界。此外，本站附近設有多個過海巴士站。由於兩條鐵路線唔可以直接過海，唔少乘客會喺呢個站落車，前往紅隧收費廣場巴士站再轉過海巴士前往香港島，過海之後就好少有呢啲情況。


此外，本站亦係香港往返中國大陸各地城際客運服務列車嘅總站。再加上呢個站近住香港體育館、香港理工大學及世界殯儀館等重要地標，因此每日亦有唔少乘客進出呢個站。每當香港體育館有活動進行期間，車站更會出現大量人流。


九廣鐵路原本嘅總站喺尖沙咀，但該站用咗逾半世紀後，未能滿足日益增加嘅運載需要，加上該站附近已有相當嘅發展，政府就揾過塊地，起新嘅鐵路總站。最後決定喺香港海底隧道側邊嘅填海地上起新站，即係紅磡站。新站喺1975年11月30號啟用，正式名依然係九龍車站。


為紀念日本富士電視台成立30週年，東方快車開出一列由NIOE編組嘅特別列車，喺1988年9月7號響法國巴黎里昂火車站啟程，途經前東德、前西德、波蘭、前蘇聯、中國及香港，最後用船運返日本繼續行程，全程15,494公里。


及後經過健力士世界紀錄驗證，由於嗰次車程中只有喺巴黎里昂火車站至香港九龍車站一段，列車至係喺路軌上連續性營運行駛，故此健力士世界驗證機關最後承認兩站間行駛嘅東方快車路程係世界最長營運列車，打破定期由俄羅斯莫斯科－北韓平壤嘅國際列車行駛里數。


紅磡車站之前叫做九龍車站，後嚟九龍車站改名做紅磡車站，至於原因有個講法，就係為咗避免同地鐵機場快綫嘅九龍站混淆，但係早喺1994年，鐵路發展策略同埋東鐵尖沙咀支線公佈時，就已經建議將九廣鐵路由原來位於紅磡嘅九龍車站延伸至尖沙咀，並正式將九龍車站改名做紅磡車站，直到1996年，九廣鐵路改名做九廣東鐵時，亦將九龍車站正式改名做紅磡車站。


2004年10月24號，尖沙咀支線通車，本地線列車暫改以尖東站為總站。此後至九龍南綫通車前，本地客運只用紅磡站2號同3號月台，分別服務東鐵綫北行同南行列車，4號月台用嚟停放待避列車，而1號月台嘅編號同路軌更一度被廢除。


為配合西鐵綫延伸，港鐵翻新過紅磡站，包括喺現有月台安裝新電梯、改裝月台南面嘅機房、進行有關升降機嘅工程、為地板打蠟同埋安裝月台吊板、班次顯示屏等。此外，原本封閉嘅1號同4號月台重開，1、2號月台以及3、4號月台就作東西鐵綫間跨月台轉車之用。


組織世界廁所日嘅係聯合國水資源組織，負責維護世界廁所日網站，並為每一年嘅活動揀選主題，例如2019年嘅主題揀咗「邊個都唔抌低」就係可持續發展目標嘅中心主題，再前幾年嘅主題包括基於自然嘅解決方案、廢水、廁所與就業同埋廁所與營養。


飲水同衛生設施權已經喺2010年7月18日比聯合國大會認定為人權。缺乏衛生設施會影響公共衛生、尊嚴同安全.，更會導致人類糞便直接傳播疾病，例如腹瀉、血吸蟲病等等嘅土壤傳播蠕蟲病，呢啲疾病可能會造成兒童發育遲緩。


根據聯合國水資源組織會員旗下機構世界廁所日工作組嘅指導意見，水資源組織會睇返嗰年嘅世界水發展報告之後再去揀唔同嘅活動主題同去諗點樣去策劃同宣傳個活動。水資源組織仲幫咗世界廁所日活動整咗個網站嚟宣傳關鍵議題同報告，提供溝通同宣傳資源，公佈活動並提供參加集會嘅機會。


世界廁所日嘅活動動員公民社會、智庫、非政府組織、學術界、企業同公眾組織參與聯合社交媒體同宣傳活動。最終目標係鼓勵啲組織同政府去多啲策劃嗰啲可以解決到衛生設施問題嘅活動同行動，推進可持續發展目標第6號嘅進展。


世界廁所日活動同公眾意識活動提高咗公眾對更廣泛嘅衛生設施系統嘅認知，包括水污染控制、糞便污泥管理、都市固體廢物管理、 雨水管理、衛生學同埋洗手。另外，聯合國可持續發展目標嘅呼籲都唔單止提到廁所。可持續發展目標第6號有要求到適當嘅衛生設施，其中包括確保廢物得到安全處理嘅整個系統。


2013年，新加坡政府同世界廁所組織聯合倡議新加坡嘅第一個聯合國決議《為全人類提供衛生設施》，呼籲用集體行動終結全球嘅衛生設施危機，並將世界廁所日定做聯合國紀念日。呢個決議最終喺第67屆聯合國大會到成功拎到122個國家通過。


為響應世界廁所日，臺灣南投縣草屯鎮新豐加油站發起喺2023年11月19號洗廁所，佢聯同北中南全臺灣1910個加油站，中油全體總動員，由董座帶領同仁一齊彎腰，手拎工具同清潔用品洗廁所。佢哋係咁喺廁所度用力刷刷刷，將每一個角落都抺得好乾淨，目的係宣揚高質素嘅公廁文化。


蠟青英文有分asphalt同bitumen，但唔同地方有唔同解釋，有時會混用。Bitumen主係講自然形態嘅蠟青，而asphalt係石油提煉嘅副產品。不過實際上好多時各處鄉村各處例，各有各解。有時又會指係蠟青同石屎混合物，鋪路用。


喺啲比較富裕嘅國家同埋地區，願意擔當低薪傭工嘅本地人唔多，而僱主又唔肯出高薪請傭工。當本地失業率處於低位時，有意請傭工嘅僱主可能會難啲請到人，輸入外傭有助滿足市場需求，不過噉又會增加本地家傭喺求職同爭取改善待遇方面嘅困難。


洞房係指兩人結婚後第一次性行為。由於婚姻畀兩個人可以繁衍法律認可嘅後代，亦可以正當噉從事性行為，因此洞房有佢法律上嘅重要性。喺一啲傳統中，搞完婚禮唔一定即刻洞房，而係結咗婚一段時間，夫妻至發生性行為，稱為圓房，而婚姻一直要到洞完房至有約束力。


《驢皮妹》呢個故事嘅主角係一位公主。佢父王想夾硬娶佢做老婆。為咗逃避痴咗線嘅父王，公主著住一件用驢嘅毛皮造嘅披肩逃走。公主變咗驢皮妹，去咗第個王國度做女僕。後嚟有一日佢畀王國嘅王子睇中，最後仲做咗呢位王子嘅老婆搵到真愛。


點知下定決心嘅國王搵勻晒全國最擅長編織嘅織女返嚟，真係整到三條裙。跟住佢又二話不說郁手殺死金驢，整咗件驢皮披肩送畀公主。神仙教母見到噉嘅情況，就送咗個魔法箱畀公主，魔法箱裝晒三條靚裙喺裡便，然後佢就叫公主著住件驢皮披肩漏夜靜靜雞走人。


驢皮公主一路走，走咗去第個王國，最後喺一座農場度搵到地方落腳。公主喺嗰度做嘢，畀人改咗個花名叫驢皮妹。有一日，驢皮妹喺自己間房度試著父王送畀佢嗰三條靚裙，點知期間畀呢個王國嘅王子見到。王子即刻中意咗驢皮妹，開口要求想食驢皮妹焗嘅蛋糕。


驢皮妹焗蛋糕嗰陣，唔覺意畀自己隻戒指跌咗入蛋糕裡便。打後王子搵到隻戒指，仲話淨係會娶啱啱好戴得落呢隻戒指嘅女仔。於是乎，王子就四圍去搵後生女試戴隻戒指，最後輪到驢皮妹試戴嗰陣時，驢皮妹一戴就戴得落仲 fit1 晒。


宿舍係一種畀學生、職員或者組織成員住嘅屋，每間房人數由單人至十幾人不等。宿舍設備主要有基本嘅床舖、共用衛浴設備、廁所、廚房、電視機、運動器材、自修室等。不過，高級職員嘅宿舍同豪宅無分別。佢哋容許企業管理層同佢哋家庭成員同住，甚至有私家泳池等設施，生活同消費全包，視乎僱傭合約條款、勞動法等而定。


宿舍通常有守則，傳統宿舍受到男女授受不親等保守觀念影響，通常男、女性別隔離，大多數宿舍為男女分棟或者同棟唔同樓層，亦有啲宿舍為男女同宿，舍員要參與自治。甚至有大學生，以自己居住嘅宿舍名為榮，不時舉行各種舍際競賽。


喺呢場對話入面，B 君避開唔直接噉應對 A 君個論證，而改為攻擊佢嘅個人，但係一個描述緊客觀事實嘅論證合唔合理係唔應該受制於講嗰個人嘅身份嘅。正如 A 君所講嘅噉，無論呢啲理據由一個天主教徒、佛教徒、定係任何人開口講出嚟，都仲會係理據－實際上對手嘅個人特徵根本同個討論嘅重點唔啦更，所以喺哲學上，人身攻擊謬論俾人歸類做唔啦更謬論嘅一種。


訴諸點解信係一種常見嘅人身攻擊謬論，指講謬論嗰個人嘗試指出佢個對手點解會主張呢個噉嘅立場，跟手仲要扮到好似分析咗佢對手嘅心理之後就等如佢對手個立場係錯嘅噉。呢種手法係一種有問題嘅詏嘢手法，因為是但揾個人，佢之所以會主張某個立場，都實係有某啲心理原因喺背後，所以如果分析咗對手嘅心理就等如成功否決咗佢個主張嘅話，噉冇任何主張係可以相信嘅。


另一個加拿大哲學家 Charles Taylor 寫過文章討論人身攻擊呢個問題。佢大致上同意 Doug Walton 個見解，認為如果討論嘅話題係某個人嘅品格嘅話，指出嗰個人嘅品格行為有異係一種合理嘅討論手法。


真正有問題嘅係有陣時啲人搞錯咗，諗住喺呢啲情況下可以人身攻擊就等如人身攻擊可以用嚟詏任何觀點－但係事實係，好多討論嘅話題都係同個人品格冇啦掕嘅，例如係討論同科學理論相關嘅問題嗰陣，「主張某個立場嘅人嘅品格」就唔多啦更。


响當今臺灣國語，要粗鄙談性或者傳遞悲憤情緒時，總係靠「幹」同「肏」等字表達。「屌」喺台灣解做「好勁」，通常用於口講，唔係忌諱字，流行意思同廣東口語嘅大相徑庭。喺大陸普通話，該字定位介乎上述兩種狀況之間。


喺香港，雖然無公開嘅官方文件指明話呢個字係粗口，但係暗地裏有共識，都將呢個字列做粗口兼避用，而政府部門實際上會要喺嚴肅場合道用呢個字嘅人付出代價。喺要靠牌照運作嘅電視、電台等即時傳播媒界，「屌」直頭係頭號禁字，有講「屌」就要用「嘟」一聲去冚住佢，而喺電影出現「屌」，亦都會帶來被評為三級片嘅風險。


其實屌字因為意思粗鄙，所以用字去正經記錄嘅人唔多，坊間往往誤解佢有音無字，亦出現咗好多求其寫法，好似「肏」、「丟」、「吊」、「𨳒」、「掉」、「丢」、「小」、「挑」同「刁」等。《康熙字典》就以「屌」字為正寫，《李氏中文字典》同《香港粵語詞典》就以「𨳒」做正寫。


至於選字究竟係從古定係從眾好啲，未有定論。由於「屌」見於古文言經典，各個電子中文編碼系統，喺好早嘅版本都就已經開始支援。相反，「𨳒」喺中文之中，只係個近代嘅新造字，到咗1999年，先至隨着官方嘅香港增補字符集收錄，而納入規範當中。


左膠係2010年後出現喺香港媒體同網路社群嘅政治術語，通常指唔現實嘅左翼分子或只講理想嘅左翼分子，而唔係指傳統親中共嘅香港親共人士。佢哋主張和平、理性、非暴力同非粗口。有批評者話，左膠嘅理想太過崇高，有時會因追求平等大愛而放棄社會公義，唔考慮現實世界嘅唔完美，被指抱著不切實際嘅思想。


大中華膠，又叫大中華撚或者大中華閪，係指自發擁護大中華主義或者中國共產黨嘅華裔網民。呢個詞語含有貶義，特別喺馬來西亞同新加坡華人群體入面被廣泛使用。其中「膠」係指言論上違反邏輯常理，傾向強迫其他人必須自認為係中國人或者中華民族，具有強烈嘅佔有欲，將唔同國籍甚至民族嘅人含糊其辭混為一體，籠統叫做中華民族。


中華膠嘅起源最早可追溯去到清末民初，華人遠赴海外嗰時，海外落地生根嘅華人，依然對中國抱有一種特殊「中國情結」嘅意識型態。唔同中國民族主義主張係所有中國國籍嘅各民族人民都係中華民族一份子，又嚮往中共治理文化嘅人。


直到2019年，香港爆發大規模嘅反逃犯條例修訂運動，香港同星馬地區嘅網絡上面爆發兩派立場對立嘅網友，發表大量支持同反對嘅言論。部分網友亦配合中共大外宣政策，發表喺政治上傾向中國政府同中國共產黨言論，盲目咁誇大中國嘅好處，呢啲人士經常被戲稱做「中共膠」。


塑膠回收再造，或者就咁塑膠回收係指收返嘅用過嘅塑膠產品，或塑廢料，而將其重新加工變成有用原料或產品，嘅過程。由於大多數塑膠唔可以生物降解，因此回收減少廢物，尤其是每年八百噸，流入地球嘅海裏頭嘅廢塑膠。


《A計劃》係1983年上映嘅一部香港動作電影，係《A計劃系列》電影中嘅第一部。呢部電影由成龍執導，成龍、洪金寶同元彪等演員主演，係成龍嘅特技演出代表作之一。呢部片贏咗第4屆香港電影金像獎嘅最佳武術動作指導獎。


佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。


《亂世兒女》係一部1975年英美合拍嘅歷史電影，由史丹利寇比力克執導，改編William Makepeace Thackeray嘅1844年小說《The Luck of Barry Lyndon》。主演係賴恩奧尼路、Marisa Berenson、Patrick Magee、Leonard Rossiter、Hardy Krüger。


《雙子神偷》係喺2007年上映嘅香港動作喜劇電影，由香港資深動作指導江道海導演嘅唯一作品，主要由香港女子組合Twins擔正演出。呢部電影用雙胞胎做賣點，講述咗一個關於奪寶嘅故事。而呢部電影入圍咗臺灣第44屆金馬獎嘅「最佳視覺效果」同埋香港第27屆香港電影金像獎嘅「最佳動作指導」獎項。


羅平安一心要謀出頭嘅機會，奈何喺長坂坡一役護主不力。趙子龍為咗救大哥，於是自動請纓要上陣救主。結果上演咗有名嘅趙雲救阿斗，期間更碰上咗曹操同其孫女曹嬰，算係畀咗對方一次下馬威。因為護主有功，趙雲喺軍中嘅等級漸漸上升，羅平安只能哀怨自嘆。


鄭則士喺香港出世，自細就對演戲有好大興趣。佢自己話，細個父母間中帶佢去戲院睇粵語片，佢見童星馮寶寶有時做乞兒妹，有時做皇帝女，覺得好好玩。讀小四嗰陣寫作文《我的志願》，佢寫「要做明星」，畀老師鬧貪慕虛榮，撕爛篇文，要佢由頭作過。


佢書讀到中一，因為屋企窮決定唔返學，等父母能夠供細佬妹繼續讀。街坊介紹佢去珠寶首飾工場做學徒。佢話，每個月人工20蚊剃頭錢，三年半後，加至600蚊，算係大師傅，喺景福返工，晚黑加班造金吊墜，一晚額外賺百幾蚊，1970年代初月入千幾元，相當唔錯。


鄭則士係喺1972年加入咗電影公司藝員訓練班入行，但只係做二打六。到1976年佢加入無綫電視，先參與咗好多劇集嘅演出。佢第一部出場嘅劇集係1976年長篇劇《狂潮》，飾演一個私家偵探。1979年佢喺劇集《四眼神探》入面第一次做主角。


但鄭則士喺電視界只係打滾咗幾年，就喺1980年佢開始全心參與電影演出。佢第一部電影係周潤發主演嘅《灰靈》。其間佢唔但只做演員，重做埋導演以至監製。好似1985年佢執導咗《何必有我》，喺入面飾演「肥貓」呢個角色，就成功贏得香港電影金像獎最佳男主角。


佢喺1993年靠參演萬梓良嘅《龍兄鼠弟》返番無綫電視，但佢喺無綫所演嘅劇集好少。由於覺得唔受到重用，佢決定喺1997年轉投亞洲電視。喺亞視佢先演出咗「肥貓」系列嘅劇集，無耐佢開始演繹一啲歷史人物，好似孫子、蘇東坡等等，吸引咗一啲唔鍾意亞視嘅觀眾特登轉台欣賞佢嘅演出。


周潤發係新界原居民，佢曾經喺創興書院讀書、之後做過Office Boy、喺郵政局度做扥郵包、喺尖沙咀嘅酒店做過門僮同埋做過賣相機。1973年考入TVB第三期藝員訓練班，畢業後入電視圈，之後拍電影。1976年主演香港第一套長編電視劇《狂潮》。


佢喺七十年代俾協利電影發掘加入電影圈，1976年電影中首次亮相，係協利電影嘅幾部電影，包括《撈家邪牌姑爺仔》同《入冊》。1980年初嘅包括《血汗金錢》、《江湖檔案》、《灰靈》、《上海灘》、《上海灘續集》票房收入比1970年初喺協利重要低。


佢喺協利嘅一啲電影票房多過100萬港元，係香港當時最高之一。但係80年初期，佢表現就走下坡，所以80年代初嘅電影都唔叫座，俾人話係「票房毒藥」。1986年佢喺《英雄本色》演「Mark 哥」獲得好評，霎時成為票房靈丹。


後來佢離開電視行，成為專業電影演員。1987年至1990年，周潤發憑住《英雄本色》、《龍虎風雲》、《阿郎的故事》三度贏得香港電影金像獎最佳男主角。1995年，佢去咗美國荷里活發展，喺《安娜與國王》演暹羅國王。


廣州話又叫「廣府話」，係粵海片兼且係粵語嘅典型代表。因為廣州係廣東地方嘅政治經濟文化中心，所以渠嘅口音一般被當做粵語嘅標準。粵海片入面差異唔大，通常大家可以好順噉傾偈。包括廣州話、香港粵語、韶關白話、湛江白話。


廣府話本身不斷咁變化發展。1949年前嘅廣州話用詞古雅啲，受北方話嘅影響少。但喺最近幾十年，喺中國大陸嘅「推廣普通話」運動嘅影響下，近20年來廣州人嘅北方話好咗嘅同時，好多地道嘅廣州話詞語喺平時使用中消失。


可能係出於文教抑或係商賈而受廣府口音或者高州府口音累年影響所致。佢等古全濁聲母送氣按廣府式分配，即係平上送去入不送嘅。冇撮口呼亦冇獨立桓韻，韵母同開口，流一、效一混埋。聲調接近廣府之但係陰上歸陽上，陽去歸陽平。


分佈最廣嘅一片。舊梧州地區嘅蒼梧、岑溪、昭平、蒙山、賀縣、鍾山、懷集，舊鬱林地區嘅北流、容縣、博白、貴縣、桂平、平南，肇慶地區嘅四會、廣寧、德慶、羅定、鬱南、封開、信宜、陽山、連縣、連山等。李新魁又稱廣東嘅勾漏片爲羅廣片。


莞寶即係廣東珠江口以東一帶嘅稱呼，主要係指深圳、東莞。香港新界嘅原居民講嘅圍頭話，就屬於莞寶片。而東莞市啲人講嘅莞城話亦係屬於莞寶片，以前有人將圍頭話同莞城話計入粵海片，但有啲學者研究過話無論歷史源頭同語言結構都唔同粵海片，所以後尾就獨立咗出嚟做莞寶片。


香山即係中山個舊名，用香山片嘅人唔多，大約有214000人，反而夏威夷華人社區用嘅人重多，香山片喺粵語之中同粵海片差異最小嘅一種，特點係聲調簡化，例如珠海前山話同石岐話咁就只有6種聲調。以前嘅澳門因為係以珠海漁民為主，以前係有「澳門話」呢樣嘢，澳門話都係得6種聲調，同石岐話好似，上聲唔分陰陽，呢啲都係香山片特點，不過近幾百年澳門社會嘅發展同演變，令澳門話已經變到同廣州話一樣，所以已經唔再計入香山片。


石岐話主要流行喺廣東中山市嘅石岐區以南地區，同廣州話幾似，但又似唔晒。對一啲事物名或者一般用語叫法同廣州話相比有佢獨特嘅一面。中山石岐人可以聽得明廣州話，但廣州人或者香港人就唔一定明石岐話。例如廣州話「瞓覺」，石岐話就叫「寐覺」。


喺1970年代尾後，因為大眾傳媒發達而導致石岐話不斷向廣州話靠攏，好多舊音同辭彙用法都逐漸減少或者冇埋。例如上面講嘅「寐覺」已經冇乜人講，逐漸被「瞓覺」所取代。「下間」、「銀錢」呢啲老式石岐話新一代中山人已經好少用。


鉛酸電池係一種充電池，由法國物理學家加斯東皮迪喺 1859年發明。 係史上第一隻叉得電嘅電池。同而家充電電池比，鉛酸電池嘅能量密度比較低。不過，佢嘅瞬間電流嘅能力勁，意味住功率重量比大。呢啲特性以同製造低成本，令其適合攞嚟撻汽車用。


轉換插係一種特殊插頭，佢哋有好多種頭、可以兼容到唔同嘅插蘇竉，而一般就提供一隻特定標準下嘅插蘇竉作為輸出。有時佢上邊會佮埋好多種唔同標準嘅插頭，邇種就會喊做萬國插頭。有時佢又帶有USB接口之類畀手機叉電，又甚至乎有埋多個插蘇輸出，邇種有時就會喊做分火喉。


2019冠狀病毒病香港疫情，係講2019冠狀病毒病喺香港爆發嘅情況。頭一單確診輸入個案喺2020年1月23號出現，而頭一單確診本地個案就係喺2020年2月4號出現，而香港十八區區區都有確診個案，同年7月18號確診個案總數已經超越2003年沙士疫情嘅1,755宗。


2019冠狀病毒病香港疫情可以分做五波爆發階段。2020年1月嘅第一波爆發同埋3月嘅第二波爆發入面，香港嘅確診個案大部份都有外遊記錄，亦有部份係群組爆發，大部份個案都可以追溯到源頭，歸納成唔同關聯群組，當中最出名同最多人嘅群組係「打邊爐家族」群組，有十一個直接傳染個案同4個二代傳染個案，另外有福慧精舍佛堂群組爆發、3月14號愉景灣舉行嘅雞尾酒會婚禮群組爆發、3月31號尖沙咀Red MR卡拉OK出現小群組爆發等。


到2020年7月，第三波疫情爆發，懷疑係因為豁免海員檢疫而引致，呢次規模比頭兩波大，加上有唔少個案都係源頭不明，意味出現咗社區爆發，當中比較出名嘅群組包括「慶回歸晚會群組」同「富臨生日宴群組」。政府響9月頭開始咗個「普及社區檢測計劃」，希望搵出社區嘅「隱性患者」，但社會對計劃有質疑聲音。


踏入11月，政府推出「安心出行」應用程式，希望可以紀錄確診者到訪地方，不過同時因為「跳舞群組」嘅出現而爆發第四波疫情。第四波疫情延續到2021年1月都未有顯著緩和，所以政府嗰時引入「封區檢測」機制，有權限制特定區域入面嘅人做強制檢測。


不過到2021年底，因為國泰航空嘅防疫漏洞，導致Omicron變種病毒流入社區，引發第五波疫情，當中比較出名嘅群組有「望月樓群組」、「國泰空姐母群組」、「倉鼠群組」同「葵涌邨大爆疫」，自2022年2月中旬開始疫情漸趨失控，連續多日都錄到數以千計嘅單日確診個案，同埋首次出現兒童死亡個案。


第五波疫情喺3月3號去到單日76,991宗確診個案嘅高峰，之後逐漸回落，4月14號開始單日確診少過一千宗，政府亦喺4月21號開始逐步解除防疫限制，不過單日確診維持三位數嘅水平超過一個月，而且又開始歸納出唔少群組感染個案，當中比較出名嘅群組包括「星月樓群組」。


對於由嚴重急性呼吸系統綜合症冠狀病毒2型引發嘅疾病，香港法定名稱為「嚴重新型傳染性病原體呼吸系統病」，而政府新聞公報早期稱為「新型冠狀病毒感染」，喺2020年2月19號開始改稱為「2019冠狀病毒病」。


2019年12月31號，香港食物及衞生局局長陳肇始經已召集咗醫療專家同醫院管理局高層開會，陳會後話，啲專家評估過武漢肺炎群組，認為情況唔尋常，加上香港同武漢交通頻繁，需提高警覺。同日，一名到過武漢嘅香港女子因有咗相關嘅病症，到屯門醫院就醫。


1月3號晏晝，公立醫院再接受多兩名去過武漢嘅女病人，有相關嘅肺炎徵狀，轉送瑪嘉烈醫院接受咗隔離治療。同日，特首林鄭月娥同食物及衞生局局長，到咗高鐵西九龍站，視察因應武漢疫情所採取嘅出入境口岸防控措施。


1月22號，港鐵透露1月21號晚9點半，接獲咗西九龍站衛生署港口衛生處嘅通知，指有名由深圳搭高鐵抵埠嘅內地男乘客，被發現有發燒徵狀，兼報稱去過武漢，其後被送往醫院作進一步檢測。跟著香港確認咗出現首宗武漢肺炎感染嘅高度懷疑個案，患者喺伊利沙伯醫院隔離治療。


1月23號1點，香港確認第二宗高度懷疑個案，患者係56歲男性香港本地居民，有去過武漢，1月18號起開始發燒，去過威爾斯親王醫院急症室求醫但未入院，21號再覆診發燒徴狀持續，院方安排病人入院接受隔離治療。


23號轉往瑪嘉烈醫院接受隔離治療，患者嘅呼吸道樣本初步檢驗對新型冠狀病毒呈陽性反應。香港衛生署數據則顯示，截至1月22號中午，香港共報告135宗符合標準嘅懷疑個案，其中97宗排除咗新型病毒感染兼出咗院，剩低咗38宗個案仍留院，包括確認嘅兩個個案。


1月29號起，所有學校停課，政府豁下康樂、文化同體育設施停開，郵局停開，各區民政事務署停開，但大部份商舖同食肆照常營業。市民因欠缺口罩而引發搶購潮。而香港嘅公立醫療系統，擔憂醫護運作會冇法維持防疫負荷而崩潰，同社會各界等一路要求特區政府封關，以減低跨境傳播風險。


不過仲係拒絕「全面封關」，公立系統醫護為咗逼使政府封關，由工會「醫管局員工陣線」宣布開始罷工。1月31號凌晨普通科醫生發起埋聯署，醫療體系度至2月1號下晝有大概五分一嘅普通科醫生參與咗。 到2月1號，醫管局員工陣線舉行會員大會，以近3千票贊成大比數，通過罷工計劃案。


截至2月1號晚八點有成9千個簽署，承諾參與罷工。由於特首未有會面工會，工會就宣布談判破裂，正式喺2月3號開始一連五日嘅罷工，首日係由非緊急嘅服務人員去參與先。2月2號仲有多個專業界別人士發起公開聯署信，支持醫護罷工同全面封關。


到2月3號政府先至宣佈，由2月4號凌晨零時開始，關閉剩低嘅多個口岸，但未關閉香港機場、深圳灣口岸同港珠澳大橋口岸，又話關閉嘅做法同醫管局啲醫護罷工冇關係。而2月4號香港一39歲本身有長期糖尿病患嘅男患者，因病情突然轉差而死亡，成為咗首個死亡個案。


2月5號累積個案達到21宗，特首承認疫情有惡化，可能重有社區傳播，宣布由2月8號凌晨開始，由大陸入境嘅人，都要強制接受檢疫14日。同日星夢郵輪旗下、2月3號畀廣東疾控中心通報有旅客確診有新型肺炎 嘅世界夢號，停泊到香港啟德郵輪碼頭，開始接受檢疫隔離等處理。


衛生署嘅衛生防護中心傳染病處主任披露，自有旅客確診咗肺炎，有大概5000人左近經香港上落世界夢號，除臺灣航次之外，重牽涉三個航次。其中有206人同過確診者喺同航次度，仲早喺1月24號由香港度上咗岸，呼籲呢批乘客快趣啲聯絡返衛生防護中心。


7月31號，衞生防護中心公佈旺角怡安閣直銷公司Star Global群組有6宗確診，另外有至少5宗初步確診。8月3號凌晨12點幾，直銷公司大門被人寫上洩憤字句，並喺門上同附近路邊電箱貼上大字報，力數直銷公司罪狀，質疑有人忽視疫情「害死人」。


郵政編碼係一個國家為實現郵件分揀自動化同郵政網絡數字化，加快郵件傳遞速度，而將全國劃分嘅編碼方式。郵區編號制度已成為衡量一個國家通信技術同郵政服務水平的標準之一。郵遞區號最早由烏克蘭發明，但響第三年就被放棄直到再度被德國採用為止。


三十年戰爭係由神聖羅馬帝國內戰演變成嘅歐洲大戰，喺1618年到1648年，啱啱打咗三十年仗。呢場仗係天主教狂熱者神聖羅馬皇帝費迪南二世喺帝國強推天主教，觸發波希米亞新教徒反抗開始，後來瑞典同法國等國都加入戰鬥，最後以哈布斯堡皇室簽《威斯特伐利亞和約》結束呢場仗。


佢喺三河國岡崎出世，阿爸係第八代當主松平廣忠，阿媽係水野忠政個女，叫於大之方，不過佢阿媽喺佢細個嗰陣受到今川家嘅庇護，因此佢同阿媽已經離別，阿爸廣忠為咗對抗織田信秀，同今川氏結咗盟，竹千代成為人質，被送去駿河嘅駿府。


不過響送到駿府期間，佢俾織田信秀嘅部下擒獲。不過喺兩年後，織田信秀嘅庶長子織田信廣又被廣忠擒獲，於是廣忠提出交換人質嘅條件，雖然當時廣忠已經死咗，但係今川義元唔畀竹千代成為岡崎城主，呢幾年就喺駿府渡過，期間受到義元嘅家臣太原雪齋教育。


桶狹間之戰松平元康率領三河眾成為戰役嘅先鋒，率先突襲敵軍。不過另一邊，當主今川義元喺休息期間被織田信長嘅毛利新助同服部小平太殺死，於是元康返到岡崎城，不過到岡崎城嘅時候，發覺今川家已經放棄呢座城，城入面一個人都冇。


1562年，同今川氏嘅今川氏真斷交，改為同織田信長結盟，是為清洲同盟，第二年改名為家康。1566年，平定咗三河領地內嘅一向一揆，統一三河國。同年，從朝廷任命為三河守，並改姓德川。之後家康集中攻擊今川氏嘅領土，間接令到今川氏冇咗大名嘅身份。


當時幕時將軍足利義昭曾經遊說渠加入信長包圍網嘅行列，義昭賜予副將軍一職，不過家康斷然拒絕。其後家康喺姊川之戰中協助出兵，令到淺井長政同朝倉義景嘅勢力大幅減退。不過1572年嘅三方原之戰對武田信玄大敗，幾乎令到德川家有滅亡危機。


好在武田信玄嘅主要目標係上洛，德川家避免咗一次滅亡嘅危機，無耐，武田信玄喺向西途中病死，武田軍返到甲府。兩年後，喺設樂打敗咗武田勝賴，令到武田家勢力大幅衰退。跟住喺1582年由於木曾義仲背叛武田家，令信長開始討伐武田，家康協助信長攻下支城，最終令武田勝賴喺天目山自盡，武田家滅亡，戰後獲得駿河一國領地。


同年，獲得織田信長嘅接見，到安土城一遊，期間家康同佢部份嘅家臣逗留安土城，不過織田信長喺京都俾明智光秀暗算而死，織田領內陷入大亂，當時德川家康仍然近畿領域，有被追殺嘅危險，當時服部半藏提議由伊賀逃離，最終成功逃脫。


羽柴秀吉喺山崎打敗明智光秀後，更喺賤岳之戰打低柴田勝家，而秀吉下一個嘅目標係德川家。羽柴軍同德川軍喺小牧長久手兩地對峙。秀吉派遣突襲隊攻擊家康嘅營地，不過家康事先察覺，將突襲隊總大將羽柴秀次擊退。雖然家康喺小牧長久手之戰打咗一場勝仗。


1586年隨秀吉攻打竹佐嘅長宗我部元親同埋越中嘅佐佐成政。點知派鳥居元忠進攻上田城以失敗告終。加埋家臣石川數正忽然出走，投靠咗豐臣秀吉。終於喺10月同秀吉達成咗從屬嘅要求，秀吉嘅亞妹朝日姬成為家康嘅正室。


家康喺11月返到濱松，同月，被秀吉分封到駿府等五國嘅領地。喺1590年嘅小田原征伐中，援助秀吉成功包圍小田原城，令到守軍冇交戰就投咗降。之後，秀吉分封關東七國畀渠，渠成咗百萬石嘅大名。之後雖然秀吉派兵出征朝鮮，不過家康以討伐北條嘅殘兵敗將為藉口留低，響德川家嘅名護屋城度做守備工作。


1598年，豐臣秀吉病死。由年僅6歲嘅豐臣秀賴繼位。家康藉機安排自己嘅親屬獲得領地，又同大名安排婚姻。終於引嚟親豐臣嘅家臣不滿，特別係石田三成。自從三成受到七將兩者關係極度緊張，更傳出有人暗殺家康。終於喺1600年初，東北地方大名上杉景勝嘅家臣直江兼續寫咗直江狀，令到家康好嬲，終於下令所有大名準備討伐會津嘅上杉景勝。


15號，兩軍喺關原開戰，是為關原之戰，最初嘅戰況對德川軍極為不利，直到中午，戰況先至有變化，家康派遣一隊鐵砲隊對小早川秀秋作恐嚇射擊。最終令到小早川秀秋倒戈，向大谷吉繼嘅陣地殺去，戰況先至有改變，最終東軍贏咗呢場仗。


1603年，家康喺伏見城招請朝廷嘅人士，並且喺二條城就任將軍，成立江戶幕府，而家康就係江戶幕府嘅第一位將軍，雖然家康喺1606年將將軍嘅位置讓畀三仔德川秀忠，並且以駿府城用嚟隠居嘅地方，但係家康仍然掌握實權，從佢處理岡本大八事件同埋大久保長安事件可見一斑。


家康雖然安排秀忠其中一個女千姬同豐臣秀賴進行婚姻，不過家康有意消滅豐臣家。終於方銘寺寺鐘起名嘅問題引嚟家康嘅不滿，原因係條目寫咗啲對德川家唔吉利嘅嘢，於是家康嘗試迫使秀賴勸降，但係領內引起好大嘅反彈，終於迫使家康命令所有大名出兵到大坂。


不過由於大坂城無意放棄抵抗，而且重新將城外嘅堀重新起過，終於家康第二次出兵，夏之陣入面，雖然豐臣軍多次派軍隊迎擊，不過德川軍步步進迫，最終喺天王寺岡山之戰擊敗豐臣軍，秀賴喺呢場仗切腹自盡。戰後，家康實行一國一城令同武家諸法度等條例，進一步鞏固幕府嘅領導地位。


朱由檢在位期間，北方發生大旱災。1629年，李自成喺西北地方起事反明。本來明朝對住後金嘅侵擾已經頭都大，再加埋啲農民軍，明朝嘅軍力用嚟應付兩邊就更加攤薄。1642年，洪承疇畀清兵俘虜。1644年正月，李自成喺西安稱帝，國號「大順」，之後大順軍向北京進攻，三月中迫近北京，三月十九日，朱由檢喺煤山上吊自殺。


朱由檢過身之後，仲擁護明朝嘅官員擁立福王朱由崧喺南京登基做南明第一位皇帝。南明為朱由檢上廟號思宗，之後改為毅宗、威宗。大清朝廷追謚守道敬儉寬文襄武體仁致孝莊烈愍皇帝，明安宗朱由崧上謚號紹天繹道剛明恪儉揆文奮武敦仁懋孝烈皇帝。


怡和行，初頭亦叫元順行，係喺清朝「一口通商」政策同英國東印度公司支持底下成立嘅一個行號，亦係廣州十三行之一，由福建安海嘅伍氏家族掌管。主要做中西貿易，出口絲織品、茶葉同瓷器。行商商號浩官，清朝中後期一度成為十三行嘅公行總商。


波蘭王位繼承戰爭係歐洲18世紀中嘅戰爭，由1733年打到1738年，起因係波蘭國王奧古斯特二世駕崩後，斯坦尼斯瓦夫一世同奧古斯特三世都爭住繼位，兩位分別搵法蘭西王國為首同俄羅斯帝國為首嘅唔同歐洲國陣營撐腰，所以打起嚟，好多歐洲國都打埋一份，最後奧古斯特三世成功繼位。


李愃喺佢生後一年就冊封做王世子，1749年按照御命開始代理聽政，但同老論、父王有摩擦，政治上衝突，結果1762年落御命韞入米櫃餓死佢。死後又地位復權，安葬喺楊州拜峯山，然後佢嘅仔正祖又安葬佢近水原華城嘅顯隆園。


正祖即位後授佢莊獻嘅尊號。正祖在位時試圖追尊佢做王，但老論一系列嘅反對令件事冇咗着落。另一方面佢嘅夫人獻敬王后喺日後嘅著書《閒中錄》陳述話佢有強迫症同精神疾病，實錄中亦有佢嘅病嘅記錄，望落至少有憂鬱症同火病噉樣嘅病，呢樣係確實嘅。


諡號同尊號係思悼綏德敦慶弘仁景祉章倫隆範基命彰休贊元憲誠啓祥顯熙莊獻世子，作爲國王嘅諡號係莊宗神文桓武莊獻廣孝大王。大韓帝國時升格做皇帝，追尊做莊祖懿皇帝。近世以來佢成咗巫俗嘅神，喺巫俗信仰中當神來崇拜，呢陣時嘅呼稱叫米櫃大人。


思悼世子李愃喺1735年2月13號出世，係英祖大王嘅庶長子，由全義人昭裕暎嬪李氏所生，出世喺昌慶宮集福軒。雖然佢有個異母嘅阿哥孝章世子，但好早就過世，由於佢係細佬嘅理由，生後1年就冊立爲王世子，攞到元子嘅正號，係朝鮮王國繼位人。


佢係英祖嘅二仔、後宮出身嘅庶子。喺佢出世100日時，就過咗畀英祖嘅正妃貞聖王后做養仔，離開咗母親暎嬪李氏，由內侍同宮女湊大成長。但係佢嘅居處係儲承殿，係王大妃宣懿王后嘅居處，而個大妃敵視佢嘅父王英祖，儲承殿嘅隔籬就係禧嬪張氏居住嘅就善堂。


李愃自細就好有天份，3歲時就讀咗《孝經》，又實踐《小學》嘅禮。另外佢又有好高嘅政治眼光。10歲時佢揀咗同惠慶宮洪氏結婚，呢位正妃係做領議政嘅洪鳳漢嘅女。個女同世子成咗家禮後，洪鳳漢就及第咗科舉，洪鳳漢喺科舉及第後10年就昇進到從二品，做咗光州府尹，由此家道發達。


父王英祖自身係宮女嘅仔，所以對身世有個怨恨，而佢嘅仔思悼世子亦係宮女庶出嘅仔，望到佢個樣，個心就有啲哽住，所以一開始就有些少嫌棄。佢父王英祖自細就熱衷小學同學問，所以希望世子亦都熱衷於道理、小學同學問。


但世子鍾意同李尚宮、韓尚宮一齊揸住劍同鞘來玩戰爭遊戲。年紀仲細嘅世子玩呢啲嘢係冇問題，但思悼世子又同自己阿媽暎嬪李氏玩打仗遊戲，荒廢咗小學同學問，又假告自己嘅讀書情況，假報嘅狀況日漸加深。知咗後，就令英祖非常之憤怒，親自行去儲承殿責鬧思悼世子。


英祖不停噉追究李尚宮同韓尚宮，要嚴厲噉懲罰佢哋，落咗御命要趕佢哋出宮，結局李尚宮同韓尚宮受咗刑罰而死。世子鍾意同宮女玩呢件事，令英祖開始冷落世子。因爲呢件事，世子自細就對父王英祖極深噉唔信任，聽到佢咁苛酷嘅怪責，就令佢內心有咗不安同恐怖嘅陰影，對英祖驚到冇埞走咁交關，喺英祖面前粒聲唔出，唔敢講嘢。


佢從少論派嘅學者度學學問，而同掌握咗朝廷嘅老論派對立。到咗十五歲，1749年世子作爲承命代理，開始咗代理聽政，代理英祖去處理政務。英祖認爲世子非常之唔適合，但又冇合適嘅替代品，於是唯有揀呢個世子做代理聽政。


1750年，惠慶宮洪氏生咗頭胎仔世孫琔。世孫琔嘅出生令矛盾一時緩和咗。王室以男子爲貴，英祖就好𡃶呢個寶貴嘅孫仔，時時來探佢，思悼世子就將佢嘅仔世孫當做擋箭牌，來避開英祖嘅發火。但係之後世孫患咗幼兒病，英祖就指責世子冇好好保養世孫，再次令世子同老豆刀鋒相對，兩個人又退返敵對嘅狀態。


結果世孫琔喺生後三年就夭折咗，世子同父王嘅衝突令佢有極深嘅壓力，1752年，第二個仔李祘出產。英祖最𡃶嘅和平翁主亦喺呢個時候咁上下因難產而離世，令英祖有段時間甚至憎呢個酥蝦仔。幫手惠慶宮洪氏出產嘅暎嬪李氏亦因此畀英祖責怪。


1752年，喺日後做咗正祖嘅世孫出世嗰年，英祖瞓低病牀，思悼世子按父王英祖嘅命令去代理聽政。世子唔聽到老論呢一方嘅意見，而採用咗少論一部分嘅提議。少論穩健派人物李光佐關聯到李麟佐之亂，但呼訴處罰、追究佢嘅要求都畀世子拒絕咗。


英祖要食藥時，會攞呢樣嗰樣嘅小問題當面駁斥世子，然後唔食藥，令到世子喺出面吽吽豆豆噉企住，喐都唔敢喐。班臣下向瞓喺病牀嘅英祖勸藥，佢拒絕咗，呢一切因第二位世孫嘅誕生，而有咗和解嘅徵兆。世子將英祖唔食藥嘅事歸結爲自身嘅過錯，所以冇面去勸藥，但英祖噉樣嘅叱責，任何一個都非常之傷咗佢嘅感情。


佢寄畀外父洪鳳漢嘅信中，講過憂鬱症嘅問題。例如上述嘅1752年嘅信。呢個係佢離世10年前嘅告白。呢啲信仔細記錄咗對老豆英祖嘅不滿。例如上述1749年嘅信。對此有見解認爲，思悼世子參拜唔到肅宗大王嘅王陵，令世子自身覺得幾激氣。


老論大臣不斷向英祖告佢啲失手同犯錯。貞聖王后仲生存時仲有得緩和，貞聖王后死後，佢同英祖嘅衝突就更爲加劇。喺世子宮嘅官僚趙由珍係自身阿嫂孝純賢嬪家族嘅人，冇埞請人幫嘅思悼世子通過佢去聯絡阿嫂嘅阿哥趙載浩，來互通書信。


思悼世子對於關聯到英祖即位嘅義理同名份嘅辛壬換局有住同父王唔同嘅意見，由此亦令佢哋對立深化。呢陣時，金尚魯、洪啓禧、文聖國、金漢耇、金龜柱等周不時彈劾佢、批判佢，就連都係少論派嘅親妹和緩翁主亦攻擊佢，加重佢負擔。


另一邊，爲咗搪塞老論，惠慶宮洪氏亦都將世子嘅消息提供畀洪鳳漢、洪麟漢哋。唔鍾意佢嘅人，如老論派同埋貞純王后金氏、淑儀文氏哋一齊向英祖讒言、誣告，陷害世子，於是英祖隨時對仔發火，所以世子同英祖關係變得更差，李愃亦因而加重咗精神病，呢樣喺《恨中錄》中有記錄。


然後啲加虐對象逐漸擴大。喺後宮就算係自己妻子嘅惠慶宮洪氏佢都會攻擊，唔單只噉，喺侍講院教世子嘅老師亦都畀佢追住襲擊。英祖飲酒時就已經疑心佢，因爲佢傾向認爲班侍講院先生夠晒專業。直到死之前，佢仲嘗試殺害生母暎嬪。


1761年正月，世子殺咗自身寵愛嘅氷愛。當佢幫世子換衫時，世子嘅衣帶症發病，因而打人，氷愛不斷叩頭求饒，世子行開去後，氷愛喺呻吟中絕命。守則朴氏原來係肅宗嘅繼妃仁元王后金氏嘅宮女，佢個名叫氷愛。思悼世子嘅夫人惠慶宮洪氏寫嘅《恨中錄》嘅記錄中，喺英祖三十三年陰曆十一月十一，思悼世子喺呢日娶咗氷愛。


然後佢將畀刀仔㓤親嘅恩全君掟落門外蓮花池。貞純王后平素厭惡思悼世子，又警戒佢，嗰時佢啲側近之中有喺世子週邊目擊到世子啲瘋癲舉動。知咗後，英祖繼妃貞純王后去救低恩全君，幫佢起名叫荷葉生，意思係「荷葉呀！


英祖三十七年四月，世子去平安道。徐命膺同尹在謙哋對佢發起批判上訴，但丈人洪鳳漢拉埋平安監使鄭翬良一齊幫手，擋住咗上奏，令英祖唔知件事。當時貞純王后嘅阿哥金龜柱啱成年，佢批評洪鳳漢同鄭翬良，因爲佢哋冇制止世子去平壤，又對英祖隱瞞，就發咗道密封上訴畀英祖，但佢收到嘅係英祖嘅叱責。


思悼世子預感到大鑊，想利用自己嘅仔世孫，同佢戴上尺碼細嘅揮項，故意扮有發冷病。呢個行爲抑或係佢嘅精神病加深而引發，但畀惠慶宮洪氏制止住。佢預想咗自身嘅死同被廢，然後世孫會過繼去做孝章世子嘅仔，因而激發情緒。


英祖返去昌德宮，決定廢咗李愃嘅世子位，貶做庶民，要求佢自刎。自刎冇結果，英祖就落令韞佢入米櫃中，李愃喺8日後餓死。之後後悔嘅英祖盡力追諡佢「思悼綏德敦慶弘仁景祉章倫隆範基命彰休贊元憲誠啓祥顯熙莊獻世子」，簡稱思悼世子、莊獻世子。


佢嘅仔做咗繼位人，即朝鮮正祖。1777年正祖追尊「莊獻」個號畀佢。然後又將喺而家首爾市東大門區拜峯山嘅墓轉移去水原。光武三年即位做皇帝嘅高宗身爲義理上嘅玄孫，畀佢廟號「莊祖」同埋「神文桓武莊獻廣孝大王」，之後追贈諡號「懿皇帝」。


甲骨文之中，有甲骨刻有干支表，似為當時卜巫官吏推算所用。而干支表又有版本兩種，一種係三十，一種係六十。因而推斷，至初至初，用來記一月有三十日。後來就變成連綿不斷六十日周期，沿用至今。十干可能出自十日一旬，一月就有三旬。


十二支之十二，可能出自觀天得來星辰方位，以此分辨季節，一年十二月之故。近代學者陳久金，推斷干支本來係紀月，十干配陽曆月，十二支配陰曆月，亦即各月之名。而十干配十月曆，漢時日漸失傳，有如西南夷曆，一年有十月，一月三十六日。


天干者，甲乙丙丁戊己庚辛壬癸。地支者，子丑寅卯辰巳午未申酉戌亥。順序咁，干支各取一，如甲子、乙丑、丙寅，如此類推，就去到壬申、癸酉。天干得十，而地支十二，干短支兩個，天干用盡，就由頭再配，甲戌、乙亥。


六十干支有，甲子、乙丑、丙寅、丁卯、戊辰、己巳、庚午、辛未、壬申、癸酉、甲戌、乙亥、丙子、丁丑、戊寅、己卯、庚辰、辛巳、壬午、癸未、甲申、乙酉、丙戌、丁亥、戊子、己丑、庚寅、辛卯、壬辰、癸巳、甲午、乙未、丙申、丁酉、戊戌、己亥、庚子、辛丑、壬寅、癸卯、甲辰、乙巳、丙午、丁未、戊申、己酉、庚戌、辛亥、壬子、癸丑、甲寅、乙卯、丙辰、丁巳、戊午、己未、庚申、辛酉、壬戌、癸亥。


干支紀日話咁易。六十干支順序數，逐日數，唔使睇日月星辰氣候。如戊戌年十二月廿二係甲子日，廿三乙丑，廿四丙寅，去到月尾三十壬申。下年己亥年，正月初一癸酉，初二甲戌。下一次甲子日，就係十二月廿二嘅六十日後，約莫兩個月，即二月廿二。


干支紀年，只不過六十年順序數。如一九八四年，正月新年起係甲子年，下一年乙丑，到二〇一八年戊戌，二〇一九年己亥，直到二〇四四年，過六十年，又返去甲子。近代史常用來紀事，如甲午戰爭、戊戌變法、庚子賠款、辛亥革命等。


干支紀月。一年十二月，所以自然配十二地支。正月寅月，二月卯月，三月辰月，四月巳月，五月午月，六月未月，七月申月，八月酉月，九月戌月，十月亥月，十一月子月，十二月丑月。有冬至嗰個月，必定為十一月子月。故此，地支自冬至數起，即子。


另外亦有種月，係以節氣為計，唔理月光朔望，一年分十二個月，立春起正月，驚蟄起二月。清明起三月，立夏起四月，芒種起五月，小暑起六月，立秋起七月，白露起八月，寒露起九月，立冬起十月，大雪起十一月，小寒起十二月。


一日十二時辰，即兩個鐘。而一時辰又二分為初正，頭一個鐘叫初，尾一個鐘叫正。如午夜十一點到一點。十一點到十二點為子初，十二點到一點為子正。子丑寅卯辰巳午未申酉戌亥，各有初正，就咁順推。實際有分廿四份。以史而言，午夜子正為一日開始，子初係一日結尾。


另漢起有百刻制，滴漏上一日畫夜分一百刻，子夜就初刻，咁就無干支可言。一百同廿四有啲難配合。元時配合兩者，一刻再分為六小刻，子正初刻，子正一刻，子正二刻，子正三刻，子正四刻，再過一小刻，就到丑初初刻。此制用到明時。


干支配年月日時，起首在甲子。古代造曆，各家會推算上古特別之日，叫做曆元，以佢起首。甲子為一切之首，喺正冬至之日，子正之時，月要朔初一。又係甲子年，甲子月，甲子日。就揀依一日做開始。依個只係理論上有，實際上求唔到，搵個近傍。


法蘭西第一共和國，又叫法國第一共和，係法國史上頭一個共和國，正式國號法蘭西共和國，喺1792年9月22號由國民公會立國，歷經熱月政變、霧月政變等等嘅政治動蕩，直到1804年5月18號拿破崙稱帝，變做法蘭西第一帝國。


澳門總督，係葡屬澳門時期葡萄牙派駐澳門嘅總督，共127任，1616年開始派駐。澳督直接受命於葡萄牙君主或葡萄牙總統，執行葡萄牙喺澳門嘅政策。澳督一職，一般由軍人出任，職位相當於葡萄牙嘅政府部長。1999年澳門主權移交後，澳門總督一職終止，職位大致由澳門特別行政區行政長官取代。


早喺明朝，葡萄牙人已開始喺澳門進行貿易和同埋起洋樓住。1583年，喺澳門居留嘅葡萄牙人成立澳門議事會進行葡萄牙社區嘅自治管理。但葡萄牙每年要畀明朝同其後嘅滿清政府500兩白銀仗做地租銀。到1616年，卡洛告被任命為澳督，但並冇到任。


直至1623年，下一任澳督馬士加路正式到澳門就職。由於原本只負責澳門防務，官邸亦設於喺大炮台。1783年4月4號葡萄牙海事暨海外部部長以葡萄牙女王瑪麗亞一世名義發布《王室制誥》後，議事會逐漸失去大部分權力，而作為葡萄牙國家代表嘅澳門總督嘅權力就不斷擴充膨脹。


喺1842年滿清同英國簽訂《南京條約》割讓香港後，葡萄牙派代表同滿清欽差大臣耆英談判，要求豁免地租銀，並由葡萄牙軍隊駐防澳門半島。1845年11月20號，葡萄牙女王瑪麗亞二世單方面宣布澳門為自由港，除容許外國商船停泊進行貿易活動外，更拒絕向清朝政府繳納地租銀。


1846年4月澳督亞馬留上任後，隨即推行一系列殖民統治政策。1846年5月，亞馬留宣布對澳門華籍居民徵收地租、人頭稅同埋不動產稅，將只對葡萄牙居民實行嘅統治權，擴大到華籍居民。其後由1849年開始，亞馬留停止向滿清繳納地租銀。


1887年，滿清同葡萄牙簽訂《中葡和好通商條約》，條約列明中國同意葡國「永居、管理澳門」，但未經中國同意葡萄牙永遠冇得將澳門讓與畀他國。直至1999年12月20號，澳葡政府最後一任澳督韋奇立移交管理權，澳門主權移交中華人民共和國並成為中華人民共和國領土一部分。


早期澳督嘅職權主要係軍事權，所以被稱為「兵頭」。其後喺1652年，葡萄牙國王設立海外委員會協助管理海外嘅殖民地，總督嘅權力增加。1783年頒布嘅《王室制誥》，進一步授予地區總督更大權力，澳督從此開始主導地區內嘅政治事務。


帝國，國一類，西洋引入概念。帝國最初意思，會有個帝，管理廣大領土，一眾屬國。然而現代政治概念，帝國唔需要有帝。帝國伸延去本國以外，統治支配異於本國嘅人，有唔同文化，唔同種族，唔同宗教，唔同民族，可謂國上之國。


人民網係中國共產黨黨報《人民日報》旗下網站，內容以新聞報道為主。佢前身係《人民日報》網絡版，響1997年1月1日正式接入互聯網。而家人民網有中文、英文、日文、法文、西班牙文、俄文、阿拉伯文7個語言版本。


運輸聯線將康百世卡系統嘅安裝、運作同維護保養外判徂畀聖地牙哥嘅Cubic Porporation。運輸聯線原本期望喺2014年年尾全面推行康百世卡，但係爾個計劃由於種種原因而一再推遲，直到2015年10月先至全面公開發售康百世卡。


同嶺南通、八達通唔同嘅係，康百世卡衹能夠用來搭公共交通工具，唔可以用來找其他數，連打的都唔用得。喺康百世卡正式推行之後，乘客可以喺架空列車站、西海岸快車站同海上公車碼頭，同埋指定嘅倫敦藥房買到康百世卡，或者通過打電話或上網訂購都得。


李約瑟係英國近代生物化學家同科學技術史專家，亦係英國皇家學會院士。佢好後生經已係風頭躉，表現出眾，三十歲就有二十世紀伊拉斯莫之稱。佢二戰時來過中國之後，寫嘅《中國科學與文明》，改變西方研究中國文化嘅方法，亦影響住現代中西文化交流。


李約瑟老頭都係叫Joseph Needham，男丁名有Joseph係家族傳統。佢老頭係中產蘇格蘭人，係嗰個年代專科麻醉嘅名醫，住響倫敦叫哈雷街嘅醫生街，重有自己嘅圖書館，好多宗敎同哲學書。唔好彩係1890年佢老婆同個女就死於白喉，皆因當時未有醫呢隻病嘅抗生素。


李約瑟十歲就刨德國哲學家F. Schlegel寫嘅《哲學史》，從此就通德文。而十二歲就住過法國一排，因此又曉法文。1914年到1918年間，佢響Oundle School讀書，之後1918年到1924年，就響劍橋大學讀書，讀醫學同生物化學，1921年得學士、1925年1月得碩士、同年10月得博士。


1924年開始，就響劍橋基斯書院嘅霍普金斯實驗室做嘢，研究化學胚胎學、生物學同形態發生。基斯書院呢度，亦係佢大半生做研究嘅地方。呢個時間就開始寫書，到佢31歲就出書，《Chemical Embryology》，裏便有呢門嘅要史。


李約瑟係個虔誠基督徒，但性格左傾，做好多怪事。好似揸跑車用90咪飛過劍橋橫街窄巷，去紅色牧師嘅敎會主持禮拜，參加天體會同埋左傾政活動。李約瑟尤好摩里士土風舞，1935年響國際民族舞蹈大會上宣讀佢嘅論文，《英國內摩里士舞與劍舞嘅地域分布》。


1937年五六月到，三個中國人魯桂珍、王應睞同埋沈詩章一齊坐船來倫敦，八月到劍橋李約瑟度跟佢做研究。響基斯書院度，初到步就由李大斐接待。沈詩章受李約瑟指導，研究胚胎，後尾做咗耶魯大學敎授，做到死為止。


而王應睞就跟David Keilin，返中國後發明人工胰島素。而33歲嘅魯桂珍，係南京名藥劑師嘅女，佢因為仰慕李氏夫婦，讀完金陵女子大學，唔要美國獎學金，都要跟住佢兩夫婦學嘢。魯桂珍響南京經已揀咗李大斐做佢個博導，研究李大斐最拿手嘅肌肉結構，個好快就交返畀李約瑟。


1938年2月，李魯纏綿過後煲煙。魯桂珍考李約瑟煙仔cigarette中文點寫，魯桂珍寫個答案fragrant smoke，撩起李約瑟好奇心。自此，李約瑟迷上咗中文。除咗有魯桂珍敎之外，重正式響劍橋大學，拜捷克籍中文系教授Gustev Haloun為師，苦學中文。


魯桂珍同李約瑟介紹中國科學發明同醫藥學，畀響西方為中心嘅環境大嘅李約瑟，帶來震動，等佢形成咗「一個寶貴嘅信念，中國文明響科學技術史中，曾經起過從來冇畀人知嘅巨大作用」。從此之後，李約瑟對中國科學好有興趣，沉迷研究中國科學技術史。


李約瑟鼓勵魯桂珍去美國，咁一來幫魯桂珍事業，二來佢可以多啲去美國。1939年，魯桂珍去美國加州參加第六屆太平洋地區科學大會，順便響加州大學做生化研究員，後尾花粉症令佢轉去哥倫比亞大學。同時間，李約瑟反日支中令佢響英國出晒名。


1939年，啱啱考到牛津大學哲學博士嘅羅忠恕，喺11月15號響牛津神學教授屋企開會，同班牛津、劍橋學者講中國戰時敎育苦況。班人感動到決定派位學者去瞭解下，順便帶啲急用敎材，以示英國學者支持中國同學。李約瑟無參加過個會，但結果就做咗親善使者。


戰時訪問中國係英國一件大事，去之前，英國廣播公司同《自然》雜誌都同佢約稿。英共做大肆報導，希望佢同中共領導人傾計，而英國學者如赫胥黎同韋斯理要見佢，英國政府全力支持，中國駐英大使顧維均都同佢餞行。李約瑟成行之前，飛去美國紐約同魯桂珍相聚，為咗寫稿，佢亦請敎魯桂珍中國嘅嘢，對中國古代科技發展興趣特別厚。


受英國皇家學會之命，1942年到1946年間，李約瑟去到中國戰時陪都重慶，做中英科學合作館館長，佢重入鄉隨俗做埋長衫。呢段時間佢遠征十一次研究，行成三萬里，北便經沙漠去到敦煌，南便亦去到雲南，甚至接近日軍嘅華南海岸。


佢見到每個中國大細事物都好有興趣，知道唔少中國發明，同埋收集唔少文化寶藏。除咗帶科學研究必要物資畀科學學者，亦同佢哋打氣。呢啲行動，幫到戰後英國對華影響，英國瞭解中共多啲。李約瑟據佢左傾思想，響重慶同周恩來關係友好。


李約瑟精通中文，識講過得去嘅南京腔國語，交遊廣闊，識得唔少政界學界要人，知道唔少外地人唔知嘅嘢。唔少間諜都想同佢傾偈，因為有機會聽到國民黨高官，同埋中共領導人講嘅嘢，重有各地見聞。呢班人之中有鳥類學家J.


1952年到1953年韓戰期間，佢受共產組織World Peace Council之下International Scientific Commission所託，到過北韓做檢查員，1955年重同意中共同朝鮮講美國用生化武器。


佢同劍橋大學出版社傾好，寫一本《中國科學與文明》，出版社贊助一部份。之但後寫寫下，一本變七本，第四本開始又拆開三本，最後本書變成到家下23本嘅系例。早期幾本都係李約瑟自己寫，由魯桂珍同黃玲拹助，後尾就搵到一班國際學者一齊寫，變成大計劃。


李約瑟令國際社會中國改觀，唔係淨係識農業、藝術。佢本身唔係史學出身，佢用佢科學家嘅眼光，去睇中華傳統科技文化，突出佢豐富內涵，重予以肯定。另外佢研究中國科技史有獨到見解。佢做嘅嘢，令國際社會，研究同重視中國科技史，成為嘅國際學術重要一環，同時令中國學者，更加深入研究本國科技史。


李約瑟研究中國科學史純為興趣，自己重受過正規科學史教育。佢夫人魯桂珍都咁講「李約瑟並唔係一位職業漢學家，亦唔係一位歷史學家。佢冇受過學校嘅漢語同科學史嘅正規教育。實際上佢根本無正式學過科學史，只係喺度埋頭實驗工作之餘，順便涉獵啫。


李約瑟本住自己係科學家，用科學嘅眼光睇中國科技嘅停滯不前。佢嘅李約瑟難題啱啱好證明呢點。有啲學者以歷代嘅漢化同中央集權來解釋中國文化思想上，點樣高度一統，欠缺多元同競爭，令到科技停滯。不過要注意，呢啲學者筆下嘅中國只係講漢族生活區，而唔包自大清嘅蒙、滿、回、藏、苗等少數民族居住區。


李約瑟難題，無疑係李氏研究中國科學技術史嘅中心論題。佢提出就算中國古代對人類科技發展做咗幾多重要貢獻，但係點解科學同工業革命唔響近代中國發生？佢個人見解係，中國好耐冇發展喇，好似腓尼基人同希臘人，佢哋早期城邦同現代城市，都要為生存而互相競爭。


中國首次統一後，佢所謂嘅封建官僚制度，政府實行中央指導政策。所謂封建，就係話中央集權，所謂官僚，就係皇帝直接管理官員，地方行政只對朝廷負責。官僚思想浸透到整個中國人嘅複雜思想裏便。甚至民間傳說，都充滿咗呢種思想。


呢種制度有正反效應。正效應加上科舉制度嘅選拔，可以令中國非常好有效咁，集中大批聰明讀書人，佢哋管中國管得井井有條，重令到中國發展咗以整體理論，實用研究方法嘅科技，譬如中國古代天文學，成就好大，數據到今日都有借鑒價值，又例如大運河等。


但制度又有反效果，搞到新觀念好難俾社會接受，開發新技術領域無晒競爭。響中國，商業唔似得歐洲有咁多權利。中國好多短語，都係重農輕商，同中國歷代重農抑商政策，表明係邊啲年代嘅官僚政府，佢嘅指導政策。譬如大明末期嘅宋應星，就係參加科舉失敗之後，先撰寫《天工開物》，但佢唔認為有官員會讀呢本書。


西方發展咗以還原論，公式研究方法嘅科技。呢種科技，佢興起同商人興起有關。佢鼓勵競爭開發較強技術。中國反對呢種科技發展，阻力好大。西方科技發展衝破呢啲阻力，就取得家下成就。比如歐洲國家之間嘅競爭，令到歐洲響中國火藥嘅基礎上，改良火藥武器。


佢補充，中國所處嘅地理環境影響咗政府嘅態度。中國獨有嘅水利問題，令中國人好早就去修水利。因為一定要整體集中資源治理，先至解決到水患。而水利超出咗任何一個封建領主嘅領地，咁就解釋到點解中國，封建主義要讓位畀中國官僚文明。


佢總結，如果中國人有歐洲America is a completely different story嘅具體環境，而唔係處於一個廣大嘅地區，北面俾沙漠切斷，西面俾雪山隔住，南面又有叢林，東面又係寬廣嘅海洋。


咁樣，情況就完全唔同。咁將會係中國人，而唔係歐洲人發明科學技術同資本主義。歷史上偉大人物嘅名，都係中國人嘅名，而唔係伽利略、牛頓同哈維呢啲人嘅名。李約瑟甚至話，如果咁樣，就係歐洲人學習中國嘅象形文字，方便學習科學技術，而唔係中國人學西方字母順序排列嘅語言。


二十四方位，方位分法之一，借十天干、十二地支同八卦，平均分成二十四方位，以辨東西南北。羅經有寫二十四方，配以指針，以辨方向。當今講法，每位佔十五度。由北順時針數，子癸丑艮寅甲、卯乙辰巽巳丙、午丁未坤申庚、酉辛戌乾亥壬。


諸葛亮有兩個家姐，一個阿哥。佢祖先叫諸葛豐，喺漢元帝時期做司隸校尉。光和六年，阿媽章氏早死。中平五年，老豆諸葛珪早死，所以由阿叔諸葛玄照顧。由於佢阿叔同荊州刺史劉表係朋友，所以劉表收留佢哋。諸葛玄對諸葛亮講好多黨錮人物嘅事蹟，令諸葛亮知道嗰啲污衊別人嘅人通常都係國賊，相反嗰啲大逆罪名嘅人就係忠臣。


廣南國係越南後黎朝嘅一個割據政權，1558年由阮潢建立，國土隨住攻打占婆而擴張。廣南國嘅領袖唔稱王，只係自稱「大越國阮主」，亦無正式國號。1777年，廣南國畀西山朝消滅，但廣南國嘅後人最後成功推翻西山朝，建立統一全國嘅政權，即係阮朝。


愛新覺羅弘曆，係大清皇帝，清世宗胤禛第四個仔。年號乾隆，在位60年之後傳位畀嘉慶帝，自封太上皇，有傳係因為佢唔想超越佢阿爺玄燁在位61年嘅紀錄，佢唔單止係中國史上最長命嘅皇帝，亦係中國史上實際執政時間最耐嘅皇帝。


林尚沃，係朝鮮中期嘅貿易商人。本貫全州。字景若，號稼圃。佢出生自平安北道嘅義州。佢攞去做MBC劇集《商道》嘅主人公，從而畀大衆所知。佢當時係朝鮮嘅首富，因爲幫王室平定兩西大亂，而破格提拔做官員，係朝鮮唯一嘅紅頂商人。


佢細時以做譯官爲目標，因爲佢老豆考譯官不斷落榜。於是佢以考譯官爲目標喺老豆教育下學中文。結果林尚沃老豆拋棄咗譯官考試，從當時灣商嘅財仔度借錢，買啲禁輸品去做走私，想噉樣賺錢，結果因爲噉迎來咗悲慘。最後林尚沃一家全部變做官奴。


之後佢入咗灣商去做僆仔，灣商都房認證咗林尚沃嘅能力。灣商都房畀佢從走私開始，令佢開始從事商業。1810年純祖時，佢獨佔咗國界地方嘅人蔘貿易權。1812年純祖時，因爲洪景來之亂，義州陷入危險，佢提供咗召集義兵嘅募集金、買軍需物資嘅錢。


1821年，佢作爲辯誣使嘅隨行員去清國，佢用巧妙嘅方法打破咗北京商人嘅抵制同盟，用原價嘅數十倍賣曬啲嘢，賺到莫大嘅財貨。因爲佢做咗饑民救濟等慈善事業，受薦舉，喺1832年做咗郭山郡守，1834年因爲救濟義州災民嘅功勞，遞年拔擢爲龜城府使，但因爲備邊司嘅反對而退咗。


自由主義喺18世紀嘅歐洲產生，可以喺哲學家約翰洛克及法國啟蒙運動思想家嘅巨著之中睇到。當時歐洲社會嘅意識形態畀咗君主、貴族、教會等特權，而自由主義係為咗抗爭呢種意識形態而興起。後來，自由主義亦都係集權主義嘅對立者，集權主義包括社會主義同埋法西斯主義。


18世紀末以嚟，自由主義同埋民族主義一道，深深咁刻劃咗西方文明。自由民主同有競爭嘅多黨政治，喺坎坷嘅歷程後，已經散佈到世界嘅很多地方。自由主義嘅原則，譬如言論自由、宗教自由，而家成為咗好多國家嘅憲法同聯合國憲章、歐盟憲法所明確規定嘅崇高原則。


自由主義嘅西班牙語「Liberales」最早出現喺1812年嘅西班牙，當時西班牙自由黨用呢個詞嚟標榜佢哋促進立憲政府嘅決心。1816年英國嘅托利黨人首先用帶有蔑視嘅口吻用「自由主義」一詞嚟貶低對手。1822年，英國文學家同詩人拜倫同埋雪萊等創辦咗《自由主義》雜誌，但係影響好細。


有啲學者將自由主義追溯到古希臘時期。比如話有學者認為蘇格拉底係自由主義嘅鼻祖，因為佢一貫秉承理性主義，以懷疑精神不斷反省批判未經檢驗嘅概念同信仰，最後重以身殉道，成為捍衛個人思想自由唔俾人侵犯嘅典範。


而另有學者就認為，德謨克利特首創咗原子論同埋政府契約論，安提芬就以知識份子嘅良知對民俗習慣進行批判，普羅塔哥拉就發現咗實用主義，經驗主義同埋價值多元主義等現代自由主義嘅核心價值，佢哋先至係古典自由主義嘅代表。


但絕大多數學者就認為自由主義發源於近代經歷咗光榮革命後嘅英國。洛克就係自由主義嘅鼻祖。洛克率先提出咗自由主義嘅主要原則，例如社會契約論，人嘅自然權利論，重喺呢個理論引伸出人嘅生存權利，自由權利，私有財產嘅擁有權利，同時重提出咗現代三權分立原則嘅雛形。


喺洛克之前，另外一啲思想家就為自由主義嘅其他原則提供咗思想源泉。譬如話，英國嘅霍布斯提出嘅個人主義，荷蘭史賓諾沙嘅理性主義同埋對個人自由嘅擴展。呢啲思想家雖然唔能夠當係「自由主義」者，但卻係自由主義嘅先驅。


1776年北美殖民地嘅《獨立宣言》同埋1789年嘅《美利堅合眾國憲法》同佢嘅修正案，首先喺建國綱領裏面體現咗自由主義嘅原則。而喺法國大革命期間誕生嘅《人權宣言》，就進一步闡明咗對自由主義嘅追求。隨住法國大革命嘅發展，《人權宣言》將自由主義嘅思想，由英美，普及到咗歐洲大陸，並由此逐漸形成咗同英美自由主義相區別嘅歐陸自由主義。


所謂偽自由主義，係指嗰啲根本違背自由主義精神但又話自己係「自由主義者」所謂嘅自由主義。比如一個專制嘅當權者「自由」咁處置事情而置法律於不顧，又或者一個人為咗一己嘅私利「自由」咁發表言論但係就故意歪曲事實，又或者一個自稱「自由主義者」嘅人但又唔尊重人哋嘅自由，呢種自由主義就係偽自由主義。


喺歐洲，宮廷嘅成員傳統上都會喺皇宮或者城堡等嘅地方有自己嘅一笪空間，例如係响宮廷成班人一齊食飯嗰陣，宮廷嘅每位成員都有張特定嘅櫈俾佢坐，而佢個座位有幾近國王同皇后就反映咗佢喺國王同皇后心目中嘅地位，愈近就反映國王同皇后愈鍾意佢。


呂利一世人大部分時間都喺法國國王路易十四嘅宮廷裏面作曲，後來重做埋路易十四嘅宮廷樂正。佢控制咗當時法國嘅音樂生活，開創咗法國歌劇，又發展咗大經文歌同埋法國序曲，對當時嘅歐洲音樂產生咗巨大嘅影響。佢嘅影響一直延續到亨利·浦修、基奧格·腓特列·韓德爾、巴哈、莊－菲臘·夏摩等作曲家。


呂利細細個就開始學結他同小提琴，重跟著流浪藝人巡迴演出。1646年，佢14歲嗰陣，佢喺舞蹈同戲劇方面嘅天才被傑斯公爵昂希二世發現，第二年就去咗法國，喺路易十四嘅梳堂家姐蒙龐斯耶女公爵大小姐屋企做工人。


呂利後來拜咗尼古拉·美德許為師，學習音樂理論，之後加入咗法國王室嘅弦樂隊「國王專屬八十提琴弦樂團」成為指揮。1653年呂利同國王跳完「今夜芭蕾」之後，由於厭倦咗八十提琴弦樂團，佢就喺國王嘅授權下組建咗「小提琴樂團」，之後被人任命為路易十四嘅樂長同埋巴黎歌劇團嘅樂長。


1672年，呂利從皮耶·披仁嗰道收購咗歌劇學院嘅經營權，然後將歌劇學院改咗名做「皇家音樂學院」。從此，佢開始每年完成一部大型歌劇。佢重講服咗路易十四，要路易十四頒佈法令，限制自己喺音樂事業上嘅潛在對手喺各方面嘅發展。


胃癌係發生喺胃黏膜嘅癌症。早期症狀可能包括火燒心、肚痛、反胃同唔想食嘢。後期嘅症狀可能包括體重減輕、皮膚同眼白變黃、嘔、屙血等等。胃癌可能會由胃擴散到身體嘅第啲部位，最易瀨嘢嘅係肝、肺、骨、腹部內膜同淋巴結。


翻譯員用嘅工具包括各種字典同一種叫做 CAT嘅軟件。日常嘅翻譯好多時都會用到 CAT，但係例如譯遊戲或者網站可能係譯 Excel，又或者係 PO 檔。另外，翻譯員有所謂做 ｢卓上排版｣，但係佢哋指嘅通常唔係真嘅DTP，而係指譯 Microsoft Word 或者 PowerPoint 入面嘅圖，又或者 Photoshop 或者 Illustrator 嘅圖等等。


愛滋病，喺中國大陸叫艾滋病，中文正式譯做後天免疫力缺乏症，又或者叫獲得性免疫缺陷綜合症。呢個病係病毒HIV做成。HIV主要入侵白血球，令人體嘅免疫力極速下降到冇嗮為止，令病人死於其他病。呢種病1981年6月最先喺美國被發現，之後蔓延全世界，到而家都冇咩有效嘅藥物同疫苗可以醫到或抵抗到呢隻病。


乙型肝炎尤其喺東南亞同非洲熱帶地區流行。通過推進種疫苗嘅方法喺北歐、西歐、美國、加拿大、墨西哥同南美洲南部乙型肝炎嘅分布得以下降到所有慢性病毒病嘅0.1%以下。黃種人睇起來比白種人對乙型肝炎病毒更為易感染。


乙型肝炎嘅病原體係一種屬於肝病毒科嘅有外殼嘅雙鏈脱氧核糖核酸病毒。佢嘅直徑為42納米。佢嘅脂蛋白外殼上攜帶乙型肝炎表面抗原HBsAg。近年嘅研究證明呢種病毒嘅基因嘅稳定性比過去想象嘅要差。而家亦已經發現咗幾種唔帶乙型肝炎表面抗原嘅、但係仍然可以致病嘅病毒。


乙型肝炎同甲型肝炎唔同，唔係消化道傳染病。亦即係話，含有甲肝病毒嘅食物同水，進入没有破損嘅消化道仍可引起傳染，而含有乙肝病毒嘅食物同水只能通過消化道上嘅黐膜創口傳染。除非有兩個人口腔附近有傷口，否則亦唔會通過接吻傳染。


喺症狀出現前，病毒可能已潛伏數月之久。呢段期間，傳染性非常高，患者可能唔自覺地傳畀與佢接觸嘅人士。乙型肝炎所引起嘅早期徵狀唔係非常明顯，就好好似重感冒一樣，包括輕微發熱、全身疲倦、肌肉痛、頭痛、食慾唔振、厭惡吸煙，隨後會噁心嘔吐、上腹唔適同脹痛、便秘或腹瀉等。


係一種較常見嘅情形，感染者可能完全冇病徵。慢性乙型肝炎可以導致肝硬化及肝癌。目前冇藥物完全根治，但有藥物可以幫助患者嘅身體對抗同清除乙型肝炎病毒以控制病情。治療後有可能使病毒基因嘅含量少於可偵測嘅水平。


治療方法包括口服藥拉米夫定、阿德福韋酯、新藥Entecavir、新藥Tenofovir、新藥Telbivudine，同注射藥物干擾素等。每種藥物嘅有效性差别唔大，但對於具體患者可能因人而異。治療方案應由醫生針對病人嘅具體情况製定。


急性或慢性肝炎康復後，有部分人會獲得終生免疫能力。凡係肝臟功能正常但係體內還存在乙肝病毒者，為乙肝帶原者，乙型肝炎病毒會長時間停留喺帶原者身上，繼續傳染與佢有血液或性接觸嘅人士。喺香港，帶原者嘅人數約佔全體華人十分之一。


通常講，“大三陽”表示乙肝病毒喺大量複製，傳染性强，可出現喺慢性肝炎及乙肝帶原者。“小三陽”表示身體嘅免疫系統正係殺死病毒。但由於有嘅病毒會造成“假小三陽”，故有人說有嘅“小三陽”比“大三陽”危險。喺呢種情况下，肝功能、B超、HBVDNA檢測係確定是否需要使用藥物治療嘅必要手段。


根據美國權威組織American Gastroenterological Association 嘅報告指出，檢驗乙肝病毒基因量係最有效嘅臨床檢驗方法。2006年嘅報告指出，如果乙肝病毒基因喺每毫升嘅血液含量超過4E10，病人就應該展開治療。


喺3%以下嘅情况下干擾素可以達到血液内唔存在HBsAg抗原，咁實際上已經相當於治癒喇。醫生决定邊啲病人何時使用邊啲藥物來治療。喺病情唔重嘅情况下一般僅對病情發展進行監視。喺肝臟受損嘅情况下治療係必須嘅。


喺呢度亦係由醫生來判斷應該使用甚麼措施。PEG干擾素治療一年之後，後續嘅觀察當中HBsAg抗原轉陰率逐年提升，4年之後已上升到11%。呢個係人類至目前為止對乙型肝炎最有效嘅治療方式。血液HBsAg轉陰嘅患者身上，肝細胞仍可偵測到病毒嘅核酸，痊癒嘅定義仍有待進一步的確認。


目前已有多種針對乙肝患者或帶原者嘅藥物，比如拉米夫定、阿德福韋酯同干擾病毒繁殖嘅干擾素等。佢們唔係可以直接殺死病毒以根治，而係幫助患者自己嘅免疫系統抵抗同清除病毒。呢啲藥物喺病人身上嘅效果因人而異，有嘅能有效控制病情。


中成藥苦参素、雲芝肝泰聯合肌苷片、肝泰樂，有降低病毒DNA含量，保護肝臟嘅作用。喺未治癒嘅情况下停藥6個月或者唔按照正常使用量嘅情况下，有反彈。長期使用180天以上，部分人有脾腫大嘅情况。脾腫大後停藥嘅可逆性唔確定。


針對乙型肝炎可以接種疫苗。兒童同青少年均應該接種。如果家庭或伴侣中有人患有乙肝，應對其家人或伴侣等常接觸者接種疫苗。醫務人員、接受靜脈注射嘅人士、濫交嘅人士、濫用毒品嘅人士亦尤其應該接種。為咗防止生育時嘅感染喺婴兒出生後12小時後還可以接種乙型肝炎嘅疫苗。


婴兒疫苗必須喺一個月同半年後相繼注射才能達到完全免疫。乙型肝炎由於受到各國政府關注，疫苗注射價格一般都較低廉，普通人不必担心唔可以承受。喺中國，1992年衛生部將乙肝疫苗納入新生兒計劃免疫管理，2002年起正式納入計劃免疫，2005年6月1號起改為冚唪唥免費。


注射有效對抗乙型肝炎嘅疫苗。免疫注射嘅程序包括三次疫苗注射，注射程序分別為0、1及6個月。按以上程序完成三次注射後應該再檢驗是否產生表面抗體，通常無須再接受加強劑注射。現喺有兩種疫苗，其安全、有效嘅程度一樣。


乙肝疫苗接種嘅重點人群主要係新生兒，其次為婴幼兒同高危人群 。新生兒接種乙型肝炎疫苗越早越好，要求喺出生後24 h 内接種。乙肝病毒攜帶者母親生產嘅婴兒最好喺產後12小時之内接注較大劑量疫苗，會使乙肝感染嘅防護率達到約90%，因此對HBsAg 陽性嘅孕婦，應避免羊膜腔穿刺，並縮短分娩時間，保證胎盤嘅完整性，盡量减少新生兒暴露於母血嘅機會。


原蟲有蚊帶住。蚊一吸血，就由蚊口水注入人身。原蟲首先搵肝，匿喺肝細胞，自我分裂繁殖，到太多喇，肝細胞就爆開。原蟲搵轉搵紅血球細胞，匿喺入面，自我分裂繁殖。匿喺肝同紅血球細胞入面，故此免疫系統，難於察覺。


一八八零年，法國醫生喺發冷病人血中，搵到瘧原蟲。一八九七年，英國人發現按蚊體內原蟲，但未有卽時跟進，但得加拿大人協助，家下知人嘅發冷病，原蟲係按蚊散播。同年，意大利人都有同樣發現。其他瘧原蟲，喺下年喺蚊搵到。


發冷病通常係出現係窮地方，因爲無錢醫，病唔根治，病原就易散播開去。發冷病又搞到人短命易死，唔死都不能做事，太多人係咁，經驗知識流失，令社會經濟大受打擊，亦會令地方更加之窮。所以防治發冷，可以幫到呢啲地方復蘇。


呢啲方法，平過研制藥物。歐洲同美國，就係用呢啲方法，驅走發冷病。香港開埠初期，英人死傷枕籍，亦可能同發冷病搞事。當時唔知發冷病點來，但英人喺黃坭涌放水，香港城中，起街渠明渠暗渠，就起清理積水之效，防止蚊患。


弗萊明係蘇格蘭生物化學家，喺蘇格蘭嘅Lochfield出世，家中世代務農。1906年從倫敦聖瑪麗醫院醫科學校畢業。1928年，佢發現青黴菌可能有殺菌作用，並將呢個現象喺1929年嘅英國實驗病理學期刊發表。


路易·巴士德生於法國汝拉省多勒，阿爸係拿破侖軍騎兵隊嘅一名退伍軍人，後成為皮鞋匠。1847年，巴黎高等師範學院畢業。1848年成為物理教授。1881年着手研究瘋狗症，1885年以減毒嘅方式研製出減毒瘋狗症疫苗，同年7月6號治療一個俾狂犬咬傷嘅9歲細路Joseph Meister。


接種係指將疫苗打入人或者動物身體裡面嘅技術，令到佢哋得到抵抗同疫苗相似病原嘅免疫力，然後借免疫系統對外來物嘅辨認，整適合嘅抗體，咁就可以令到佢哋增強抵抗疫苗嗰種病嘅抵抗能力。而家最常見嘅接種方法係打針，但亦都有疫苗係吞落肚嘅。


突破性感染或者打竉感染，指嘅係一種傳染病情況，啲接種有某種疫苗嘅患者患上種病、種疫苗係做來抵禦佢嘅。簡單嚟講，突破性感染發生喺疫苗冇辦法針對目標病原體提供免疫力畀受種者嗰陣時。突破性感染嘅情況經已喺多種疾病包括腮腺炎、水痘同流感嘅疫苗受種者病患當中着發現有。


腮腺炎疫苗係麻疹、腮腺炎同風疹疫苗 嘅一部分。有講腮腺炎疫苗預防腮腺炎嘅有效概率係 88%。 相較於未接種有腮腺炎疫苗嘅患者，接種過嘅患者因感染而導致嘅嚴重並發症會少啲噉話。啲並發症包括無菌性腦膜炎同腦炎。


乙型肝炎突破性感染主要係由於乙肝病毒嘅突變導致HBV表面蛋白冇辦法俾HBV疫苗製成嘅抗體識別得到。 具有呢一類突變嘅病毒喊做「疫苗逃逸變體」。突破性感染亦都歸因於疫苗接種延遲、免疫抑制同母體病毒載量等原因。


一個病人隨住年齡嘅增長，免疫系統就會發生一系列嘅變化，個過程就係免疫老化 。喺種變化當中特別值得注意嘅係幼稚T細胞同幼稚B細胞嘅生産量減少。幼稚淋巴細胞嘅減少係由於造血幹細胞端粒隨時間縮短唨，限制唨 HSC 增殖同淋巴前驅細胞嘅產生。


造血幹細胞傾向於產生骨髓前驅細胞而嘸係淋巴前驅細胞，噉就會令到情況更加複雜啲。另外，成熟嘅淋巴細胞嘸識無限增殖。因此，幼稚淋巴細胞嘅耗竭同成熟淋巴細胞增殖能力嘅受限，限制唨啲淋巴細胞嘅數量同類型、啲對疫苗包含到嘅病原體作出反應嘅。


實質上，流感疫苗、百白破疫苗同肺炎球菌疫苗等疫苗，對 65 歲及以上嘅成年人效果係差啲噉話 。即管係噉，CDC 仲係推薦要接種流感疫苗，因為老人感染到流感會特別危險，而且疫苗至少提供得到中等免疫力嚟對抗流感病毒。


嬰兒體內存有嘅母體移行抗體會降低啲滅活、減毒同亞單位疫苗嘅有效性。移行抗體會戥啲蛋白質上嘅表位結合埋，啲喺疫苗接種嗰陣啲病毒產生嘅。母體抗體或者話母源抗體識識別啲病毒蛋白嚟中和啲侵入嘅病毒。另外，移行抗體喺嬰兒B細胞上嘅B細胞受體戥抗原結合埋之前就中和唨啲抗原，因此嬰兒嘅免疫系統冇得到高度嘅激活，嬰兒產生嘅抗體數量亦都減少唨 。


即使B細胞戥病原體結合埋，免疫反應亦都會受到抑制。B細胞受體戥抗原結合埋、同時Fc受體又戥易位抗體結合埋陣時，Fc受體會向B細胞受體發出信號並抑制個細胞分裂。因為嬰兒嘅免疫系統冇受到刺激，B細胞分裂受到抑制，幾乎就冇產生到記憶B細胞。


接種有疫苗之後，患者嘅免疫系統就得到激活，記憶B細胞識記住個特定嘅抗體反應。即使喺病原體感染捱清除走之後，啲細胞亦都會喺血液中循環。含有記憶B細胞嘅淋巴細胞嘸無限增殖得，因為細胞分裂親基因嘅端粒都會退化。


細胞好多時可以存活成幾十年，但啲細胞嘅壽命取決於刺激嘅疫苗類型同劑量。目前仲嘸曉點解記憶B細胞啲壽命會有差。但係，有人假設記憶B細胞壽命嘅差異取決於病原體感染身體嘅速度，因此亦都取決於嗰場免疫反應所涉及嘅細胞數量同類型，嗰場應對疫苗入便所含病原體嘅。


接種有疫苗之後，免疫系統會產生抗體，識別啲特定部分，啲病毒或者啲病毒產生嘅蛋白質嘅特定部分。但係，隨住時間嘅推移，病毒會發生基因突變，影響到病毒蛋白質嘅構象。呢一類突變發生喺抗體識別嘅位點嗰陣，抗體結合會受到抑制，免疫反應亦受到抑制。


若果疫苗喺接種時質量差啲，噉就可能冇辦法進行免疫接種。若果着儲存喺嘸啱嘅溫度下或者過期之後，啲疫苗會失去效力。同樣，啱劑量嘅疫苗對於確保免疫力至關重要。疫苗劑量取決於患者嘅年齡與及體重等因素。若果嘸考慮啲噉嘅因素，患者就會接種到錯誤劑量嘅疫苗。


為唨令啲疫苗有效，患者必須通過獲得性免疫對疫苗裏便啲病原體產生到反應，而且個反應必須係存儲喺患者嘅免疫記憶當中。嘸激活適應性免疫，通過體液免疫都中和同消除得到病原體。使用弱致病性或者低致病性菌株嘅疫苗嘅話，畀藥嗰陣嘅質量差嘅話，主要可能引起嘅係體液反應，種情況下冇辦法確保未來嘅免疫力。


群體免疫  又叫全民免疫 係指人或者動物群體中有好大比例對傳染病獲得免疫力，令其他無免疫力嘅個體因此受到保護而唔會被傳染。擁有抵抗力嘅個體比例越高，易感個體同受感染個體間接觸嘅可能性就越細，喺個體間傳播嘅疫病感染鏈就容易切斷，令疫病結束廣泛傳播、發病人數大量減少、流行病轉為地方病或者消失，進而達到群體免疫。


賀民·愛渺·費沙係一位德國化學家，出名研究嘌呤同糖，發明咗可以表達糖結構嘅費沙投影式，佢確定咗咖啡因、茶碱、尿酸呢啲嘢都係嘌呤嘅衍生物而合成咗嘌呤。重開拓咗研究蛋白質嗰行，確定咗氨基酸通過肽鍵而形成多肽，重成功合成咗多肽。


愛利阿斯▪占士▪哥利喺1928年7月12號出世喺美國麻省美孚燕郡入面，喺1945年入咗麻省理工學院嗰度學嘢，直到1951年連博士學位都攞埋。跟住就做咗哈佛大學嘅教授。喺1967年，佢提出咗「逆合成分析原理」，就係將有機合成嘅路線設計技巧好藝術噉變咗有嚴格嘅邏輯科學思維，重用咗電腦嚟設計咗有機合成嘅路線而打開咗由電腦輔助有機合成嘅新紀元。


密斯特拉致力於恢復同發揚奧克文。1854年，佢同羅曼尼等七位對普羅文化熱心研究嘅人成立咗「菲利伯立格」協會，呢個協會專門推廣、宣傳同埋研究普羅旺斯嘅方言、風俗同埋文化。同時，密斯特拉仲參加咗《普羅旺斯詩選》嘅編輯。


另外，佢仲搜集、整理咗好多當地嘅民間傳說、神話故仔、風土人情、方言歷史等，用咗八年時間編好《新普羅旺斯字典》，呢部字典不單止係記錄咗普羅旺斯嘅精粹，仲係為奧克文建立里程碑。密斯特拉對於普羅旺斯文化嘅貢獻，唔單止在於佢發掘、整理咗普羅旺斯嘅傳統，更多嘅係在於佢用普羅旺斯方言所寫嘅詩歌，將呢種方言提高去到文學水平，用藝術形式將普羅旺斯文化傳播到歐州。


據說密斯特拉響學生時代用過法文寫詩，但佢阿媽睇唔明，所以佢就用奧克文寫咗《米赫爾》呢篇文章。《米赫爾》響1859年出版，係密斯特拉最重要嘅作品，呢個故仔係講兩個後生仔嘅愛情故事。佢利用呢個作品，唔單止成功推廣奧克文，仲分享咗當地嘅文化。


密斯特拉之所以有今日嘅名氣，唔可以唔提詩人阿豐斯·德·拉馬丁。響佢嘅《米赫爾》出版之後，拉馬丁專登響期刊 Cours familier de litérature 嘅第40版讚揚佢。而兩個人亦保持書信來往。


智利女作家、1945年諾貝爾文學獎得主加芙列拉·米斯特拉就係密斯特拉嘅忠實fans。加芙列拉·米斯特拉原本叫盧西拉·戈多伊·阿爾卡亞加，因為仰慕密斯特拉，所以將「密斯特拉」西班牙文化成「米斯特拉」做佢嘅筆名。


吉百齡係英國19、20世紀其中一個，好受歡迎嘅散文作家。佢嘅才華影響過唔少作家。1907年，佢重得到諾貝爾文學獎，而且佢重係第一個英文作家攞獎，同埋最後生嘅得主。響芸芸榮譽中，佢質疑亦都拒絕咗英國御用詩人同封爵。


葉芝早年嘅創作仍然具有浪漫主義風格，善於營造夢幻氛圍，例如佢喺1893年出版嘅散文集《凱爾特曙光》便屬於呢隻風格。然而進入不惑之年後，喺現代主義詩人龐德呢啲人嘅影響之下，尤其是佢加入愛爾蘭民族主義政治運動之後，葉芝嘅創作風格變曬，更加貼近現代主義。


葉芝唔只做艾比劇院嘅決策，重做埋愛爾蘭國會參議員一職。佢好重視自己嘅社會職務，係愛爾蘭參議院中出名勤力。喺1923年得諾貝爾文學獎，獲獎嘅理由係「用高度藝術化且靈感滿瀉嘅詩去表達成個民族嘅靈魂」。1934年，佢同埋吉卜林獲得歌德堡詩歌獎。


大多數福克納嘅作品背景被設定為佢嘅故鄉密西西比河畔，同時佢亦被認為最重要嘅南部作家之一。同馬克吐溫、羅伯特·潘·沃倫、弗蘭納里·奧康納、杜魯門·卡波、尤多拉·韋爾蒂、田納西·威廉斯齊名。即使佢嘅作品頻頻喺1920年代中期發表，佢攞到諾貝爾獎之前，幾乎係無人識。


1961年，索贊尼辛去咗莫斯科約莫70英里外小鎮，敎中學物理科，課餘以勞改營見聞寫小說，佢個短篇小說《伊凡丹尼索維奇的一天》就係呢個時間嘅作品。本書揭露地獄式集中營內幕，本來都唔可能有機會出版，不過咁啱蘇共中央第一書記赫魯曉夫想密謀清算史太林，用佢來打擊史太林嘅文宣工具。


涓他吉剌斯係個好出名嘅德國作家。寫咗《鐵皮鼓》、《貓同老鼠》等作品。由於渠嘅語言風格創新，加上想像力好豐富兼手法獨特，喺嗰時嘅世界文學界都已經幾巴閉。佢寫嘅《鐵皮鼓》喺1980年俾人改編拍成電影，喺1999年10月重攞埋諾貝爾文學獎，嗰時瑞士科學院話《鐵皮鼓》係第二次世界大戰之後，世界文學嘅其中一本最緊要嘅作品。


高行健作品嘅瑞典文版翻譯人馬悅然咁啱係瑞典皇家科學院院士同諾貝爾文學獎評選委員會評委。喺諾貝爾文學獎頒發嘅十日前，高行健將佢作品瑞典版嘅出版商，從Forum換成咗Atlantis。Atlantis出版社係馬悅然一位朋友嘅，有媒體猜測佢噉做會唔會係馬悅然事先走漏咗得獎嘅結果。


莫言，原名管謨業，係中國當代作家，山東高密縣出世，祖籍浙江龍泉。青島科技大學客座教授。1985年起，莫言受魔幻現實主義影響，創作咗一批帶有先鋒色彩嘅獨特作品，以大膽新奇嘅寫作風格著稱，小說《紅高粱家族》被導演張藝謀拍成電影《紅高粱》。


1960年代尾，彼得漢卡因戲劇 Publikumsbeschimpfung 同《卡斯帕》，以及小說《守門員的焦慮》而廣為人知。佢呀媽1971年自殺嘅刺激之下，佢嘅《無欲的悲歌》表現咗佢呀媽嘅人生。漢卡係奧地利 Grazer Gruppe 同 Grazer Autorenversammlung 兩間作家會嘅成員，仲有份創辦法蘭克福 Verlag der Autoren 出版社。


皇家馬德里原名「馬德里足球會」，係一班球迷喺1902年3月6號成立，波衫係全白色、配白色短褲同藍襪。同年參加慶祝西班牙國王亞利方疎十三世登基而創辦嘅國王盃，但不敵巴塞隆拿。1904年馬德里足球會同同市嘅 Moderno Amicale 同 Moncloa 合併。


馬德里足球會初時係選用Campo de O'Donnell為主場，1923年5月17號球隊改用可容納8,000人嘅Campo de Ciudad Lineal，但只係用住先。翌年轉到Estadio de Chamartin作賽，一座容納大約25,000人並見證皇家馬德里奪得第一個球會錦標嘅球場，其後呢座球場一直用到1947年，由班拿貝球場取代。


聖地亞哥·班拿貝球場係家下皇家馬德里嘅主場球場，可以容納80,354人，由當時只上任一年嘅會長班拿貝計劃興建，1944年10月27號開始動工，1947年12月14號正式落成，起初球場名為Estadio Chamartin，之後舉行球場第一場比賽對葡萄牙嘅比蘭倫斯。


1955年1月4號，球會官方正式將球場命名做聖地牙哥·班拿貝球場，以紀念功不可沒嘅班拿貝會長。球會容量隨後不繼增加，1952年曾經可容納多達120,000人，之後球場因為成為1982年世界盃舉行場地而要進行大規模更新，但80年代發生多宗球場意外，歐洲足協因此下令大部分球場由企位改建為全座位，1982年後進行過3次大規模改建，容量不斷下降到而家嘅80,000人。


FIFA世界盃金球獎係由1982年西班牙世界盃開始。係頒畀嗰屆世界盃決賽週裡面表現最出色嘅球員嘅獎項。國際足球聯盟會首先公佈一個10人候選名單，然後由國際各大媒體代表投票選出前三名。分別授予金球、銀球同埋銅球獎。


金球獎創辦以來，一直規定只有擁有歐洲國籍嘅足球運動員先有資格入選。但從1995年開始，評選範圍放寬為入選球員只需效力於歐洲足協成員國所屬嘅足球會。當年效力AC米蘭嘅利比里亞球員佐治·韋亞成為改制後首位獲得該獎項嘅非歐洲球員。


2010年世界盃期間，FIFA同《法國足球》宣佈國際足協年度最佳球員同金球獎合併為一個獎項，定名為國際足協金球獎。然而，2016年9月16號，FIFA同《法國足球》宣佈結束長達6年嘅合作，此後回復由《法國足球》根據佢哋嘅傳統選出金球獎嘅得主。


國際足協年度世界最佳球員係由國際足協評選嘅年度最佳足球員嘅獎項。喺1991年開始搞，原本只係頒畀男子足球員，2001年開始搞多個國際足協年度世界最佳女子球員頒畀女子足球員。2010年世界盃期間，國際足協同雜誌《法國足球》宣佈將國際足協年度世界最佳球員同金球獎合併。


西甲球隊同其它聯賽嘅球隊一樣都有一隊同埋預備隊，而且呢兩隊都係參加緊同一個聯賽系統。不過兩隊唔可以一齊參加同一個聯賽，例如巴塞隆拿B隊攞到高名次至符合升班資格，但祗要巴塞隆拿重喺西甲踢緊，巴塞隆拿B隊都唔可以升班，但可以保留佢哋嘅名次，之後將另外一個升班名額讓畀其它符合升班資格嘅球隊。


歐洲聯賽冠軍盃，簡稱歐聯，係歐洲足球協會一年一度搞嘅足球賽，係歐洲足球會最高榮譽同埋水平，呢啲球會級賽事，不時譽為全世界質素最高，影響力最大，同埋水平最高嘅。佢亦係世界上，獎金最高嘅足球賽事，同埋體育賽事之一。


首屆比賽，始於1955年到1956年度球季，當時叫歐洲冠軍球會盃，簡稱歐冠盃，參賽球隊，只得歐洲足協所屬成員國嘅本土聯賽冠軍。1990年代，歐洲足協改革歐冠盃，首先係1991到1992賽季，賽事體制，分組循環及淘汰賽並用，唔再係傳統意義上嘅純盃賽。


第二年，即1992到1993賽季，賽事亦因此改叫「歐洲聯賽冠軍盃」。之後到咗1997到1998賽季，首次跟歐洲足協系數排名，畀較強聯賽嘅第二名參賽，此後逐年放寬，家下英格蘭、西班牙等頂級聯賽頭四名，都有得打。


外圍賽一共分四輪，行主客淘汰制，2021/22球季開始取消作客入球優惠。外圍賽每支參賽球隊，係根歐洲足協嘅系數排名，按各隊實力高低，安排喺唔同階段嘅外圍賽。第一輪參加球隊，主要係實力最低嘅聯賽冠軍隊，好似法羅群島、哈薩克、盧森堡等。


歐洲聯賽冠軍盃嘅參賽名額，係按照歐洲足協所制定嘅一套計分法，計出歐洲各聯賽水平。佢以過去五年內，各聯賽球會喺各項國際或歐洲賽事上嘅表現，加指數計算，並以此分配名額。目前西甲、意甲、英超、德甲同埋法甲，呢類水準較高嘅聯賽，聯賽頭兩名可直接獲得參賽資格。


西甲、意甲同埋英超三個聯賽嘅第三、四名，要打季初舉行嘅外圍賽，而德甲同埋法甲就只得第三名可以參加外圍賽。而其他級別較低嘅聯賽，就只有一個直接參賽名額，甚至只有一個參加外圍賽嘅名額，而有啲新興足球國家嘅冠軍球隊，要靠喺要求較低嘅歐霸盃取得理想成績，提升指數，取得分配參賽席位嘅資格。


利物浦喺2005年第五度奪得冠軍，但佢喺英格蘭超級聯賽排第五，唔係聯賽頭四名，攞唔到來屆參賽資格，因此原則上佢冇得參加來屆賽事，事件引起好大關注，威爾斯聯賽冠軍TNS全網絡曾經一度提議，以一場同利物浦嘅友誼賽，來換取參賽資格，結果威爾斯足總及歐洲足協反對。


最後國際足協裁定，利物浦可以參加今屆賽事，但要喺外圍賽第一圈開始打，歐洲足協修改歐聯規例，若然以後再有呢類情況發生，即係國內聯賽，拎唔到歐聯參賽資格，如果衞冕冠軍嘅所屬國，除頭一到三3個參賽名額，衞冕冠軍嘅隊，可獲額外參賽名額，如果衞冕冠軍所屬國，有四個參賽名額，衞冕冠軍嘅，可獲參賽名額，但排第四嘅球隊，要轉戰歐洲足協盃/歐霸盃。


2007年11月30號歐洲足協決定喺2009/10年球季，引入新賽制，最大改變係外圍賽分兩部分，一個畀級別較低嘅聯賽冠軍角逐，另一個畀級別較高聯賽嘅非冠軍球隊角逐，另外，頂級聯賽，亦會多啲直接參加資格。


按照歐洲足協規定，每支參賽球隊必須喺截止前，報上參賽球員名單。呢份名單分兩部分，第一部分甲級球員，總數唔過廿五人，冇其它限制。第二部分，乙級球員無總人數限制，但要係22歲或以下，而且15歲以後，喺該球隊註冊效力已經超過兩個球季，目的鼓勵各球隊重視訓練青年。


每個球季，喺冬季轉會市場收市同時，各支已經獲得淘汰賽資格嘅球隊，可以報多球員三名，如果增報搞到甲級球員總數多過廿五人，就一定要撤銷已報名球員，以合乎規定。呢三名增報球員中，得一個人可以代表過其他球隊，參加過同一球季嘅歐洲足協盃/歐霸盃，而另外兩人，就一定要冇代表過其它隊伍，參加過同一球季嘅任何歐洲球會賽事


克魯伊夫因為成日食煙，曾經喺1991年做過心臟手術。2015年10月重入咗醫院被確診為肺癌，雖然經過醫院醫咗下有啲好轉，但2016年2月癌症又復發，最後喺2016年3月24號喺巴塞隆拿嘅一間住所死咗，終年68歲。


碧根鮑華大部份時間都係喺國內班霸拜仁慕尼黑度過。佢喺1958年加入，一打就差唔多打咗廿年。而佢最威水嘅就喺FIFA世界盃。佢打咗103場國際賽，參加過1966年、1970年同埋1974年FIFA世界盃。


韋亞喺2003年掛靴，之後開始從政。喺2005年利比利亞總統選舉，韋亞以40.9%對59.1%輸咗畀世界銀行前理事約翰遜瑟利夫。韋亞喺選舉之後公開宣稱唔承認選舉結果，但係喺同年12月21號放棄咗選舉訴訟。


朗拿度好早出道，17歲就參加過1994年FIFA世界盃，但冇上場。無耐佢走到歐洲，先打PSV燕豪芬，再打巴塞隆拿足球會。呢段時間佢贏咗世界足球先生，當時淨得廿歲，到而家都重係最後生嘅世界足球先生。1998年佢轉打國際米蘭。


佢響2002年攞咗世界盃之後扭計，指責國際米蘭教練針對佢，最後轉咗去皇家馬德里。響皇馬佢重扮大牌，成日響外面搞啲花弗新聞。2006年佢重當面要脅皇馬要先請番先前離咗職嘅教練迪保斯基，先至肯續約。由於佢狀態一路倒退，2007年佢俾皇馬安排轉會AC米蘭。


佢響AC米蘭上陣次數唔多，約滿後離開AC米蘭，2009年返巴西加盟哥連泰斯，2011年2月宣佈掛靴。他目前是一名商人、克魯塞羅和皇家巴利亞多利德等俱樂部的所有者，以及必發博彩公司的大使。他甚至參加了一場身穿阿根廷球衣的活動。


舒夫真高出身烏克蘭基輔戴拿模，曾經響1999年歐洲聯賽冠軍盃亮過相。之後嗰年舒夫真高轉到意大利甲組足球聯賽球會AC米蘭。當時AC米蘭連續幾季「食白果」，但舒夫真高就成功帶起球隊，幫AC米蘭贏2003年歐冠盃，第二年又贏意大利甲組聯賽。


簡拿華路係世界球壇少有嘅星級後衛，佢曾經三次參與世界盃，代表國家隊上陣超過100次。而響佢上陣嘅第一百場國際賽，就係世界盃決賽對住法國隊。本來一直以來意大利都未曾贏過法國，但簡拿華路就成功打破呢個紀錄，贏得冠軍。


2016年，佢取代盧森保高，擔任天津權健足球會主教練，並且喺賽季最後一輪，成功帶領天津權健取得2016年中國甲組足球聯賽亞軍，並升班到2017年中國超級足球聯賽。2017年，佢返廣州恆大做主教練，到2021年離任。


卡卡以前曾經跟隨巴西足球代表隊贏咗FIFA世界盃，但係幾乎冇出過場。2003年轉咗去意大利打AC米蘭之後開始出名。佢喺意大利甲組足球聯賽聯賽贏過一屆聯賽冠軍，係AC米蘭嘅超級主力。幾次世界足球先生提名，2007年成功冧莊。


基斯坦奴朗拿度，係一葡萄牙足球員，效力緊沙特阿拉伯球會艾拿素，亦係葡萄牙足球代表隊隊長。由於佢個中文譯名比較長，因此多數叫佢做「C朗拿度」或者「C朗」。C朗拿度分別拎過5次金球獎、5次世界足球先生同4次歐洲金靴獎，3項都係歐洲籍球員記錄。


佢除咗頻頻助攻之外，亦成為球隊十二碼劊子手。佢嘅入球能力更突飛猛進，無論係十二碼、遠射、罰球抑或係頭鎚攻門都入到波，甚至喺連續三場聯賽賽事梅開二度。球季最終佢一共攻入23球，同朗尼並列球隊最佳射手，而且其中有17個英超聯賽入波，打破英超有史以來中場球員球季入波紀錄。


不過關於佢嘅轉會傳聞一路都冇停過，西甲強隊皇家馬德里、巴塞隆拿被傳想羅致基斯坦奴·朗拿度。2007年4月13號基斯坦奴·朗拿度簽訂5年新約繼續留效曼聯。4月23號，喺06/07球季PFA最佳球員同埋PFA最佳年青球員評選中，C朗拿度分別力壓杜奧巴同埋法比加斯奪魁。


C朗拿度係三十年以來首位包攬呢兩個獎嘅球員，而上一位喺同一球季獲呢兩項殊榮嘅球員係現時天空電視台著名球評安迪·格雷。5月4號，佢又獲得足球記者協會嘅英格蘭足球先生，成為史上第一個同獲呢三項殊榮嘅球員。


呢個球季佢一共攻入42球，差唔多攞晒所有個人榮譽，包括PFA英格蘭足球先生、FWA英格蘭足球先生、英超最佳射手、歐洲金靴獎、歐洲冠軍聯賽最佳射手、歐洲足協球會最佳前鋒、歐洲足總球會最佳球員，並協助球隊奪得聯賽、歐洲聯賽冠軍盃兩項最重要嘅賽事冠軍。


2008年度，基斯坦奴·朗拿度囊括歐洲金球獎、國際足協世界足球先生、歐洲金靴獎三項足球壇頂級個人榮譽，係繼巴西球星朗拿度之後嘅第二人。但喺其他榮譽同埋團隊榮譽方面，佢遠遠超越朗拿度，獲得聯賽冠軍、聯賽神射手、歐洲聯賽冠軍盃冠軍、歐洲聯賽冠軍盃神射手、英格蘭聯賽兩個足球先生等等，夾埋22項榮譽，係世界足球壇史無前例嘅大滿貫。


08/09年球季前，C朗拿度受到皇家馬德里等球隊青睞，C朗拿度曾經有意轉投，後來喺會方遊說下決定留隊。C朗拿度在開季時養傷近一個月，其後喺9月17號嘅歐洲聯賽冠軍盃分組賽對維拉利爾時復出。9月24號，佢喺英格蘭聯賽盃對米杜士堡射入佢喺嗰季首個入波。


11月15號，基斯坦奴·朗拿度通過罰球射入自己喺曼聯嘅第100個入波。3月1號，佢協助曼聯奪得英格蘭聯賽盃。4月15號，佢喺對波圖嘅歐洲聯賽冠軍盃射入一個30幾碼世界波，唔單只令曼聯晉級四強，重得到阿力士·費格遜嘅稱讚。


令基斯坦奴朗拿度真正揚威嘅係2006年FIFA世界盃。佢喺對伊朗嘅一場分組賽射入一球，其後佢重一路帶領葡萄牙殺入四強。自此佢嘅實力獲得肯定，唔少頂級球會極力招攬佢，包括皇家馬德里同埋華倫西亞。基斯坦奴朗拿度喺世界杯期間還發生過一段插曲。


代表葡萄牙出賽嘅佢喺八強遇上英格蘭同佢嘅曼聯隊友朗尼。喺下半場朗尼一次犯規，基斯坦奴被指慫恿球証，間接導致朗尼出場。其後英格蘭互射十二碼輸畀葡萄牙，更令基斯坦奴朗拿度成為英格蘭球迷攻擊嘅對象。基斯坦奴曾經因此一度要求轉投皇家馬德里，而華倫西亞更想出價二千萬鎊羅致。


領隊史高拉利喺2007年2月將隊長臂章交畀佢。噉係因為前葡萄牙足總主席卡路士·施華逝世，促使史高拉利希望完成佢嘅遺願。卡路士·施華生前一直希望有一日能夠見到基斯坦奴朗拿度成為國家隊隊長，更曾經親自要求史高拉利噉做，而呢個遺願喺佢逝世後兩日達成。


其後基斯坦奴朗拿度代表葡萄牙國家隊踢2008年歐洲國家盃、2010年FIFA世界盃同埋2012年歐洲國家盃，都喺淘汰賽階段出局。而喺2014年FIFA世界盃就喺分組賽出局。去到2016年歐洲國家盃，基斯坦奴朗拿度率領葡萄牙國家足球隊，喺法定時間只贏過一場嘅情況下攞到冠軍，係國家隊首個大賽冠軍同埋自己第一個國際賽冠軍。


利昂內爾·梅西喺阿根廷羅沙里奧出世，年紀細細畀嫲嫲帶咗去足球場，自此愛上咗足球，並加入紐維爾舊生隊青年軍。到十一歲嗰陣，美斯被診斷有生長荷爾蒙缺乏病。阿根廷甲組聯賽球會河床嘅球探曾經賞識美斯球技，但得知美斯患有呢個病，球會冇打算將投資放喺佢身上，去醫佢個病。


冇幾耐，美斯屋企人帶佢到西班牙巴塞隆拿試腳，最後加入巴塞隆拿青年隊，球會亦願意支付美斯嘅醫療費用。美斯係喺代表阿根廷青年軍期間成名。嗰陣時佢打世青盃，獲得神射手同埋贏咗世青盃冠軍。到2006年FIFA世界盃美斯決定唔代表西班牙足球代表隊而代表佢嘅國家阿根廷。


2009年12月1號「法國足球」正式宣布美斯為2009年金球獎得主，並且以473分嘅得分成為金球獎歷史最高得分者。國際足聯「世界足球先生」一樣俾美斯奪得，佢以1,073分嘅絕對優勢獲取呢個獎，喺蘇黎世加冕雙料足球先生，完成2009年嘅個人超級大滿貫，佢亦係首位奪得這呢個頭銜嘅阿根廷人。


2007年，美斯成立咗里奧美斯基金會，一個慈善機構為弱勢兒童提供教育同衛生保健。由於美斯自己童年遇上咗醫療困難，在美斯基金會已經為確診疾病嘅阿根廷兒童提供咗往西班牙治療，當中交通費、醫院同療養嘅費用由基金會畀。


盧卡·摩德列治，又譯摩迪歷，綽號魔笛，係克羅地亞足球員，司職中場，踢緊西甲球隊皇家馬德里，同時係克羅地亞足球代表隊隊長。摩德列治多數打中場位，不過都可以做進攻中場或者防守中場。摩德列治嘅表現獲得廣泛認可，係佢呢代人至叻嘅中場球員之一，亦係史上至偉大嘅克羅地亞球員之一。


國際足協早喺1991年已經開始頒發國際足協年度世界最佳球員獎項，但個獎剩係以男子足球運動員為對象，女子足球運動員一直冇機會拎到呢個獎項。有見及此，國際足協喺2001年創辦國際足協年度世界最佳女子球員獎，用嚟評選年度最佳女子足球運動員。


羅馬里奧，全名羅馬里奧·迪蘇沙·法利亞係巴西退役足球員同教練，係少數幾個球員生涯入球超過1000個嘅人，曾經帶領巴西贏得1994年FIFA世界盃。佢退出足球界之後轉行做徂政治人，多次公開抨擊國際足協。


碧亞潔·普連茨係一位退役德國女足球員，職業生涯主要效力法蘭克福女子足球會。姖亦都多次代表過德國國家女子足球隊上陣，同瑪塔·達蕭華同為女子足球世界杯頭號射手，並獲得過三次國際足球協會年度球員獎。姖喺2011年退徂役，宜家係德甲球隊1899賀芬咸嘅心理醫生。


澤穗希係日本足球員，踢中場，曾經喺1993～2015年間為日本女子足球代表隊出場205次，入咗83球。佢代表日本參加過1995年FIFA女子世界盃、1996年夏季奧林匹克運動會、1999年FIFA女子世界盃、2003年FIFA女子世界盃、2004年夏季奧林匹克運動會、2007年FIFA女子世界盃、2008年夏季奧林匹克運動會、2011年FIFA女子世界盃、2012年夏季奧林匹克運動會同2015年FIFA女子世界盃。


馬丁路德係一個奧古斯丁會修士、Wittenberg 大學聖經研究教授，因為佢寫嘅某啲著作立場激嬲咗教廷同皇室，尤其係幾本書好似《致德意志貴族公開書》、《教會被擄巴比倫》、《基督徒的自由》就激到教宗生虾咁跳，好多內容例如「贖罪券」、「教皇赦罪權力」重有「教會財庫」等問題都批判當時嘅教廷同皇室，最後演變成同教宗對抗，結果創立咗路德教派，即係所謂新教路德宗，係當時宗教改革浪潮入面其中一個關鍵人物。